[ޒީރޯ ޓޮލަރެންސް ޓު ކޮރަޕްޝަން] ކެމްޕެއިން އިފްތިތާޙުކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާއިބްރާހީމް މުޙައްމަދު ޞާލިޙް ދެއްކެވި ވާހަކަފުޅު - The President's Office\n[ޒީރޯ ޓޮލަރެންސް ޓު ކޮރަޕްޝަން] ކެމްޕެއިން އިފްތިތާޙުކޮށްދެއްވުމުގެ ރަސްމިއްޔާތުގައި ރައީސުލްޖުމްހޫރިއްޔާއިބްރާހީމް މުޙައްމަދު ޞާލިޙް ދެއްކެވި ވާހަކަފުޅު\n12 ފެބުރުވަރީ 2019، ރިފަރެންސް: SA/RIMS/2019/13\nރައީސުލްޖުމްހޫރިއްޔާގެ ނައިބު، ދައުލަތުގެ ވަޒީރުން، ޓްރާންސްޕޭރެންސީ މޯލްޑިވްސްގެ އިސް ބޭފުޅުން، ރައީސް އޮފީހުގެ އިސްވެރިން، ހާޒިރުވެވަޑައިގެން ތިއްބެވި އެންމެހައި ބޭފުޅުން؛\nއަޅުގަނޑުމެން މިއަދު މި ފަށާ މަސައްކަތަކީ، ހެޔޮ ވެރިކަމަކަށް މި ރާއްޖެ އަނބުރާ ގެނައުމަށް، މީގެ އެތައް އަހަރެއް ކުރިން ފެށިގެން، އަޅުގަނޑުމެން ދައްކަން ފެށި ވާހަކަތަކުގެ ޢަމަލީ ބައި. އެއީ، ވައްކަމާއި، ކޮރަޕްޝަނާއި، ފަސާދައާއި، ޚިޔާނާތުން ދައުލަތުގެ މުއައްސަސާތައް ސަލާމަތް ކުރުމުގެ މަސައްކަތް.\nމި ސަރުކާރުގެ ފުރަތަމަ ދުވަހުވެސް، ކޮރަޕްޝަން ހުއްޓުވުމުގެ ސިޔާސަތުތަކެއް، އަޅުގަނޑު އިޢުލާނު ކުރިން. އޭގެތެރެއިން، ސަރުކާރުގެ ފުރަތަމަ 100 ދުވަހުގެ ތެރޭގައި ކުރުމަށް ކަނޑައެޅި އެއްކަމަކީ، ސިޔާސީ މަޤާމުތަކުގައި ތިއްބަވާ ބޭފުޅުންގެ މުދަލާއި މާލީ ބަޔާން، ވަކި އުޞޫލަކުން ހާމަކުރުން. އެކަން މިހާރު ވަނީ ފެށިފައި. އަދި ކުރިމަގުގައި މިކަން އިތުރަށް ހަރުދަނާ ކުރެވިގެންދާނެ.\nމިއަދު މި ފަށާ "ޒީރޯ ޓޮލެރަންސް ޓު ކޮރަޕްޝަން" ކެމްޕޭނަކީ، ދައުލަތުގެ އެއްވެސް މުއައްސަސާއެއްގެ އެއްވެސް ފަންތިއެއްގައި، ކޮރަޕްޝަނާއި ވައްކަމާއި، ފަސާދައިގެ ކިތަންމެ ކުޑަ މިންވަރެއްވިޔަސް، ތަހަމަލުނުކުރާނެ ކަމުގެ ޔަޤީންކަން، މުޅި ރާއްޖެއަށް ހާމަކޮށްދޭ ސިޔާސަތެއް. އެކަން ސާބިތުކޮށްދިނުމުގެ ގޮތުން މިހާރުވެސް، މި ސަރުކާރުން ވާނީ، ނަޒާހަތްތެރިކަމުގެ ބައެއް ސިޔާސަތުތައް ތަންފީޒުކޮށްފައި.\nވައްކަމާއި ކޮރަޕްޝަނާ ދެކޮޅުގެ ސިޔާސަތުގެ ތެރެއިން، އެންމެ މުހިންމު އެއްކަމަކީ، ޚިޔާނާތާއި މަނީލޯންޑަރިންގެ ސަބަބުން، ދައުލަތުން ގެއްލިފައިވާ މުދަލާއި ފައިސާތައް އަނބުރާ ހޯދުމުގެ މަސައްކަތް. އެކަމަށްޓަކައި އުފެއްދި ކޮމިޝަންގެ މަސައްކަތްތައްވެސް މިހާރު ވަނީ ހިނގަން ފަށާފައި.\nރިޔާސީ ބަޔާނުގައިވެސް އަޅުގަނޑު ދެންނެވި ފަދައިން، ކޮރަޕްޝަނާއި ނުޙައްޤު މުއްސަނދިކަން ހޯދައި ލިބިގަތުމުގެ ކުށް، ޤާނޫނުލްޢުޤޫބާތަށް އިތުރުކުރުމުގެ ބިލް، މިހާރުވާނީ މަޖިލީހަށް ފޮނުވާފައި. އެ ބިލް އެކުލަވައިލާފައިވާނީ، ދައުލަތުގެ އިސް މަޤާމުތަކުގައި ތިބޭ މީހުން، ކުށްކުރާ ޙާލަތުގައި ލިބޭ އަދަބު ބޮޑުވާގޮތަށް.\nސަރުކާރުގެ އިދާރާތަކުގައި ހިންގާ ކޮރަޕްޝަންގެ ޢަމަލުތައް ހާމަކުރާ މީހުންނަށް ޤާނޫނީ ޙިމާޔަތް ދިނުމަކީވެސް، ކޮރަޕްޝަން ހުއްޓުވުމަށްޓަކައި ވަރަށް މުހިންމު ކަމެއް. އެހެންކަމުން، ކޮރަޕްޝަންގެ ޢަމަލުތައް ހާމަކުރުމަށް ބާރުއަޅައި، އެފަދަ ޢަމަލުތައް ހާމަކުރާ މީހުން ޙިމާޔަތްކޮށްދިނުމަށް، އެކުލަވައިލާފައިވާ ބިލްވެސް މިހާރު އޮންނާނީ ރައްޔިތުންގެ މަޖިލީހުގައި.\nކޮރަޕްޝަން ހުއްޓުވުމުގައި، ރައްޔިތުންގެ ބައިވެރިވުމާއި ޙިއްސާ އިތުރުކުރުމަށްޓަކައި، ސަރުކާރުން މި ޤާއިމުކޮށްދިނީ، ކޮރަޕްޝަންގެ މައްސަލަތައް ހުށަހަޅާނެ ވެބްޕޯޓަލްއެއް. މި ޕޯޓަލް މެދުވެރިކޮށް ކޮރަޕްޝަންގެ މައްސަލައެއް ހުށަހަޅާއިރު، މައްސަލަ ހުށަހަޅަނީ ކާކުކަން ބުނެދޭކަށް ނުޖެހޭނެ. އަދި މައްސަލަ ހުށަހެޅީ ކާކުކަން އެނގިދާނެތީ، ބިރުގަނެ ޖެހިލުންވާކަށްވެސް ނުޖެހޭނެ. އެހެންކަމުން މިއީ، ވިސްލްބްލޯވިންގ އަށް މަގުފަހިކޮށްދޭނެ، މުހިންމު ވަސީލަތަކަށް ވާނެކަމަށް، އަޅުގަނޑު އުންމީދުކުރަން.\nދައުލަތުގެ ހުރިހާ އިދާރާއެއްގެ ހުރިހާ ފެންވަރެއްގެ މުވައްޒަފުންނަށްވެސް، އަޅުގަނޑު މިއަދު ގޮވާލަނީ، އަޅުގަނޑުމެން މި ހުޅުވައިދިން ދޮރުން ވަދެވަޑައިގަންނަވާށޭ. އެބޭފުޅެއްގެ އޮފީހުގައި ނާޖާއިޒު ކަމެއް ހިނގާކަމަށް ޝައްކުވިޔަސް، އެކަމެއް އަޅުގަނޑުމެންގެ ސަމާލުކަމަށް ގެނެސްދެއްވުމަށް އަޅުގަނޑު އެދެން.\nޢާންމު ރައްޔިތުންވެސް، މި ޕޯޓަލް މެދުވެރިކޮށް، ކޮރަޕްޝަންގެ މައްސަލަތައް ހުށަހެޅުމަށް، އަޅުގަނޑު އިލްތިމާސް ކުރަން. ރާއްޖެއިން ކޮރަޕްޝަންގެ ވަބާ ފުހެލައި، ޤައުމު އިޞްލާޙުކޮށް، ނަޒާހަތްތެރި މުޖުތަމަޢެއް ބިނާކުރެވޭނީ، ތިޔަބޭފުޅުންގެވެސް ވަރަށްބޮޑު އެއްބާރުލެއްވުމެއް ލިބިގެން.\nކޮންމެ ބޭފުޅަކުވެސް ގަބޫލުފުޅުކުރައްވަންވީ، ކޮރަޕްޝަން ނައްތައިލުމުގެ މަސައްކަތް ފެށޭނީ، އެބޭފުޅެއްގެ އަމިއްލަ ނަފްސާ ހަމައިންކަން. އެކަމަށް ބޭނުންވަނީ ކޮންމެ ބޭފުޅެއްގެ އިޚްލާސްތެރިކަން. ޒަމީރުގެ ތެދުވެރިކަން. މިއަދަކީ ދިވެހި ކޮންމެ ފަރުދަކު އެކަމަށް ފަށައިގަންނަ ދުވަހެއް ކަމުގައި ހައްދަވަމާ ހިންގަވާ!\nދައުލަތުގެ މުއައްސަސާތަކުން ކޮރަޕްޝަން ނައްތާލައި، ރައްޔިތުންގެ އިތުބާރު ލިބިގެންވާ ނަޒާހަތްތެރި ތަންތަނަށް، އެ މުއައްސަސާތައް ހެދުމަކީ، މި ސަރުކާރުގެ އެންމެ މުހިންމު އެއް ވަޢުދު. ދައުލަތުގެ މުއައްސަސާތައް ހިންގުން އިންތިޒާމުކުރެވިފައި ހުންނާންވާނީ ހާމަކަން ބޮޑު، ދެފުށް ފެންނަ ގޮތަށް.\nއެ ތަންތަނުން ޚިދުމަތްތައް ދޭންވާނީ ދުރާލައި ހަމަޖެހި، ޢާންމުކުރެވިފައި ހުންނަ އުސޫލުތަކުގެ ތެރެއިން. އެ މުއައްސަސާތަކާމެދު ރައްޔިތުންގެ އިތުބާރު އަލުން ހޯދުމަށްޓަކައި، ކޮރަޕްޝަނާމެދު މި ސަރުކާރުން ގެންގުޅޭނެ ހަމައެކަނި ސިޔާސަތަކީ "ޒީރޯ ޓޮލަރެންސް".\nމަތީ މަޤާމުތަކަށް އައިސް، ދައުލަތް ހިންގުމުގެ ޒިންމާ އުފުލާ މީހުންނަކީ، ކޮރަޕްޝަނާއި، ވައްކަމާއި، ޚިޔާނާތަށް ފާޅުގައި ނޫނެކޭ ބުނުމުގެ ހިތްވަރު ހުރި ބައެއް ކަމަށްވާނަމަ، ނާޖާއިޒު ގޮތެއްގައި ސަރުކާރުގެ ތެރެއިން ކަންކަން ކުރަން އެންމެ ރައްޔިތަކުވެސް މަސައްކަތެއް ނުކުރާނެ.\nތިޔަބޭފުޅުންނަށްވެސް އެނގިވަޑައިގަންނަވާނެ، އިންތިޚާބީ މަޤާމުތަކަށާއި، ސަރުކާރުން އައްޔަނުކުރާ މަޤާމުތަކުގެ ބޭފުޅުންނަށް، އެންޓި ކޮރަޕްޝަނާއި، ގުޑް ގަވަރނަންސާ ބެހޭ ޕްރޮގްރާމެއް، މި އޮފީހުން މިހާރުވަނީ ހިންގަން ފަށާފައި. އެ ޕްރޮގްރާމްގައި ކެބިނެޓްގެ ވަޒީރުންނަށް ޚާއްޞަކުރެވޭ ސެޝަން، މި ހަފްލާއަށްފަހު ކުރިއަށްދާނެ.\nގުޑް ގަވަރނަންސް ޕްރޮގްރާމަކީ، ތިޔަބޭފުޅުންގެ މިނިސްޓްރީތަކާއި، އޮފީސްތަކުގެ ތެރޭގައި ހިނގާ، ކޮރަޕްޝަންގެ ޢަމަލުތައް ދެނެގަނެ، އެފަދަ ކަންކަން ހުއްޓުވުމުގައި އެހީތެރިކަން ލިބޭނެ ޕްރޮގްރާމަކަށް ވާނެކަމަށް އަޅުގަނޑު އުންމީދު ކުރަން. މި ސިޔާސަތު ކާމިޔާބުކަމާއެކު ތަންފީޒު ކުރުމުގައި، ތިޔަ ހުރިހާ ވަޒީރުންގެ ފުރިހަމަ އެހީތެރިކަމަށް އަޅުގަނޑު އެދެން.\nމިދިޔަ ދެ ދުވަހު ހިންގި ގުޑް ގަވަރނަންސް ޕްރޮގްރާމްގެ ބައިވެރިންގެ ފަރާތުންވެސް، މި ސިޔާސަތަށް ވަރަށް މުހިންމު ޚިޔާލުތަކެއް ވަނީ ލިބިފައި. އޭގެ ތެރޭގައި ޤައުމީ ފެންވަރުގައި އެކަށައަޅައި ތަންފީޒު ކުރެވިދާނެ ސިޔާސަތުތަކެއްވެސް ފާހަގަކުރެވިއްޖެ.\nއެފަދަ އެއް ސިޔާސަތަކީ، މަޞްލަޙަތު ފުށުއަރާ ކަންކަމުގައި ބައިވެރިނުވުމުގެ ސިޔާސަތު. ޤާނޫނީ އޮނިގަނޑުގެ ތެރެއިން މިކަމަށް ފަރުވާއެއް ހޯދިދާނެ. އެފަދަ ދެވަނަ ކަމަކީ، ކުރިން މީހަކު އަދާކުރި މަޤާމެއްގެ ނުފޫޒު، ފަހުން އޭނާ ޢައްޔަނު ކުރެވޭ ވަޒީފާގެ މަސައްކަތަށް ފޯރުވުން ހުއްޓުވޭނެ މިންގަނޑެއް ކަނޑައެޅުން.\nއެފަދަ މިސާލެއް ދަންނަވައިލާނަން. އެއީ ކުރިންހުރި ވަޒީފާއިން ވަކިވިތާ ދެ އަހަރު ނުވަނީސް، ސަރުކާރުގެ ތެރެއިން ހިންގާ އެފަދަ މުޢާމަލާތެއްގައި ބައިވެރިނުވެވޭގޮތް ހެދުން. މިފަދަ ޤަރާރެއް، އެމެރިކާގެ ކުރީގެ ރައީސް އޮބާމާގެ ދައުރުގައި ފާސްކޮށް، މިހާރު އަންނަނީ ތަންފީޒުވެސް ކުރަމުން.\nދައުލަތުގެ ސުލޫކީ މިންގަނޑެއް ކަނޑައަޅައި، ދައުލަތުގެ ހުރިހާ މުވައްޒަފުން މި މިންގަނޑާ އެއްގޮތަށް ޢަމަލުތައް ބެހެއްޓުން ލާޒިމު ކުރުމަކީވެސް ކުރެވިދާނެ ކަމެއް. މި މިންގަނޑުގެ ތެރޭގައި، ދައުލަތުގެ މުވައްޒަފުން ހަދިޔާ ލިބިގަތުމާއި، ކުރާ ދަތުރުތަކަށް ސްޕޮންސަރ ލިބިގަތުމާއި، ކެމްޕެއިން ޙަރަކާތްތަކުގައި، މުވައްޒަފުން ޢަމަލުކުރަންވީ ގޮތުގެ ގައިޑްލައިނެއްވެސް ކަނޑައެޅިދާނެ.\nވަޒީރުން މިއަދު ބައިވެރިވެވަޑައިގަންނަވާ ސެޝަންގެ ތެރެއިން، އަދި މިއަށްވުރެވެސް ހަރުދަނާ މުހިންމު ޚިޔާލުފުޅުތައް ފާޅުކުރައްވާނެކަން އަޅުގަނޑަށް ޔަޤީން. ތިޔަބޭފުޅުންގެ މެދުގައި މިކަންކަމާމެދު މަޝްވަރާ ކުރައްވައި، ޒީރޯ ޓޮލަރެންސް ޓު ކޮރަޕްޝަންގެ ސިޔާސަތު ތަންފީޒު ކުރެވޭނެ އެންމެ ބިނާކުރަނިވި ގޮތްތަކަކީ ކޮބައިތޯ ބެއްލެވުމަކީ، ވަރަށް މުހިންމު ކަމެއް.\nއަޅުގަނޑުގެ ދުޢާއަކީ، އަޅުގަނޑުމެންނަކީ ތެދުވެރިކަމާއި އަމާނާތްތެރިކަމާއެކު، މަސްއޫލިއްޔަތު އުފުލާ އިޚްލާޞްތެރި ބަޔަކު ކަމުގައި މާތް ﷲ ލެއްވުން. ހެޔޮވެރިކަމެއް ކުރުމުގެ ތައުފީޤާއި ނަޞީބު އަޅުގަނޑުމެންނަށް މިންވަރު ކުރެއްވުން.


މޯލްޑިވިއަންގެ އެހީގައި އިންޑިއާގައި ސީޕްލޭން ޙިދުމަތްދޭން ފަށަނީ މޯލްޑިވިއަންގެ އެހީގައި އިންޑިއާގައި ސީޕްލޭން ޙިދުމަތްދޭން ފަށަނީ\nއިންޑިއާގެ ސީޕްލޭން ޙިދުމަތްފެށުމަށް ދިޔަ މޯލްޑިވިއަންގެ ކުރޫ ސީޕްލޭން ކައިރީގައި މަޑުކޮށްލައިގެން / ފޮޓޯ: މޯލްޑިވިއަން\nދިވެހި ޤައުމީ އެއަރލައިން، މޯލްޑިވިއަންގެ އެހީތެރިކަމާއިއެކު އިންޑިއާގައި ސީޕްލޭން ޚިދުމަތް ފެށުމަށް ތައްޔާރުވެއްޖެއެވެ.\nއިންޑިއާގެ ސީޕްލޭން ޚިދުމަތް ފައްޓަވައިދެއްވާނީ މިމަހުގެ 31 ވަނަ ދުވަހު އެ ޤައުމުގެ ބޮޑުވަޒީރު ނަރެންދުރަ މޯދީއެވެ.\nސީޕްލޭން ޚިދުމަތް ފެށުމުގެ ގޮތުން މޯލްޑިވިއަންގެ ސީޕްލޭނެއް ޗާޓަރު ކޮށްގެން ވަނީ އެ ޤައުމަށް ގެންގޮސްފައެވެ. އިންޑިއާގައި ސީޕްލޭން ޚިދުމަތް ފަށާއިރު ފުރަތަމަ ސީޕްލޭން އުދުއްސާލާނީ މޯލްޑިވިއަންގެ ޕައިލެޓުންނާއި ކްރޫއިންގެ އެހީތެރިކަމާއިއެކުއެވެ.\nރާއްޖެއިން ޗާޓަރުކޮށްގެން ގެންދިޔަ މޯލްޑިވިއަންގެ ސީޕްލޭން މިމަހުގެ 26 ވަނަ ދުވަހު އަޙްމަދުއާބާދަށް ދާނެއެވެ. މިކަމާއި ގުޅޭގޮތުން އިންޑިއާގެ ސިވިލް އޭވިއޭޝަން މިނިސްޓްރީގެ ޖޮއިންޓް ސެކްރެޓަރީ އުޝްހާ ޕަދީ ކުރެއްވި ޓްވިޓެއްގައި ވިދާޅުވީ، މޯލްޑިވިއަންގެ ސީޕްލޭން އަޙްމަދު އާބާދަށް އަންނާނީ ގޯއާ އަދި ކޮޗިންގައި ޓްރާންސިޓް ކުރުމަށްފަހުގައިކަމަށެވެ.\nއިންޑިއާގެ ފުރަތަމަ ސީޕްލޭން ޕްރޮޖެކްޓް ފެށުމަށްޓަކައި ދިވެހި ސަރުކާރާއި، ރާއްޖޭގެ ޤައުމީ އެއަރލައިން މޯލްޑިވިއަނުން ދެމުންދާ އެހީތެރިކަމަށް އެ ޤައުމުން ވަނީ ޝުކުރު އަދާކުރައްވާފައެވެ. އިންޑިއާގައި ސީޕްލޭންގެ ޚިދުމަށް ދިނުމަށް ތައްޔާރުވަނީ އެ ޤައުމުގެ ސްޕައިސްޖެޓް އެއަރލައިނުންނެވެ. ސީޕްލޭން އޮޕަރޭޝަންގައި އެ އެއަރލައިނުން ބޭނުންކުރާނީ އެއްފަހަރާ 14 ފަސިންޖަރުން އެރުވޭ ބޯޓުތަކެކެވެ.\nސްޕައިސްޖެޓުން އިންޑިއާގައި ސީޕްލޭން ޚިދުމަތްދޭންފަށާއިރު ދުވާލަކު 8 ދަތުރު ކުރުމަށް ވަނީ ތާވަލްކޮށްފައެވެ. މި ދަތުރުތައް ކުރާނީ އިންޑިއާގެ އަޙްމަދުއާބާދުން ގުޖުރާތުގައި އޮންނަ އަވަށެއްކަމަށްވާ ކެވަޑިއާއަށެވެ. ސްޕައިސްޖެޓުންކުރާ ސީޕްލޭން ދަތުރުތަކުގެ އަގު އުޅެނީ ބޮލަކަށް 4800 އިންޑިއާ ރުޕީސްގައެވެ.\nއިންޑިއާގެ ސީޕްލޭން ޚިދުމަތްފެށުމަށް މޯލްޑިވިއަނުން އެހީތެރިކަން ފޯރުކޮށްދޭއިރު މި ސަރަހައްދުގައިވެސް އޮން އެންމެ ބޮޑު ސީޕްލޭން އޮޕަރޭޝަން އޮންނަނީ ރާއްޖޭގައެވެ. ރާއްޖޭގެ3ކުންފުންޏަކުން މިހާރުވެސް އަންނަނީ ސީޕްލޭންގެ ޚިދުމަތް ފޯރުކޮށްދެމުންނެވެ. އެއީ މޯލްޑިވިއަން، ޓީއެމްއޭ އަދި މަންޓާ އެއަރއެވެ.


Fahu vaguthu Aubameyang jehi goal aaeku Arsenal gadha 16 ah - One Online\nރޭގެ މެޗުގެ ފަހު ގޯލަށްފަހު އާސެނަލްއިން އުފާފާޅުކުރަނީ --- ފޮޓޯ/ ގެޓީ\nފަހުވަގުތު އަބަމަޔާން ޖެހި ގޯލާއެކު އާސެނަލް އިން ގަދަ 16އަށް\nޔޫރޮޕާ ލީގުގެ ގަދަ 32 ގެ ދެވަނަ ލެގުގައި ރޭ އާސެނަލް އިން ބެނިފީކާއާ ދެކޮޅަށް ކުޅުނު މެޗުގެ ފަހު މިނެޓުގައި ކެޕްޓަން ޕިއޭ އެމްރިކް އަބަމަޔާން ޖެހި ގޯލާއެކު އެޓީމުން ގަދަ 16 ޔަގީން ކޮށްފިއެވެ.\nކޮވިޑް-19ގެ ހާލަތާ ގުޅިގެން ދަތުރުފަތުރަށް ބޮޑެތި ދަތިތަކެއް ދިމާވެ، މެޗުތައް ކުޅޭ ސްޓޭޑިއަމްތައް ޔޫރަޕުގެ މުބާރާތްތަކުގައި ގިނަ ފަހަރަށް ބަދަލުކުރަން ޖެހިފައިވާއިރު، ރޭގެ މެޗަކީ އާސެނަލް ހޯމް މެޗު ނަމަވެސް، މެޗު ކުޅެން ޖެހުނީ ގްރީސްގެ ޕިރާއޫސް، ކަރައިސްކަކީސް ސްޓޭޑިއަމްގައެވެ.\nފުރަތަމަ ލެގު 1-1 އިން އެއްވަރުވެފައި އޮތްއިރު، ރޭގެ މެޗަށް ނުކުތްއިރު އަވޭ ގޯލަކާއެކު ފައިދާ ކޮށްފައިއޮތީ އާސެނަލްއަށެވެ. ރޭގެ މެޗު 3-2ގެ ނަތީޖާއަކުން ނިމިފައިވާއިރު، އާސެނަލް ކެޓުމާ ދިމާއަށް ދަނިކޮށް، އެޓީމު ސަލާމަތް ކޮށްދިނީ ކެޕްޓަން އަބަމަޔާންއެވެ. މެޗުގެ 87 ވަނަ މިނެޓުގައި އަބަމަޔާން ގޯލް ޖެހި އިރު، އަވޭ ގޯލުގެ ފައިދާއިން ގަދަ 16އަށް ދާން އޮތީ ބެނިފީކާއެވެ.\nމެޗު ފެށިގެން ފުރަތަމަ ގޯލު ވެސް އަބަމަޔާން ޖަހައިދިން އިރު، އާސެނަލްގެ ގޯލަށް މާގިނައިރެއް ނުވެ، ޑިއޭގޯ ގޮންކާލްސް ވަނީ ބެނިފީކާއަށް ނަތީޖާ ހަމަހަމަ ކޮށްދީފައެވެ. އެ ގޯލަކީ ހިލޭ ޖެހުމަކުން އޭނާ ޖެހި ގޯލެކެވެ. މެޗުގެ ދެވަނަ ހާފުގައި ސެބެލޯސްގެ ފަރާތުން ހެދުނު ގޯހެއްގެ ބޭނުން ހިފައި ބެނިފީކާ އިން އަވޭ ދެ ގޯލާއެކު މެޗުގެ ލީޑު ނެގިއެވެ. ރަފާ ސިލްވާ ޖެހި އެގޯލާއެކު އާސެނަލްއަށް ދެ ގޯލް ޖަހަން މަޖުބޫރުވިއެވެ.\nއާސެނަލް އިން ހިތްވަރު ކޮށް، ކީރެން ޓިއާނީގެ ގޯލާއެކު ނަތީޖާ ހަމަހަމަކޮށް، ފަހު ވަގުތު ބެނިފީކާ މާޔޫސް ކޮށްލިއެވެ.\nގުޅޭ ޓެގު ޔޫއެފާ ޔޫރޮޕާ ލީގު އާސެނަލް


Akshay ge "Good News" Release kuraa thaareekh iulaan koffi – adduLIVE\nއަކްޝޭގެ "ގުޑް ނިއުސް" ރިލީޒްކުރާ ތާރީޚް އިއުލާން ކޮށްފި\nApr 28, 2019, 07:30 ޝަބްނަމް ރަޝީދު\nއަކްޝޭ ކުމާރު އަދި ކަރީނާ ކަޕޫރު ޚާންގެ މިހާރު މަސައްކަތް ކުރަމުންގެންދާ ފިލްމް "ގުޑް ނިއުސް" މިއަހަރުގެ ޑިސެމްބަރުމަހުގެ 27 ވަނަ ދުވަހު ރިލީޒް ކުރުމަށް ހަމަޖެހިފައިވާ ކަމަށް އަކްޝޭ ބުނެފިއެވެ.\nއަކްޝޭ މި ތާރީޚް އިއުލާން ކޮށްފައިވަނީ އޭނާ ކުރި ޓްވީޓެއްގައެވެ.\nމި ޓްވީޓްގައި އަކްޝޭ ވަނީ "ގުޑް ނިއުސް" އާ އަހަރަށް ރަނގަޅު ފެށުމެއް ކަމަށް ބުނެފައެވެ. އަދި 27 ޑިސެމްބަރުގައި ބައްދަލުކޮށްލާނެ ކަމަށް ވެސް އޭނާ ވަނީ ބުނެފައެވެ. މި ފިލްމް ކުރިން ރިލީޒް ކުރާނެ ކަމަށް ބުނެފައިވަނީ ސެޕްޓެމްބަރު މަހުގެ 6ވަނަ ދުވަހުގައެވެ.\nމިއީ ހަތަރު އަހަރަށްފަހު ފަހު އަނެއްކާ ވެސް އަކްޝޭ އަދި ކަރީނާ އެކުގައި ފެނިގެންދާނެ ފިލްމެކެވެ. މި ފިލްމުގައި މި ދެތަރިންގެ އިތުރުން ކިއާރާ އަދްވާނީ އަދި ދިލްޖީތު ދޯސަންޖު ފެނިގެންދާނެއެވެ. މިއީ ދިލްޖީތު ކަރީނާއާއިއެކު މަސައްކަތްކުރާ ދެވަނަ ފަހަރެވެ. މީގެ ކުރިން މި ދެތަރިން ވަނީ ފިލްމް"އުޅްތާ ޕަންޖާބް" ގައި އެކުގައި މަސައްކަތް ކޮށްފައެވެ.\nމި ފިލްމަކީ ދަރްމާ ޕްރޮޑަކްޝަން އަދި އަކްޝޭގެ ކޭޕް އޮފް ގުޑް ފިލްމްސް ގުޅިގެން އުފައްދާ ފިލްމެކެވެ. ފިލްމް ޕްރޮޑިއުސް ކޮށްފައިވަނީ މަޝްހޫރު ޕްރޮޑިއުސަރ އަދި ޑައިރެކްޓަރ ކަރަން ޖޯހަރްއެވެ.


Roadhamah kaasheege agu veeheyo: Viyafaariverin\nބާޒާރުގައި ވިއްކަން ޖަހާފައި ހުރި ކާށި ފުންޏެއް: ފޮޓޯ ސީއެންއެމް\nރޯދަމަހަށް ކާށީގެ އަގު ހެޔޮވި: ވިޔަފާރިވެރިން\nބާޒާރުގައި އެހެން ބާވަތްތަކުގެ އަގު އުފުލުނު ނަމަވެސް، ރޯދަމަހަށް ކާށީގެ އަގު ހެޔޮ ވެފައިވާކަމަށް ލޯކަލް މާރުކޭޓުގައި ކާށިވިއްކާ ބައެއް މީހުން ބުނެފިއެވެ.\nސީއެންއެމްއާ ވާހަކަ ދެއްކި ކާށި ވިއްކާ މީހުން ބުނީ ރޯދަ މަސް ފެށުމުގެ ކުރިން ބޮޑެތި ކާށި ވިއްކީ 20 ރުފިޔާއަށް ކަމަށެވެ. ނަމަވެސް މިހާރު އެންމެ ބޮޑެތި ކާށި ވިއްކަނީ 15 ރުފިޔާއަށް ކަމަށެވެ. އަދި އޭނާގެ ގޮޅިން ކުދި ކާށީގެ އަގަށް ބަދަލެއް ނާދެއެވެ. އެގޮތުން އެންމެ ކުދި ހަތަރު ކާށި 20 ރުފިޔާއަށް ލިބޭއިރު، އެއަށްވުރެ ތަންކޮޅެއް ބޮޑެތި ތިން ކާށި 20 ރުފިޔާއަށް ލިބެއެވެ.\nއެހެން ގޮޅިއަކުން ވާހަކަ ދެއްކި މީހަކު ބުނީ ރޯދަމަށް ގެނައި ކުދި ކާށި ވިއްކަނީ ފަސް ރުފިޔާއަށް ކާށްޓެއް ކަމަށެވެ. ނަމަވެސް މީގެ ދުވަސް ކޮޅެއް ކުރިން ހަތަރު ރުފިޔާއަށް ވެސް އެ ސައިޒުގެ ކާށި ވިއްކި ކަމަށް އޭނާ ބުނެއެވެ.\nކާށި ވިއްކާ މީހުން ބުނަނީ ރޯދަމަހު ހުއްޓުމެއް ނެތި ކާށި ލިބެން ހުންނާނެކަމަށެވެ. އަދި ކާށީގެ އަގު ބޮޑުވާނެކަމަށް ނުބެލެވޭކަމަށެވެ.\nކާއްޓަކީ ދިވެހިންގެ ކެއުމުގައި އެކި ގޮތް ގޮތަށް ބޭނުންކުރާ މޭވާއެކެވެ. މިގޮތުން ކާށިން ހުނި ހަދައިންގެންނާ، ކާށިން ކިރު ނަގައިގެން ގިނަ ކެއުންތައް ތައްޔާރު ކުރެއެވެ. ކުރިން ދިވެހިންގެ ކެއުމުގައި އާންމުކޮށް ބޭނުން ކުރީ ވެސް ކާށި ތެލެވެ. ނަމަވެސް މިހާރު ކާށި ތެލުގެ ބޭނުން ބޮޑަށް ހިފައި އުޅެނީ ބިއުޓީ ޕްރޮޑަކްޓުތައް ތައްޔާރު ކުރުމަށާ، ފަތުރުވެރިންނަށް ވިއްކުމަށެވެ.\nބާޒާރު އިގްތިސާދު ރޯދަމަސް


UAE aai Israel sulhavaan ebbas vejje - vNews.mv\nއަބޫދާބީގެ ވަލީއަހުދު ޝައިޚް މުހަންމަދު ބިން ޒައިދު އަލް-ނަހްޔާން (ވ)، އެމެރިކާގެ ރައީސް ޑޮނަލްޑް ޓްރަމްޕް (މ) އަދި އިސްރާއީލުގެ ބޮޑުވަޒީރު ބެންޖަމިން ނަތަންޔާހޫ:\nޓްރަމްޕް މެދުވެރިވެގެން ޔޫއޭއީއާއި އިސްރާއީލު ސުލްހަވާން އެއްބަސްވެއްޖެ\nސައިފް އަޒްހަރު 13 August 2020, 23:31\nމިއީ، ފަލަސްތީނުގެ ހައްގުގައި މަސައްކަތްކުރަން އަޅާ ފިޔަވަޅެއް: ޔޫއޭއީ\nޔުނައިޑެޓް އަރަބް އެމިރޭޓްސް، ޔޫއޭއީއާއި، އިސްރާއީލާ ދެމެދު ސުލްހައިގެ އެއްބަސްވުމެއް ހަދައިފިއެވެ.\nމިއީ، އެމެރިކާގެ ރައީސް ޑޮނަލްޑްގެ އިސްނެންގެވުމަށް ވެވުނު އެއްބަސްވުމެކެވެ.\nމިކަމާ ގުޅޭގޮތުން ކުރެއްވި ޓްވީޓެއްގައި އެމެރިކާގެ ރައީސް ވިދާޅުވެފައިވަނީ، މިއީ އެމެރިކާގެ ދެ އެކުވެރިން ދެމެދުގައި ވެވުނު ވަރަށް ތާރީޚީ ސުލްހައިގެ އެއްބަސްވުމެއް ކަމަށާއި، މިއީ ލިބުނު ވަރަށްބޮޑު ކާމިޔާބީއެއް ކަމަށެވެ.\nއިސްރާއީލާއި، ޔޫއޭއީއާ ދެމެދު ދެކެވުނު ވާހަކަތަކަށްފަހު އެމެރިކާގެ ރައީސް ޑޮނަލްޑް ޓްރަމްޕްވަނީ އިސްރާއީލުގެ ބޮޑުވަޒީރު ބެންޖަމިން ނަތަންޔާހޫއާއި، އަބޫދާބީގެ ވަލީއަހުދު ޝައިޚް މުހަންމަދު ބިން ޒައިދު އަލް-ނަހްޔާންއަށް ފޯނުން ގުޅުއްވައި ވާހަކަފުޅު ދައްކަވާފައެވެ.\nއަދި އެއަށްފަހު، ޓްރަމްޕާއި، ނަތަންޔާހޫއާއި މުހަންމަދު ބިން ޒައިދު ނެރުއްވި ގުޅިފައިވާ ބަޔާނެއްގައި ބުނެފައިވަނީ، އިސްރާއީލާއި ޔޫއޭއީއާ ދެމެދު ފުރިހަމަ އާދައިގެ ގުޅުމަކަށް ދިއުމަށް އެއްބަސްވެވިފައިވާ ކަމަށެވެ.\nމި ވެވުނު އެއްބަސްވުމުގެ ދަށުން، އިސްރާއީލާއި، ޔޫއޭއީއާ ދެމެދު ސިޔާސީގުޅުން ގާއިމްކުރުމަށްޓަކައި ދެ ގައުމުގެ ވަފުދުތައް ވަރަށް އަވަހަށް ބައްދަލުކުރުމަށް ހަމަޖެހިފައިވާ ކަމަށްވެސް ބަޔާނުގައި ވެއެވެ.\nސިޔާސީ ގުޅުން ގާއިމްކުރުމުގެ އިތުރުން، އިންވެސްޓްމަންޓާއި، ޓޫރިޒަމް، ސީދާ ފްލައިޓްތައް، ސަލާމަތީ ކަންކަން އަދި އެމްބަސީތައް ގާއިމްކުރުމާ ގުޅޭގޮތުންވެސް ވަފުދުންތަކުން މަޝްވަރާތައްކޮށް ގޮތްތަކެއް ނިންމާނޭ ކަމަށް ބުނެފައި ވެއެވެ.\nޔޫއޭއާއެކު ސުލްހައިގެ އެއްބަސްވުމެއް ވެވުމުން އިސްރާއީލުގެ ބޮޑުވަޒީރު ނަތަންޔާހޫ ބުނެފައިވަނީ މިއީ، އިސްރާއީލަށް ވަރަށް ތާރީޚީ ދުވަހެއް ކަމަށެވެ.\nވައިޓްހައުސްގައި ނޫސްވެރިންނާ ވާހަކަފުޅު ދައްކަވަމުން އެމެރިކާގެ ރައީސް ޑޮނަލްޑް ޓްރަމްޕް ވަނީ، ސަރަހައްދުގެ މުސްލިމް އަވަށްޓެރި އެހެން އެކުވެރިންނާއެކު ސުލްހަ ގާއިމްކުރުމުގެ އިތުރު މަސައްކަތްތަކެއް ކުރިއަށް އެބަހުރި ކަމުގެ އިޝާރާތެއް ކުރައްވާފައެވެ. ނަމަވެސް ވިދާޅުވީ، މިވަގުތު އެވާހަކަ ހާމަކުރައްވަން ބޭނުންފުޅު ނުވާކަމަށެވެ.\nއިސްރާއީލާއެކު ސިޔާސީގުޅުން ގާއިމްކުރަން ޔޫއޭއީން ސުލްހައިގެ އެއްބަސްވުމެއް ހެދިއިރު، އިސްލާމީ ދުނިޔޭގެ ގައުމުތަކުގެ ތެރެއިން އިސްރާއީލާ މިހާތަނަށް ގުޅުން ގާއިމްކޮށްފައިވަނީ މިސްރާއި، އުރުދުންއިން އެކަންޏެވެ.\nއިސްރާއީލާއެކު ސުލްހަވާން ޔޫއޭއިން އެއްބަސްވުމެއް ހެދުމުން އދގެ ސެކްރެޓަރީ ޖެނެރަލް އެންޓޯނިއޯ ގުޓަރޭސްގެ ތަރުޖަމާނެއް ވިދާޅުވެފައިވަނީ، މެދުއިރުމަތީގައި ސުލްހަ ގާއިމްކުރުމަށް މަގުފަހިވާ ކޮންމެ އިސްނެގުމަކަށް ސެކްރެޓަރީ ޖެނެރަލް މަރްހަބާކިޔާ ކަމަށެވެ.\nފަލަސްތީނުގެ ހަމާސް ޖަމާއަތުން ވަނީ ޔޫއޭއީގެ ނިންމުން ވަރަށް ބޮޑަށް ކުށްވެރިކޮށްފައެވެ. ބުނެފައިވަނީ، ޔޫއޭއީން މިކުރާ ކަމަކީ ފަލަސްތީނު ރައްޔިތުންގެ ފަހަތުގައިއޮވެ ފަލަސްތީނު މީހުންގެ ބުރަކަށްޓަށް ވަޅިހެރުން ކަމަށެވެ. އަދި ބުނެފައިވަނީ، ޔޫއޭއީގެ އެއްބަސްވުމަކީ އިސްރާއީލުން ފަލަސްތީނުގެ ބިންތައް އިސްތިއުމާރުކޮށްގެން ހިންގާ ޖަރީމާތަކަށް ދިން އިނާމެއް ކަމަށެވެ.\nފަލަސްތީނު ސަރުކާރުގެ އިސް ބޭފުޅެއްކަމަށްވާ ހަނާން އަޝްރާވީ ކުރެއްވި ޓްވީޓެއްގައި ޔޫއޭއީގެ ނިންމުން ކުށްވެރި ކުރައްވައި ވިދާޅުވެފައިވަނީ، ޔޫއޭއީން ކުރިންވެސް އިސްރާއީލާ ސިއްރު ގުޅުންތައް ބާއްވާ ކަމަށާއި، މިހާރު ފާޅުގައި ނުކުތީ ކަމަށެވެ.\nނަމަވެސް، ޔޫއޭއީން ބުނެފައިވަނީ، އެގައުމުގެ މި ނިންމުމަކީ ފަލަސްތީނުގެ އިތުރު ބިންތައް އިސްރާއީލުގެ ބައެއްގެގޮތުގައި ހެދުމަށް ކުރާ މަސައްކަތާ ކުރިމަތިލުމަށް ފުރުސަތު ހޯދުމުގެގޮތުން ކުރާ ކަމެއް ކަމަށެވެ. ޔޫއޭއީން މަސައްކަތް ކުރަނީ ދެދައުލަތުގެ ހައްލަށް ކަމަށްވެސް ބުނެފައި ވެއެވެ.\nޔޫއޭއީގެ މިނިސްޓަރ އޮފް ސްޓޭޓް ފޮރ ފޮރިން އެފެއަރޒް އަންވަރު ގަރްގަޝް ވަނީ، މަޝްވަރާގެ މޭޒުދޮށަށް އައުމަށް އިސްރާއީލާއި ފަލަސްތީނަށްވެސް ގޮވާލައްވާފައެވެ.\nޔޫއޭއީއާއެކު ވެވުނު އެއްބަސްވުމާއެކު، ހުޅަނގު އައްސޭރީގެ ބިންތައް އިސްރާއީލުގެ ބައެއްގެގޮތުގައި ހެދުމުގެ ޕްލޭން އިސްރާއީލުން ހުއްޓާލާނެ ކަމަށް ވައިޓްހައުސްއިން އިޢްލާންކޮށްފައި ވެއެވެ.\nނަމަވެސް، ހިފާފައިވާ ހުޅަނގު އައްސޭރީގައި ޔަހޫދީ އާބާދީތައް ހަދާފައިވާ ހުރިހާ ބިންތަކެއް އިސްރާއީލުގެ ބިންތަކެއްގެ ގޮތުގައި ހެދުމަކީ ނަތަންޔާހޫގެ ކެމްޕެއިން ވައުދެކެވެ. އެހެންކަމުން، އެމެރިކާއިން އެހެން ބުނި ނަމަވެސް، ނަތަންޔާހޫ އަދި އެކަމާ ގުޅޭގޮތުން ސީދާ އެއްޗެއް ހާމަކޮށްފައެއް ނުވެއެވެ.\nޑޮނަލްޑް ޓްރަމްޕް ޔޫއޭއީ ދުނިޔެ


Male' Sarahadhuge 70 Insahtha Endhu Thah Furijje! - Vaguthu\nމާލެ ސަރަހައްދުގެ 70 އިންސައްތަ އެނދުތައް ފުރިއްޖެ!\nމިހާރު ފެެތުރެމުން އަންނަ ނުރައްކާތެރި ކޮވިޑް-19 އަށް ފައްސިވާ މީހުން އިތުރުވެ މާލެ ސަރަހައްދުގެ 70 އިންސައްތަ އެނދުތައް ފުރިއްޖެކަމަށް ހެލްތް އިމަޖެންސީ އޮޕަރޭޝަން ސެންޓަރ (އެޗްއީއޯސީ) ހާމަ ކޮށްފިއެވެ.\nހެލްތު އިމަޖެންސީ އޮޕަރޭޝަންސް ސެންޓަރު (އެޗްއީއޯސީ) އިން މިރޭ ބޭއްވި ނޫސްވެރިންގެ ބައްދަލުވުމުގައި ޓެކްނިކަލް އެޑްވައިޒަރީ ގްރޫޕް (ޓެގް) ގެ މެމްބަރު އަދި އެތެރެހަށީގެ ޑރ. އަހުމަދު ޝަހީދު ވިދާޅުވީ މާލެ ސަރަހައްދުގައި ބާކީ ހުރީ 30 އިންސައްތަ އެނދު ކަމަށެވެ. ޝަހީދު ވިދާޅުވި ގޮތުގައި ވޭތުވެދިޔަ ތިން ހަފްތާ އިން ފެށިގެން ދުވަހެއް ދުވަހަކަށް އެޑްމިޓް ކުރަން ޖެހޭ މީހުންގެ އަދަދު ވަނީ އިތުރުވެފައެވެ.\nމީގެ ތިން ހަފްތާ ކުރިން ކޮވިޑް-19 ޖެހިގެން ހޮސްޕިޓަލްތަކާއި ކޮވިޑް-19 ފެސިލިޓީތަކުގައި އެޑްމިޓްކޮށްފައި ތިބީ 44 މީހުންނެވެ. އެކަމަކު، އިއްޔެއާ ހަމައަށް 181 މީހުން އެޑްމިޓްކޮށްފައި އެބަތިބި ކަމަށް ޝަހީދު ވިދާޅުވިއެވެ. ނަމަވެސް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން މިރޭ އާންމު ކުރި ތަފާސް ހިސާބުތައް ދައްކާ ގޮތުގައި މިހާރު އެޑްމިޓްކޮށްފައި ތިބީ 230 މީހުންނެވެ.\nޝަހީދު ވިދާޅުވީ ކޮވިޑްގެ ހާލަތު ވަރަށް ބޮޑަށް ގޯސްވެ، ކޮވިޑަށް ފައްސިވާ މީހުންނާއި ހާލު ބޮޑުވެގެން ފަރުވާދޭން ޖެހޭ މީހުންގެ އަދަދު އިތުރުވެފައިވާ ކަމަށެވެ. އަދި ވޭތުވެދިޔަ ހަތް ދުވަހުގެ ތެރޭގައި 3،000 އަށް ވުރެ ގިނަ މީހުން ކޮވިޑަށް ފައްސިވެފައިވާ ކަން އޭނާ ފާހަގަކުރެއްވިއެވެ.\nމިއީ މީގެކުރީ ހަފްތާތަކުގައި ކޮވިޑަށް ފައްސިވާ މީހުންނާ އަޅާބަލާ އިރު، ވަރަށް ބޮޑު އިތުރުވުމެކެވެ.\nމީގެކުރިން ނަމަ، ހަފްތާއެއްގެ ތެރޭގައި ކޮވިޑަށް ފައްސިވެފައި ވަނީ އެންމެ ގިނަ ވެގެން ވެސް ހާހަކަށް ވުރެ ގިނަ މީހުންނެވެ. ޝަހީދު ވިދާޅުވީ ކުރީ ހަފްތާތަކާ ބަލާ އިރު، މިހާރު ކޮވިޑްގެ ނަންބަރުތައް ހުރީ 75 އިންސައްތަ މަތީގައި ކަމަށެވެ.\nޝަހީދު ވިދާޅުވީ ކޮވިޑްގެ ހާލަތު ވަރަށް ބޮޑަށް ގޯސް މާލެ ސަރަައްދު ފުރަބަންދަކަށް ދިއުމަކީ އެކަށީގެންވާ ކަމެއް ކަމަށް އޭނާ ވިދާޅުވިއެވެ.ޝަހީދު ވިދާޅުވީ ރާއްޖޭގެ ހާލަތު އޮތީ އިތުރު ފިޔަވަޅު އަޅަން ޖެހޭފަދަ ހާލަތެއްގައި ކަމަށެވެ.\nރާއްޖޭގައި ކޮވިޑް-19 ގެ ހާލަތު ދުވަހެއް ދުވަހަކަށް އިތުރުވަމުން އަންނާތީ ރައްކާތެރިކަމުގެ ގޮތުން އިތުރު ފިޔަވަޅުތަކެއް ވަނީ އަޅައިފައެވެ. އެގޮތުން މާލެ ސަރަހައްދުގައި ރޭގަނޑު9އިން ފަތިހު ހަތަރަކަށް ވަނީ ކާފިއު ހިންގަމުންނެވެ.\nމީގެ އިތުުރުން މާލެ ސަރަހައްދުގެ އޮފީސްތަކާއި ސުކޫލުތަކާއި ކޮލެޖް، ޔުނިވާސިޓީ އަދި ގުރުއާން ކްލާސްތަކާއި ޓިއުޝަން ސެންޓަރުތައް ބަންދު ކުރަން ވަނީ އަންގާފައެވެ. ޖިމްތަމާއި ކުޅިވަރު ކުޅޭ ތަންތަން އަދި ކަސްރަތު ކުރާ ތަންތަންވެސް ވަނީ ބަންދުކޮށްފައެވެ. މީގެ އިތުރުން ޕާކުތަކާއި މައިދާންތައްވެސް ވަނީ ބަންދުކޮށްފައެވެ.\nމެއި 8, 2021 23:57\nކޮބާތަ ވެންޓިލޭޓަރު ތަށް؟ ފައިސާ ކޮޅުވެސް ކާލީ ވެންޓިލޭޓަރު ކޮޅުވެސް ނުލިބުނު. މިހާރު މިޔޮށް ވެނޓިލޭޓަރާ ޖެހެނީ.\nމެއި 9, 2021 04:27\nއަހަރުދުވަސް ތެރޭ ބިލިއަނުން ކުރި ހަރަދު ކޮބާ؟؟ އެނދު އިތުރު ނުވޭ!! ވެކްސިން ހުސްވެއްޖެ!!\nމެއި 9, 2021 05:27\nމަބުރޫކު އަރާ ހުރިހާ ކަމެއް މަތިއަޅަން އުޅުނަސް ކަލޭމެން މިތަނައްގެނައި އިންޑިއާ މީހުން މުޅި ތަނުގަ ކޮވިޑު ފެތުރީ އެނގިއްޖޭ


Miadhu 1000 Footu Ge Biya Ginihila Eh Kairin Fennaane - Vaguthu\nމިއަދު 1000 ފޫޓުގެ ގިނިހިލައެއް، ކައިރިން ފެންނާނެ\n1800 އަކަ ފޫޓުގެ ބިޔަ ގިނި ހިލައެއް މިއަދު ދުނިޔެ ހުރަސް ކުރާނެ ކަމަށް އެމެރިކާގެ ޖައްވީ އިދާރާ ނާސާއިން ބުނެފިއެވެ.\nނާސާއިން ބުނީ QQ23 2006 ގެ ނަމުން ނަންދީފައިވާ މި ގިނި ހިލަ ދުނިޔެ ހުރަސް ކުރާނީ ހަނދަށް ވުރެވެސް ދުރުން ކަމަށެވެ. ނަމަވެސް މި ގިނި ހިލައިން އެއްވެސް ނުރައްކަލެއް ދުނިޔެއަށް ނުވާނެ ކަމަށް އެ އިދާރާއިން ބުނެއެވެ.\nމި ގިނި ހިލަ ދުނިޔެ ހުރަސް ކުރާނީ ދުނިޔެއާއި 4.6 މިލިއަން މޭލު ދުރުން ގަޑިއަކު 10400 މޭލު ބާރުމިނުގައެވެ.\nދުނިޔެއަށް ގިނިހިލަ ވެއްޓުމުގެ ހާދިސާތައް ކޮންމެވެސް ވަރަކަށް ހިނގާފައި ވެއެވެ. އެގޮތުން މީގެ މަހެއްހައި ދުވަސް ކުރިން ރަޝިޔާއަށްވެސް ގިނިހިލައެއް ވެއްޓުނެވެ. އަދި 2013 ވަނަ އަހަރުވެސް ރަޝިޔާގެ ހުޅަނގުގެ ސަރަޙައްދަކަށް ގިނިހިލައެއް ވެއްޓުނެވެ. އެ ގިނިހިލަ ވެއްޓުނީ އެ ޤައުމުގެ ހުޅަނގުން މެދުތެރޭގައި އޮންނަ ސިޓީއެއްކަމަށްވާ ޝެލިޔަބިންކްސް އަށެވެ.\nދުނިޔޭގައި ގިނިހިލައަކުން ޖެހި ބޮޑު ގެއްލުމެއް ލިބިދާނެ ކަމުގެ ކަންބޮޑުވުން ކުރިންވެސް ބައެއް ތަޖުރިބާކާރުން ފާޅުކޮށްފައި ވެއެވެ.\nއެގޮތުން ގިނިހިލައެއް ދުނިޔެއާއި ދިމާލަށް މިހާރުވެސް މިސްރާބު ޖަހާފައި ވެދާނެކަމަށާއި، އެހެނަސް އެ ގިނިހިލަ ފެންނާނީ ދެން އިތުރަށް އެކަމުން ސަލާމަތްވާން ފިޔަވަޅެއް އެޅޭވަރަށްވުރެ ވަގުތު ކުޑަތަން ވެފައިވަނިކޮށް ކަމަށް އެފަރާތްތަކުން ބުނެއެވެ.\nކައުނުގެ ބިޔަ މިނަށް ބަލާއިރު، މިއަދު ދުނިޔެ ހުރަސްކޮށް ދަތުރުކުރާ ގިނިހިލަ ދަތުރުކުރަނީ ދުނިޔޭގެ ބޭރުން 4.5 މިލިއަން މޭލު ދުރުން ކަމުގައި ވީނަމަވެސް، މިއީ ދުނިޔެ އާއި ވަރަށް ކައިރި ނިސްބަތެއް ކަމަށް ސައިންސްވެރިން ޤަބޫލުކުރެއެވެ. މި ގިނިހިލަ މިއަދު ދުނިޔެ ހުރަސްކޮށްދާ ވަގުތު އާދައިގެ ޓެލެސްކޯޕުތަކަށްވެސް ފެންނާނެތީ، ގިނަ ބަޔަކު ދަނީ މި ތަޖުރިބާ ކޮށްލުމުގެ އިންތިޒާރު ކުރަމުންނެވެ.\nއޮގަސްޓް 10, 2019 11:26\n1000 ފޫޓްގެ ގިނި ހިލައެއް، އެކަމަކު 1800 އަކަފޫޓް؟؟؟؟؟؟؟؟؟؟


Imthihaanugai isheenee viheythaa baigadi iru therey!\nފަތުމަތާ ކޫރުމާ: އިސްކަން ދިނީ ކިޔެވުމަށް\nއެފްރިކާގެ ގިނީގެ ފަތުމަތާ ކޫރުމާ އަކީ ބަލިވެއިނދެ ވިހަން ތައްޔާރުވެފައިވާ 18 އަހަރުގެ ޒުވާން އަންހެން ކުއްޖެކެވެ. ފާތުމަތާގެ ފިރިއަކުވެސް ހުރެ އެވެ. ފާތުމަތާ އަކީ ކިޔަވަމުން އަންނަ ދަރިވަރެއްވެސް މެއެވެ. އެކަމަކު ބަލިވެ އިނދެ ވިހަން ތައްޔާރުވެފައިވާ މާބަނޑު އަންހެނަކު ތައްޔާރުވާ ފަދައިން ފާތުމަތާ ތައްޔާރުވަމުން ދިޔައީ ވިހަން ހޮސްޕިޓަލަށް ދާކަށް ނޫނެވެ. އޭނާ ތައްޔާރުވަމުން ދިޔައީ ބޯމަތިވަމުން އައި އިމްތިހާނުން ފާސްވާން އިމްތިހާނު ހޯލަށް ދާށެވެ.\nމިދިއަ ހޯމަ ދުވަހު ކިޔެވުމާއި ފިލާވަޅުތައް ދަސްކުރުން ނިންމާލުމަށްފަހު ފާތުމަތާ ނިދަން އޮށޯތީ އަންގާރަ ދުވަހު އިމްތިހާނު ހަދަން ދާށާއި އެ އިމްތިހާނުން ފާސްވުމުގެ އުންމީދުގަ އެވެ. އޭރު އޭނާގެ ބަނޑުގައި ކުޑަ ރިހުމެއް ހުއްޓެވެ. އެކަން މާ ބޮޑު ކަމަކަށް ފާތުމަތާ ނުހަދަ އެވެ. ބަނޑުގައި ރިއްސާކަން ފިރިމީހާށް ވެސް ނާންގާ އަންގާރަ ދުވަހު ހެނދުނު ފަތުމަތާ ގެއިން ނުކުމެގެން ނައްޓައިލީ ގަޑިއަށް ގޮސް އިމްތިހާނު ހެދުމުގެ ބޭނުމުގަ އެވެ. ފިރިމީހާއަށް އެނގިއްޖެއްޔާ ގޭގައި މަޑުކޮށްލަން އަމުރުކޮށްފާނެ ކަމުގެ ބިރު ވެސް އޮތުމުންނެވެ. އަދި އިމްތިހާނު ހަދަން ބޭނުންވެފައިހުރިވަރު ވެސް ބޮޑު ކަމުންނެވެ.\nފަތުމަތާ ތައުލީމު ހާސިލްކުރަމުން ދިޔަ ޔުނިވާސިޓީގެ ދޮރުމައްޗަށް އެރުމުން، ކަންތައްވީ އޭނާ އުންމީދު ކުރި ގޮތަކަށް ނޫނެވެ. ޔުނިވާސިޓީގެ މުވައްޒިފުން އޭނާ އަނބުރާ ފޮނުވާލީ އެވެ. އަދި އެވެސް ހޮސްޕިޓަލަށެވެ. ވިހަން ތައްޔާރުވެފައިވާކަން ފަތުމަތާއަށް ރޭކަލީ އޭނާ ހޮސްޕިޓަލަށް ގެންދެވުމުންނެވެ. އެހިސާބުން ބަނޑުގައި އެހާވަރަށް ރިއްސި ސަބަބު ފަތުމަތާއަށް ރޭކާލި އެވެ.\nވިހެއުމަށްފަހު އެހެން މީހުން ހަދާހެން ދަރިފުޅު އުރާލާ ބަލައިލުމުގެ ބަދަލުގައި ފަތުމަތާ އަވަސްވެގަތީ އަނެއްކާވެސް ޔުނިވާސިޓީ އަށް ގޮސް އިމްތިހާނު ހަދާށެވެ. އޭރު ފަތުމަތާ އޭނާގެ ދަރިފުޅު ވިހޭތާ ވަނީ އެންމެ 30 މިނިޓެވެ. ގަޑިއަށް ދާން މަސައްކަތް ކުރި ނަމަވެސް ފަތުމަތާއަށް އިމްތިހާނު ހޯލާއި ހަމައަށް ދެވުނު އިރު ވަނީ ގަޑި ޖެހިފަ އެވެ. އެއްކޮށް ކިޔަވަމުން އައި ރަހުމަތްތެރިން ތިބީ އިމްތިހާން ހޯލުގައި އިމްތިހާނު ހަދާށެވެ.\nއެކަމަކު މިފަހަރު ކުރިން ހެދިހެން ފަތުމަތާ ފޮނުވާލުމުގެ ބަދަލުގައި އިމްތިހާނު ހަދަން ވެއްދި އެވެ. އިމްތިހާނު ހަދަން ބޭނުންވެފައި އިންލެއް ބޮނޑުކަމުން އޭނާއަށް ތަދުގެ އެއްވެސް އިހްސާސެއް ވެސް ނުވެ އެވެ.\n"ވިހައިގެން އަހަނަށް ދެވުނު އިރު އިމްތިހާނު ހަދަން ވަނީ ފަށާފައި. އެކަމަކު އިމްތިހާނު ހޯލު ބަލަހައްޓަން ތިބި މީހުން އަހަރެން ވެއްދި، އިމްތިހާނު ހަދަމުން ދިޔައިރު އެއްވެސް ވަރަކަށް ތަދުގެ އިހްސާސެއް ނުކުރެވޭ،" ފަތުމަތާ އޭނާގެ ވާހަކަށް ބީބީސީއަށް ކިޔައިދެމުން ބުންޏެވެ.\nއިމްތިހާނަށް ފަހު ފަތުމަތާ އޭނާގެ އަލަތު ދަރިފުޅު ބަލައިލާ އުރާލަން އެނބުރި ހޮސްޕިޓަލަށް ދިޔަ އެވެ. ފަތުމަތާ އާއި އޭނާގެ ދަރިފުޅުގެ ހާލުވެސް މުޅީން ރަނގަޅެވެ.\nއަށާރަ އަހަރުގައި ބަނޑުބޮޑުވެ އިނދެ ތައުލީލު ހާސިލް ކުރުމަކީ އެޕްރިކާގެ ގައުމުތަކުގައި އާންމު ކަމަކެވެ. އެފަދަ ކަމަކާ ގުޅޭ ގާނޫނެއް ވެސް ގިނަ ގައުމުތަކުގައި ނޯވެ އެވެ. އަދި ބަނޑު ބޮޑު މީހަކަށް އެކަށީގެންވާ މާހައުލެއްގައި ހުރެ ތައުލީމު އުގެނުމުގެ ފުރުސަތެއް ވެސް އެފްރިކާގެ ގިނަ ގައުމުތަކުގައި ނޯވެ އެވެ. -- ބީބީސީ\nލަންކާގެ އިދިކޮޅު ލީޑަރަކަށް ރަނިލްގެ ބަދަލުގައި ސަޖިތު\nތާއީދު ކުޑަވެދާނެތީ ބޮރިސް ކަންބޮޑުވެއްޖެ\nއިމްޕީޗްމަންޓު ހަނގުރާމަ ކާމިޔާބުކުރާނަން: ޓްރަމްޕު


MPBA ge thaareehee mubaaraaiy feshigen foariaa eku kuriah - One Online\n01 ޑިސެމްބަރު 2021، މާލެ، ގައުމީ ބިލިއާޑް މުބާރާތް ފެށުން -- ފޮޓޯ/ އެމްޕީބީއޭ\nމޯލްޑިވްސް ޕޫލް ބިލިއާޑް އެސޯސިއޭޝަން (އެމްޕީބީއޭ) އިން އިންތިޒާމުކޮށްގެން ބާއްވާ ލިޓަސް ގައުމީ ބިލިއާޑް މުބާރާތް ފަށައިފިއެވެ.\nނޭޝަނަލް ބިލިއާޑް ސެންޓަރުގައި އިއްޔެ ފެށި ގައުމީ ބިލިއާޑް މުބާރާތަކީ ރާއްޖޭގެ ތާރީހުގައި ބޭއްވޭ އެންމެ ބޮޑު ބިލިއާޑް މުބާރާތެވެ. އެ މުބާރާތަކީ މުޅިން އަލަށް ބާއްވާ މުބާރާތެކެވެ.\nއެ މުބާރާތް އިއްޔެ ފެށިގެންދިޔައީ ފުރަތަމަ ޑިވިޝަންގެ މެޗުތަކުންނެވެ. އެގޮތުން އިއްޔެ ކުޅުނު 22 މެޗުގެ ތެރެއިން އެންމެ ފާހަގަކޮށްލެވުނީ އެމްޕީބީއޭ ރޭންކިންގެ އެއްވަނައިގައި އޮތް ހަސަން ޝާޒް މުހައްމަދާއި ދެވަނައިގައި އޮތް ހުސައިން ފަޔާޒް ވާދަކުރި މެޗެވެ. ރޭ ކުޅުނު އެ މެޗުން ޝާޒް މޮޅުވީ 9-4 ފްރޭމުންނެވެ.\nއެ މުބާރާތުގައި މިއަދު ވެސް މެޗުތަކެއް ކުރިއަށްދާނެއެވެ. މިއަދު އަންހެނުންގެ ޑިވިޝަނާއި ދެވަނަ ޑިވިޝަން އަދި ފުރަތަމަ ޑިވިޝަންގެ މެޗުތަކެއް ވެސް ކުރިއަށްދާނެއެވެ.\nއިއްޔެއިން ފެށިގެން މިމަހުގެ 15ގެ ނިޔަލަށް ކުރިއަށްގެންދާ އެ މުބާރާތުގެ ފިރިހެން ފުރަތަމަ ޑިވިޝަން ކުރިއަށްދާނީ 32 ކުޅުންތެރިން ހިމެނޭ ގޮތަށް9ބޯލްސް، ޑަބަލް އެލިމިނޭޝަން އުސޫލުންނެވެ. ފައިނަލް މެޗު ފިޔަވައި، އެ ޑިވިޝަންގެ ހުރިހާ މެޗެއް ކުޅުމަށް ހަމަޖެހިފައިވަނީ ރޭސްޓު7ފްރޭމްސްއަށެވެ. އަދި ފައިނަލް މެޗު ކުޅުމަށް ހަމަޖެހިފައިވަނީ ރޭސްޓު 11 ފްރޭމްސްއަށެވެ.\nފިރިހެން ދެވަނަ ޑިވިޝަން ކުރިއަށްދާނީ9ބޯލްސް، ޑަބަލް އެލިމިނޭޝަން އުސޫލުންނެވެ. ފައިނަލް މެޗު ފިޔަވައި، އެ ޑިވިޝަންގެ ހުރިހާ މެޗެއް ކުޅުމަށް ހަމަޖެހިފައިވަނީ ރޭސްޓު7ފްރޭމްސްއަށެވެ. އަދި ފައިނަލް މެޗު ކުޅުމަށް ހަމަޖެހިފައިވަނީ ރޭސްޓު 11 ފްރޭމްސްއަށެވެ. ފުރަތަމަ ޑިވިޝަނަށް ކޮލިފައިނުވާ ކޮންމެ ކުޅުންތެރިޔަކަށް ވެސް ދެވަނަ ޑިވިޝަންގައި ވާދަކުރުމަށް ވަނީ ހުޅުވާލައިފައެވެ.


Thuthi boava dhilamahuge Masverikan Manage kurumuge plan aanmukohfi\nތުތި ބޯވަދިލަމަހުގެ މަސްވެރިކަން މެނޭޖްކުރުމުގެ ޕްލޭން އާއްމުކޮށް، އަމަލުކުރަން ފަށައިފި\n04 ޑިސެމްބަރ 2020 - 21:27:27\nދިވެހިރާއްޖޭގެ ތުތި ބޯވަދިލަމަހުގެ މަސްވެރިކަން މެނޭޖްކުރުމުގެ ޕްލޭން އާއްމުކޮށް އެއަށް އަމަލުކުރަން ފަށައިފި އެވެ.\nފިޝަރީޒް މިނިސްްޓްރީން އާއްމުކޮށްފައިވާ ޕްލޭން ގައިވާ ގޮތުން އެ ޕްލޭންގެ މަގުސަދަކީ ތުތި ބޯވަދިލަމަހުގެ މަސްވެރިކަން ރާވައި، ހިންގުމުގެ އިންތިޒާމެއް ގާއިމުކޮށް، ޒިންމާދާރު ގޮތެއްގައި ތުތި ބޯވަދިލަމަހުގެ މަސްވެރިކަން ބަލަހައްޓައި، އެ މަސްވެރިކަމުގެ ފައިދާ ދިގު މުއްދަތަކަށް ދިވެހި ރައްޔިތުންނަށް ލިއްބައިދިނުމާއި، ތުތި ބޯވަދިލަމަހުގެ މަސްވެރިކަމާއި ވިޔަފާރި ދެމެހެއްޓެނިވި ގޮތެއްގައި ކުރިއެރުވުމުގައި ޝާމިލްވާ ދައުލަތުގެ އިދާރާތަކާއި އެންމެހައި މަސްލަހަތުވެރިންނަށް މަގުދައްކައިދިނުމެވެ.\nއެ ޕްލޭންގެ ދަށުން މެނޭޖްކުރާނެ ބާވަތަކީ، "ތިސަނޮޓިއުތިޑޭ" އާއިލާއަށް ނިސްބަތްވާ "ތިސަނޮޓިއުތިސް ރޮމްބަސް" އެވެ. އަދި ރާއްޖޭގައި ހިންގާ، ތުތި ބޯވަދިލަމަހުގެ އާބާދީއަށް އަސަރުކޮށްފާނެ އެންމެހައި ހަރަކާތްތަކަށް އެ ޕްލޭން ހިނގާނެކަމަށް އެ ޕްލޭންގައި ބުނެފައިވެއެވެ.\nއޭގެ ތެރޭގައި، ތުތި ބޯވަދިލަމަސް ބޭނުމާއި، ޕްރޮސެސް ކުރުމާއި، ރައްކާކުރުމާއި، ގަނެވިއްކުމާއި ރާއްޖެއިން ތުތި ބޯވަދިލަމަސް އަދި ތުތި ބޯވަދިލަމަހުގެ އުފެއްދުންތައް އެކްސްޕޯޓު ކުރުން ހިމެނެއެވެ. އަދި އެ ޕްލޭންގެ ދާއިރާގައި ހިމެނޭ ހަރަކާތެއް ނުވަތަ އެފަދަ ހަރަކާތަކާ ގުޅުންހުރި ހަރަކާތެއް ހިންގާ މީހުންނަށާއި، އުޅަނދުފަހަރަށާއި، ޕްރޮސެސް ކުރާ ތަންތަނަށް އަދި އެކްސްޕޯޓު ކުރާ ތަންތަނަށްވެސް އެ ޕްލޭން ހިނގާނެއެވެ.\nއެ ޕްލޭން އިއްޔެ އާއްމުކޮށް އަމަލުކުރަން ފަށާފައިވާއިރު، ފިޝަރީޒް މިނިސްޓްރީން ބުނީ އެ ޕްލޭން ވާނީ ރާއްޖޭގެ ތުތި ބޯވަދިލަ މަހުގެ މަސްވެރިކަން ބެލެހެއްޓުމުގައި މަގުދައްކައިދޭ މައިގަނޑު އަސާސަށް ކަމަށެވެ.\nތުތި ބޯވަދިލަމަސް ނުވަތަ ޑައިމަންޑްބެކް ސްކުއިޑް އަކީ މާކަނޑުގެ ފުން ސަރަހައްދުގައި ދިރިއުޅޭ ބާވަތެކެވެ. މިއީ ތިސަނޮޓިއުތިޑޭ އާއިލާއަށް ނިސްބަތްވާ ހަމައެކަނި ބާވަތެވެ. މިއަށް މިނަން ދެވުނީ، މީގެ ސިފަ ތުތިމަސް ބައްޓަމަށް ހުންނާތީއެވެ. މިބާވަތުގެ ބޯވަދިލަމަސް ތިން ފޫޓާއި ހަތަރު ފޫޓާ ދެމެދުގެ ދިގުމިނަކަށް ބޮޑުވެއެވެ. އެ ދިގުމިނަށް ބޮޑުވާއިރު ބަރުދަނުގައި 30 ކިލޯ ހުރެއެވެ.\nމަސްވެރިކަން ތުތި ބޯވަ ދިލަމަހުގެ މަސްވެރިކަންފިޝަރީޒް މިނިސްޓްރީ


SunOnline: Symbolic in makaru hedhi kamah bunefa eh nuvaane: Lavafoshi\nސިމްބޮލިކް އިން މަކަރު ހެދި ކަމަށް ބުނެފައެއް ނުވާނެ: ލަވަފޮށި\nޝަފްނާ ހުސައިން 16 Oct 2020, 09:42\nސިމްބޮލިކް ރިކޯޑްސް އިން މަކަރު ހަދައިގެން މިއުޒިކް ސްޓްރީމިން ސާވިސް ކަމަށްވާ ލަވަފޮށީގައި އެމީހުންގެ ސްޓްރީމިން އަދަދު އިތުރުކުރާ ކަމަށް ދުވަހަކު ވެސް ބުނެފައި ނުވާނެ ކަމަށް ލަވަފޮށިން ބުނެފިއެވެ.\n"ދޯ" މެގަޒިންގައި އިއްޔެ ޝާއިއުކުރި ލިޔުމެއްގައި ތުހުމަތުކޮށްފައި ވަނީ، ސިމްބޮލިކް އިން އަލީ ރަމީޒު ފަހަތަށް ޖައްސާލީ މަކަރު ހަދައިގެން ކަމަށެވެ. އަދި އެ ލިޔުމުގައި ލަވަފޮށްޓާ ހަވާލާދީ ލިޔެފައިވާ ވާހަކަތަކުން، ލަވަފޮށިން ވެސް އެކަމަށް އެއްބަސްވާ ކަމަށް ދޭހަވެ އެވެ.\nއެ މައްސަލައިގައި ސިމްބޮލިކް ރެކޯޑްސް އިން ރޭގެ 12:00 ގެ ކުރިން ލަވަފޮށިން މައާފަށް އެދި. ކަން ހިނގި ގޮތް ސާފުކޮށްދިނުމަށް އަންގައިފަ އެވެ. އަދި އެގޮތަށް އެކަން ނުކުރެވޭ ނަމަ މިއަދުގެ މެންދުރު 12:00ގެ ކުރިން ސިމްބޮލިކްގެ ހުރިހާ ލަވައެއް ލަވަފޮށިން ނަގައިދިނުމަށް ވެސް އެދުނެވެ.\nއެ ލިޔުމުގައިވާ ވާހަކަތަކާ ގުޅިގެން، ލަވަފޮށިން ވަނީ ރޭ 11:35ގައި ބަޔާނެއް ނެރެފަ އެވެ. އެ ބަޔާނުގައި ލަވަފޮށިން ވަނީ ލިޔުމުގައި ހުރި ވާހަކަތައް ދޮގުކޮށްފަ އެވެ.\nލަވަފޮށިން ބުނީ މިވަގުތު އެ ޕްލެޓްފޯމުގައި މަކަރު ހަދާކަމަށް ތުހުމަތު ކުރެވޭ އެއްވެސް އާޓިސްޓެއް ނުތިބޭނެ ކަމަށެވެ. މަކަރު ހަދައިގެން ސިމްބޮލިކް ރެކޯޑްސްގެ ލަވަތައް ސްޓްރީމްކުރާ އަދަދު އިތުރުކުރި ކަމަށް ލަވަފޮށިން ދުވަހަކު ވެސް ބުނެފައި ނުވާނެ ކަމަށެވެ.\nއަދި ލަވަފޮށީގެ އެންމެ ކާމިޔާބު އާޓިސްޓުންގެ ތެރޭގައި ސިމްބޮލިކް އޮތީ އެ މަގާމު އެމީހުންނަށް ހައްގުވާތީ ކަމަށާއި، ސިމްބޮލިކް އާއެކު މަސައްކަތް ކުރުމަކީ ލިބޭ ފަޚުރެއް ކަމަށް ވެސް ލަވަފޮށީގެ ބަޔާނުގައި ބުނެފައިވެ އެވެ.\n"ސިމްބޮލިކް ރެކޯޑްސް އަށް ލިބޭ މަގުބޫލުކަމާއި ތަރުހީބަކީ އެމީހުންގެ ބުރަ މަސައްކަތުން ހޯދާ، ހައްގު އެއްޗެއް،" ލަވަފޮށިން ބުންޏެވެ.\nއެހެންކަމުން "ދޯ" މެގަޒިންގައި ސިމްބޮލިކް ރެކޯޑްސްގެ އަގު ވެއްޓޭގޮތަށް، އިއްޔެ ޝާއިއުކުރި ލިޔުމުގައިވާ ވާހަކަތައް ލަވަފޮށިން ވަނީ ކުށްވެރިކޮށްފަ އެވެ.\nއަދި ލަވަފޮށިން ދެއްކި ވާހަކަ އެ ލިޔުމުގައި ގެނެސްދީފައި ވަނީ މާނަ އޮޅޭގޮތަށް ކަމަށާއި، ލިޔުންތެރިޔާގެ އަމިއްލަ ހީގެ މައްޗަށް ބިނާކޮށް ކަމަށް ބުނެ، ޒިންމާދާރު ނޫސްވެރިކަން ކުރުމަށް "ދޯ" އަށް ވަނީ ގޮވާލައިފަ އެވެ.\nއެ މައްސަލާގައި ލަވަފޮށިން ވަނީ "ދޯ" އާއެކު ކުރިއަށް އޮތް ތަނުގައި މަސައްކަތް ނުކުރަން ނިންމައިފަ އެވެ.\nލަވަފޮށީގެ ބަޔާނާ ގުޅިގެން ސިމްބޮލިކް އިން ވަނީ ހަގީގަތް ހާމަކޮށްދިނީތީ ޝުކުރުއަދާކޮށްފަ އެވެ.\n"ސިމްބޮލިކް އިން އަބަދު ވެސް މަސައްކަތް ކުރާނީ #ރަތާކަޅުގެލަޝްކަރު ބަލައިގަންނަ ފަދަ އަމިއްލަ އުފެއްދުންތަކެއް ގެނެސްދޭން،" ސިމްބޮލިކް އިން ބުންޏެވެ.\nސިމްބޮލިކް އިން ވެސް ވަނީ އިން ކުރިއަށް އޮތް ތަނުގައި ޒިންމާދާރުކަމާއިއެކު ނޫސްވެރިކަން ކުރުމަށް "ދޯ" އަށް ގޮވާލައިފަ އެވެ.\nސިމްބޮލިކް ރެކޯޑްސް އާ ގުޅޭގޮތުން އެ މަގަޒިންގައި ޝާއިއުކުރި ލިޔުމާ ގުޅިގެން، ގިނަ އަދަދެއްގެ ފަންނާނުން ހިމެނޭ ގޮތުން ގިނަ ބަޔަކު އަންނަނީ ނުރުހުން ފާޅުކުރަމުންނެވެ.


Marun Salaamaiy Kohdheyn Ai Dharifulhu Abadhattakai Vakivedhiyaee Loa Kurimathin - Vaguthu\nމަރުން ސަލާމަތްކޮށްދޭން އައި ދަރިފުޅު އަބަދަށްޓަކައި ވަކިވެދިޔައީ ލޯ ކުރިމަތިން\nޓެކްސަސްގެ ސިޓީއެއް ކަމަށްވާ ހޯސްޓަންގެ ކޯރެއްގައި ގެނބެމުންދިޔަ މަންމަ ސަލާމަތްކުރުމަށް ކޯރަށް ފުންމާލި ކުޑަ ކުއްޖަކު ގެނބިގެން މަރުވެއްޖެއެވެ.\nމި ހާދިސާގައި މަރުވެފައިވަނީ އުމުރުން 12 އަހަރުގެ އަންހެން ކުއްޖެކެވެ. މި ހާދިސާ ހިނގާފައި ވަނީ، ދާދި ފަހުން ޓެކްސަސްއަށް އެރި ބާރުގަދަ ތޫފާން، "ތޫފާން ހާވޭ"އަށްފަހު ކޯރަށް އެރި އުޅުން ރައްކާތެރި ނޫންކަން އެ ސްޓޭޓުގެ އިދާރާތަކުން ހާމަކޮށްފައި ވަނިކޮށެވެ.\nއާދީއްތަ ދުވަހު ހިނގި މި ހާދިސާގައި ކުއްޖާ ގެނބެމުންދިޔަ ވަގުތު އެ ސަރަޙައްދުގައި އުޅުނު ބައެއް ފަރާތްތަކުންވެސް އެކުއްޖާ ސަލާމަތްކުރުމުގެ މަސައްކަތް ވަނީ ކޮށްފައެވެ. ނަމަވެސް ކޯރުގެ އޮއެވަރު ހުރިގޮތުން، ތިން މީޓަރު އަޑީގައި އޮތް އެކުއްޖާ ސަލާމަތް ކުރުމަށް އެފަރާތްތަކުން ކުރި މަސައްކަތް ވަނީ ނާކާމިޔާބު ވެފައެވެ.\nމި ހާދިސާގެ ރިޕޯޓާއި އެކު އޮފިޝަލުންގެ ޚާއްސަ ޓީމަކުން ގޮސް އެކުއްޖާ ކޯރުން ނަގާފައިވީނަމަވެސް، އޭރު އެކުއްޖާ ވަނީ ދުނިޔެއާއި ވަކިވެފައެވެ.\nމި ހާދިސާގައި އެ އަންހެން ކުއްޖާގެ މަންމަ ވަނީ ސަލާމަތްވެފައެވެ. އެހެން ނަމަވެސް އޭނާ އަށް ވަނީ ގެނބެމުންދިޔަ ވަގުތު ބައެއް ކަހަލަ އަނިޔާތައް ވެގެން ފަރުވާ ދީފައެވެ.\nއެ އަންހެން މީހާ ނޫސްތަކުގައި ބުނެފައިވަނީ، އޭނާގެ ދަރިފުޅު މޫދަށް ފުންމާލީ އޭނާއަށް އެހީތެރިވުމަށް ކަމަށާއި، ދަރިފުޅު ގެނބިގެން މަރުވީ ލޯ ކުރިމަތިން ކަމަށެވެ. އަދި އެއީ ދުވަހަކުވެސް ހަނދާނުން ފިލުވައިނުލެވޭނޭ މަންޒަރެއް ކަމަށް އޭނާ ބުނެފައިވެއެވެ.\n"ތޫފާން ހާވޭ"އަށްފަހު ހޯސްޓަންގެ ބައެއް ހިސާބުތަކުގައި ވަރަށް ބޮޑަށް ފެންބޮޑުވުމާއި ގުޅިގެން މި ކޯރުގެ އޮއެވަރަށް ވަނީ ވަރަށް ބޮޑަށް ބަދަލު އައިސްފައި ކަމަށް ވެއެވެ. އާދީއްތަ ދުވަހުގެ ހާދިސާ ހިނގާފައި މިވަނީ، އެ ކޯރު ހިމެނޭ ސަރަޙައްދުގައި ލައިފްގާޑުންވެސް ޙަރަކާތްތެރި ނުވާކަން އަންގާފައިވާ ބޯޑުތަކެއް ހަރުކޮށްފައި ވަނިކޮށެވެ.\nޖޫން 7, 2018 11:02\nހޫސްޓަން އެއް ނޫނޭ. ހިޔޫސްޓަން އޭ.


ކޮވިޑް ކޭސްތަކުގެ އަދަދު 200ން މައްޗަށް\n2،678 މީހަކު އަދިވެސް ދަނީ ފަރުވާ ހޯދަމުން\nމިއާއެކު ކޮވިޑް-19އަށް ރާއްޖެއިން ޕޮޒިޓިވްވި މީހުންގެ ޖުމްލަ އަދަދު ވަނީ 26،349ށް އަރާފައި\nމާލެ ސަރަހައްދުން 115 މީހުންނާއި އަތޮޅުތެރެއިން ޕޮޒިޓިވްވި 70 މީހުންގެ އިތުރަށް ރިސޯޓުތަކުން 18 މީހުން ޕޮޒިޓިވްވި\n18 އޭޕްރިލް 2021 | އާދީއްތަ 23:27\nރާއްޖެއިން ފެނުނު ކޮވިޑް-19 ކޭސްތަކުގެ އަދަދު 200ން މައްޗަށް އަރައިފިއެވެ.\nއެޗްޕީއޭގެ ތަފާސްހިސާބުތައް ދައްކާގޮތުން ހޮނިހިރު ދުވަހުގެ އިރުއޮއްސި ހަޔަކުން ފެށިގެން އާދިއްތަ ދުވަހުގެ އިރުއޮއްސި ހަޔަކާ ހަމައަށް ނެގި 3،238 ސާމްޕަލްގެ ތެރެއިން 203 މީހަކު ވަނީ ޕޮޒިޓިވްވެފައެވެ. އެއީ މާލެ ސަރަހައްދުން 115 މީހުންނާއި އަތޮޅުތެރެއިން ޕޮޒިޓިވްވި 70 މީހުންގެ އިތުރަށް ރިސޯޓުތަކުން 18 މީހުންނެވެ.\nމިއާއެކު ކޮވިޑް-19އަށް ރާއްޖެއިން ޕޮޒިޓިވްވި މީހުންގެ ޖުމްލަ އަދަދު ވަނީ 26،349ށް އަރާފައެވެ. އޭގެ ތެރެއިން 23،591 މީހަކު ބަލިން ރަނގަޅުވެފައިވާއިރު 2،678 މީހަކު އަދިވެސް ދަނީ ފަރުވާ ހޯދަމުންނެވެ. އަދި 60 މީހަކަށް ފަރުވާދެމުން ދަނީ ހޮސްޕިޓަލުގައި އެޑްމިޓްކޮށްގެންނެވެ. މި ބަލީގައި ރާއްޖެއިން މިހާތަނަށް 69 މީހަކު ވަނީ މަރުވެފައެވެ.\nރާއްޖޭގައި ކޮވިޑް-19ގެ ކޭސްތައް މަދުވެފައި އޮތުމަށް ފަހު ތިން ވަނަ ރަޅަކާ ކުރިމަތިވީ މި އަހަރުގެ ޖެނުއަރީގައެވެ. އޭގެ ސަބަބުން ރައްކާތެރިކަމުގެ ފިޔަވަޅުތައް ވަރުގަދަ ކުރުމަށް ފަހު މީގެ ދެ ހަފްތާއެއްހާ ދުވަސްކުރިން އަނެއްކާވެސް ފިޔަވަޅުތަކަށް ލުއި ދިނެވެ. ލުއިތައް ދިނީ ކޭސްތަކުގެ އަދަދު މަޑުމަޑުން ދަށްވާން ފެށީމައެވެ.\nމާލެ ސަރަހައްދުން ފެންނަ ކޭސްތަކުގެ އަދަދުތައް ވަރަށް ދަށުގައި ހުރުމަށް ފަހު އަނެއްކާވެސް ކޭސްތަކުގެ އަދަދު މައްޗަށް އަރަން ފަށާފައި މި ވަނީ ފާއިތުވެދިޔަ ދެތިން ދުވަހެއްގައެވެ. ކޭސްތަކުގެ އަދަދު 100ން ދަށްވިއިރު އެ އަދަދު 100ށް ވެސް ނާރައެވެ.


aishwarya aai aradhya ge haalu goas ve Hospital gai admit kohfi - AO News\nއައިޝަވާރިއާ އާއި އަރަދިއާގެ ހާލު ގޯސްވެ، ހޮސްޕިޓަލްގައި އެޑްމިޓްކޮށްފި\nބޮލީވުޑްގެ މަޝްހޫރު ބަތަލާ އައިޝްވާރިއާ ރާއީ އާއި ދަރިފުޅު އަރަދިއާ ބައްޗަން, ކޮވިޑް19އަށް ޕޮޒިޓިވްވެ ހާލު ގޯސްވާތީ ހޮސްޕިޓަލްގައި އެޑްމިޓްކޮށްފި އެވެ.\nމި މަހުގެ 12 ވަނަ ދުވަހު އައިޝްވާރިއާ އާއި އަރަދިއާ ކޮވިޑަށް ޕޮޒިޓިވްވެފައިވާއިރު މީގެ ކުރިން އެމީހުންނަށް ފަރުވާދެމުން އައީ ހޯމް ކަރަންޓީނުގައި ބައިތިއްބައިގެންނެވެ. އެހެނެންމަވެސް ދެމީހުންގެ ހާލު ގޯސްވުމާއި ގުޅިގެން ހުކުރު ދުވަހު މުމްބާއީގެ ނަނަވާތީ ހޮސްޕިޓަލްގައިވަނީ އެޑްމިޓްކޮށްފައެވެ. ދެމައިންނަށް ހޯމް ކަރަންޓީނުގައި ފަރުވާ ދެމުން ދަނިކޮށް ހޮސްޕިޓަލްގައި އެޑްމިޓްކުރީ ސިއްހީ ގޮތުން ކޮން ކަހަލަ ނުރައްލެއް ދިމާވެގެން ކަން މީހާތަނަށް ސާފުވެފައި ނުވެއެވެ.\nއާމިތާބް ބައްޗަން އާއި އަބީޝެކް ބައްޗަންވެސް ކޮވިޑް19އަށް ޕޮޒިޓިވްވެފައިވާއިރު، މި ދެމީހުންނަށް ފަރުވާދިނުމަށް، ނަނަވާތީ ހޮސްޕިޓަލްގައިއެޑްމިޓްކޮށްފައިވަނީ މިމަހުގެ 11ވަނަ ދުވަހުއެވެ.މިހާތަނަށް ބައްޗަން އާއިލާގެ 04 މީހަކު ކޮވިޑަށް ޕޮޒިޓިވްވުމާއި ގުޅިގެން އާއިލާގެ ގިނަ ބަޔަކާއި އެ މީހުންގެ މުވައްޒަފުންތަކެއް ވެސް ޓެސްޓްކޮށްފައިވާއިރު އެ އެންމެންގެ ނަތީޖާ ވަނީ ނެގެޓިވްވެފައެވެ.\nބޮލީވުޑްގެ މަޝްހޫރު މި އާއިލާ ކޮވިޑަށް ޕޮޒިޓިވްވުމާއި ގުޅިގެން ގިނަ ބަޔަކު ހިތާމަފާޅުކޮށްފައިވާއިރު، ހޮސްޕިޓަލްގައި އެޑްމިޓްކުރި ފަހުން އަމީތާބް ކުރި ޓުވިޓެއްގައިވަނީ އާއިލާގެ މީހުންގެ ހާލު ގޯސް ނޫން ކަމަށާއި ފޭނުން ކަންބޮޑުނުވުމަށް އިލްތިމާސްކޮށްފައެވެ.\nކޮވިޑް19ގެ ނުރައްކާ މުޅި ދުނިޔެއަށް ކުރިމަތިވެފައިވާއިރު، މި ބަލި އެއްވެސް ކޮންޓްރޯލެއް ނެތި ހަލުވިކަމާއެކު އިންޑިއާގައި ފެތުރި، މިހާތަނަށް ބަލި ޖެހުނު މީހުންގެ އަދަދުވަނީ މިލިއަނަކަށް އަރާފައެވެ.


Gavaaidhun Miskithah Dhaa Komme Kujjakah Bicycle Eh - Vaguthu\nކޮވިޑް-19: ރާއްޖޭގެ ހާލަތު ބިރުވެރި ކަމެއްގައި އޮވެ، ކުރިއަށް -7މިނެޓް ކުރިން\nޤަވާއިދުން މިސްކިތަށްދާ ކޮންމެ ކުއްޖަކަށް ބައިސްކަލެއް\nއިންޑިއާގެ ބެންގަލޫރުގައި ގަވާއިދުން ނަމާދަށްދާ ކުދިންނަށް ބައިސިކަލް ހަދިޔާކޮށްފިއެވެ.\n40 ދުވަސް މެދުނުކުނޑި ބެންގަލޫރުގު ހާޖީ ސާއިސްމާއީ ސާއިދު މިސްކިތަށް ނަމާދަށް ގޮސްފައިވާ 99 ކުދިންނަށް މިހާރު އެ މިސްކިތުން ވަނީ އާ ބައިސިކަލް ހަދިޔާ ކޮށްފައެވެ.\nމިކަން އެމިސްކިތުން ކޮށްފައިވަނީ މީގެ ކުރިން އިންޑިއާގެ ބައެއް މިސްކިތްތަކުން، ކުޑަކުދިން ނަމާދަށް ފަރުވާތެރި ކުރުމަށް ކުރި މި މަސައްކަތް ކާމިޔާބުވެފައިވާތީ، އެ މަސައްކަތް އިތުރަށް ފުޅާކޮށް، ކުދިންގެ ހިތުގައި ނަމާދަށް ލޯބި އިތުރުކުރުމުގެ ބޭނުމުގައެވެ.\nހާޖީ ސާއިސްމާއީ މިސްކިތުން ބޭއްވި މި ޕްރޮގްރާމްގައި 200 ވަރަކަށް ކުދިން ވަނީ ބައިވެރިވެފައެވެ. އެހެން ނަމަވެސް ގަވައިދަށް މިސްކިތައް ނާދެވެނު ކުދިންނަށް ވަނީ އެކުދިން ކުރި ހިތްވަރު ފާހަގަކޮށް ގަޑި ފަދަ ތަކެތި ހަދިޔާ ކޮށްފައެވެ.\nމި ޕްރޮގްރާމް ކުރިޔަށް އޮތް ތަނުގައިވެސް ހިންގުމަށް އެ މިސްކިތުން ވަނީ ނިންމާފައެވެ. އަދި ޕްރޮގްރާމުގައި ބައިވެރިވެ، ހަދިޔާ ލިބޭ ކުދިން ކުރިޔަށް އޮތް ތަނުގައިވެސް ނަމާދަށް ފަރުވާތެރިވުމަށް ޚާއްސަ ސަމާލުކަމެއް ދިނުމަށް ޕްރޮގްރާމް އިންތިޒާމްކުރާ ފަރާތްތަކުން ވަނީ އެދިފައެވެ.\nމީގެ ކުރިންވެސް އެކި ގައުމުތަކުގައި ވަނީ ކުޑަދިންގެ ހިތްތަކުގައި ނަމާދަށް ލޯބިކޮށް އެކުދިން ނަމާދަށް ފަރުވާތެރި ކުރުވުމަށް މިފަދަ ހަރަކާތްތަކެއް ކުރިއަށް ގެންގޮސްފައެވެ. އެގޮތުން މެލޭޝިއާގެ މިސްކިތަކުންވެސް ވަނީ މިފަދަ ހަރަކާތެއް ހިންގާފައެވެ. އަދި ތުރުކީވިލާތާ މިސްރުގައިވެސް މީގެ ކުރިން ވަނީ މިފަދަ ހަރަކާތްތަކެއް ހިންގާފައެވެ.\nނޮވެމްބަރު 9, 2019 12:48\nދެޓް އިޒް ޑީލް މެކިންގް. ޢެއްޗެއް ބޭނުމުގަ. ޜަގަޅެއްނޫން.\nނޮވެމްބަރު 9, 2019 21:13\nމަޖްބޫރުކަމެއްނެތް. އެކުދީން ބައިސްކަލެއް ބޭނުމިއްޔާ ދާން ޖެހޭނެނު. އެހެންނޫނަސް އެކަމުގެ މާތްކަން އެނގުނީމަ ދާނެތާ ބައިސްކަލެއް ނުދިނަސް.\nނޮވެމްބަރު 9, 2019 21:41\nއަޅުގަނޑު އެދެނީ ހދ އަތޮޅުގަ އަރަބިއްޔާގެ ކުލާސްރޫމުތަކެއް ގާއިމުކޮއް ދީނީ ތައުލީމު ފުޅާކުރުން ނަމެއްގަ މުސްލިމުން ކަމުގަ ދައުލަތުން އެކަށީގެންވާ ގޮތައް އިސްލާމުންނައް އެފުރުސަތު ފަހިކޮއް ނުދިނުމަކީ ވަރައްދެރަކަމެއް\nނޮވެމްބަރު 10, 2019 08:19\nކުޑައިރު ހިތް ޖެހުމުން ފަހުން އޭގެ ފައިދާ ކުރާނެ ރަނގަޅު ކަމެއް މީ އިނާމު ދީގެންވެސް އެހެން ގޮތަކުން ވެސް ދީނާ ކައިރީ ކުރުން މުހިންމީ ޓެސްޓުން ނަތީޖާ ގެނެސްފިއްޔާ އަގުބޮޑު ހަދިޔާ ވެސް ދެނީއެއްނު\nދުރު ހިސާބު ތަކުން މިސްކިތައް އެކުދިން އަންނަނީ ހަމަ ރަނގަޅު ކަމެއް މީ\nނޮވެމްބަރު 10, 2019 09:26\nބައިސްކަލް ދީގެން އައިސިސްއަށް ވެއްދުމުގެ ޕްރޮގްރާމް ފެށުނީ\nނޮވެމްބަރު 10, 2019 21:59\n??? ޢަދި ދޭނެ ފުރޮޅުލީގޮނޑިވެސް


COVID:4hafthaage fiyavalhu thakun badhaleh nai | Mihaaru\nކޮވިޑް: ހަތަރު ހަފުތާގެ ފިޔަވަޅުތަކުން ބަދަލެއް ނައި\nޓެގުން ބުނީ ވެކްސިންގެ އަސަރު ފެންނާނީ އާބާދީގެ ވަރަށް ގިނަ ބަޔަކަށް ދެ ޑޯޒު ޖެހިގެން ކަމަށް ވާތީ އެހެން ފިޔަވަޅުތަކާ މެދު ފަރުވާކުޑަކުރެވެން ނެތް ކަމަށް.\nކޮވިޑް ޖެހޭ މީހުން މާ ބޮޑަށް އިތުރުވުމާ ގުޅިގެން މާލެ ސަރަހައްދުގައި ރޭގަނޑު ވެހިކަލް ދުއްވުން މަނާކޮށްފައި ވާތީ ބްރިޖު ސަރަހައްދުގެ ޓްރެފިކް ފުލުހުން ބަލަހައްޓަނީ. ފޮޓޯ: ނިޝާން އަލީ/މިހާރު\n26 ފެބުރުއަރީ 2021 - 08:33\nމާލެ ސަރަހައްދުގައި ކޮވިޑް-19 ތިންވަނަ ފަހަރަށް ކޮންޓްރޯލުން ނައްޓައި މިހާތަނަށް އެންމެ ނުރައްކާތެރި ދަރަޖަ އަށް ބަލި ފެތުރިފައި އޮތް ހާލަތަށް އެކަށީގެންވާ ބަދަލެއް ނާންނަ ކަމުގެ އިންޒާރު ޓެކްނިކަލް އެޑްވައިޒަރީ ގްރޫޕް (ޓެގް) އިން ރޭ ދީފި އެވެ.\nވޭތުވެދިޔަ ހަތަރު ހަފުތާގައި ބަލި ކޮންޓްރޯލްކުރަން އެޅި ފިޔަވަޅުތަކުގެ ނަތީޖާ ދިރާސާކުރުމަށް ފަހު ޓެގުން އާއްމުކުރި މައުލޫމާތުތައް ދައްކާ ގޮތުގައި މި ބަލީގެ ދެވަނަ ރާޅަށް ވުރެ މިހާރުގެ ހާލަތު މާ ގޯހެވެ.\n"މި ފެންނަނީ މިހާރަށް އަޅުގަނޑުމެން އަޅާފައިވާ ފިޔަވަޅުތަކުން އެކަށީގެންވާ ނަތީޖާއެއް އަދި ނުފެންނަކަން،" ކޮންމެ ހަފުތާއަކު ފެންނަ މަތީ އަދަދުތަކުގެ ކޭސްތަކަށް އިޝާރާތްކުރައްވައި ޓެގްގެ މެމްބަރު ޑރ. އަހުމަދު ޝަހީދު ނޫސްވެރިންނަށް ވިދާޅުވި އެވެ.\nއޭގެ ތެރޭގައި ރޭގަނޑު ވެހިކަލް ދުއްވުން މަނާކުރުމުގެ ފިޔަވަޅު ހިމެނެ އެވެ. ޑރ. ޝަހީދު ވިދާޅުވީ ވެހިކަލް ނުދުއްވުނަސް "މީހުންގެ މޫވްމެންޓްތަކަށް މާ ބޮޑު ބަދަލުތަކެއް އަންނަ ކަމަކަށް ފާހަގައެއް ނުކުރެވޭ" ކަމަށެވެ.\n"އެއް ގެއިން އަނެއް ގެއަށް އެއް އާއިލާ އަނެއް އާއިލާ ބައްދަލުވުމާ މި ކަހަލަ ކަންތައްތައް މަދުކޮށްލަން އެބަ ޖެހޭ ހަމަ. މި ދަނޑިވަޅުގައި ހުއްޓާލަން ޖެހޭ ކަންތައްތައް މިއީ."\nAvahah bodethi gina fiyavalhuthakeh alhan jehey: TAG\nމިހާރު ހުރި ފިޔަވަޅުތަކުން އެކަށީގެންވާ ބަދަލެއް ނާންނާތީ އިތުރު ބޮޑެތި ފިޔަވަޅުތަކެއް އަޅަން ޖެހޭ ކަމަށް ޓެގުން ދެކޭ\n"ދެކެވެނީ އާދައިގެ ބައްޔެއް ކަމަށް"\nޑރ. ޝަހީދު ވިދާޅުވިގޮތުގައި ކޮވިޑަކީ އާދައިގެ ބައްޔެއް ކަމަށް ބައެއް ފަހަރު މީހުން ދެކެ އެވެ. އަދި ރަނގަޅީ ބަލި ޖެހުން ކަމަށާއި އޭރުން ދަތުރުކުރުން ފަދަ ކަންކަން ކުރެވޭނެ ކަމުގެ ވިސްނުން ވެސް ގެންގުޅެ އެވެ.\n"އެކަމަކު ކޮވިޑްގައި ފާހަގަކޮށްލަން ޖެހޭ އެއްޗަކީ, ބައެއް ފަހަރު މިއީ އާދައިގެ ބައްޔެއް ނޫން އިނގޭތޯ؟" އޭނާ ވިދާޅުވި އެވެ.\nކޮވިޑަކީ ބައެއް ފަހަރު އާދައިގެ ރޯގާއެއް ފަދަ ބައްޔަކަށް ވިޔަސް އަނެއްބައި ފަހަރު، ދެ ހަފުތާގެ ތެރޭގައި ރޯގާ ރަނގަޅުވުމަށް ފަހު، ދިގު މުއްދަތުގެ ސިއްހީ މައްސަލަތައް ވެސް ކުރިމަތިވާކަން ޑރ. ޝަހީދު ފާހަގަކުރެއްވި އެވެ. ހާއްސަކޮށް ހާލު ދެރަވާ މީހުންނަށެވެ. އޭނާ ވިދާޅުވީ އޭގެ ތެރޭގައި ފުއްޕާމޭ ފާރުވުމާއި ހިތުގެ މައްސަލަތަކާއި ނާރުގެ މައްސަލަތައް ހިމެނޭ ކަމަށެވެ.\n"އެހެންވީމާ އެއްގޮތަކަށް ވެސް މިއީ އާދައިގެ ބައްޔެއް ގޮތަށް ދެކެންވާ ވަރުގެ ބައްޔެއް ނޫން. ފިޔަވަޅުތައް އަޅަން އެބަ ޖެހޭ ހަމަ ކޮންމެ މީހެއް އެ މީހެއްގެ ފަރުދީ ޒިންމާގެ ގޮތުން ވެސް،" ޑޮކްޓަރު ވިދާޅުވި އެވެ.\n"މި ވަގުތު ބަލި ކޮންޓްރޯލްކުރަން ވެކްސިނަށް ބަރޯސާއެއް ނުވެވޭނެ"\nޑރ. ޝަހީދު ވިދާޅުވިގޮތުގައި ކޮވިޑާ ދެކޮޅަށް އޮތް އެންމެ ބޮޑު ރައްކާތެރިކަމަކީ ވެކްސިން ކަމަށް ވެފައި ރާއްޖޭގައި ވެކްސިން ޖަހަމުން ދިޔަޔަސް "އަޅުގަނޑުމެން ފަރުވާކުޑަވެގެން ނުވާނެ" އެވެ. އެއީ ވެކްސިނާ އެއްކޮށް ކުއްލިއަކަށް ބަލި ކޮންޓްރޯލް ނުވާނެތީ އެވެ. ޑރ. ޝަހީދު ވިދާޅުވީ "ވެކްސިނުން މުޖުތަމައު ތެރޭގައި ބަލި ފެތުރުން ކުޑަކުރުމަށް އަސަރެއް ފެންނާނީ ވެސް" ދެ ޑޯޒު ފުރިހަމަވެ އަދި އާބާދީގެ ވަރަށް ގިނަ އަދަދެއްގެ މީހުންނަށް ވެކްސިން ޖެހިގެން ކަމަށެވެ.\n"އެހެންވީމާ ވެކްސިންއަކީ މި ވަގުތު ބަލި [ފެތުރުން] ކޮންޓްރޯލްކުރުމަށްޓަކައި މި ވަގުތަށް ބަރޯސާވެވޭނެ ފިޔަވަޅެއް ނޫން،" އޭނާ ވިދާޅުވި އެވެ.\nކޮވިޑް ކޮންޓްރޯލްކުރަން، ބަލި އަވަހަށް ދެނެގަނެ އަވަހަށް އެކަހެރިވުމުގެ މުހިއްމުކަން ފާހަގަކުރައްވައި، އަލާމާތެއް ފެނިއްޖެ ނަމަ އަވަހަށް ޓެސްޓުކުރުމަށާއި ޕޮޒިޓިވް މީހަކާ ބައްދަލުވެފައިވާ ނަމަ ކޮންޓެކްޓް ޓްރޭސިން އަށް އެ މައުލޫމާތު ދޭން ޑރ. ޝަހީދު އިލްތިމާސްކުރެއްވި އެވެ. އެހެން ގޭގޭގެ މީހުންނާ ބައްދަލުވެ ނޫޅެން އޭނާ ގޮވާލެއްވި އެވެ.\n"އެއް ގެއިން އަނެއް ގެއަށް އެއް އާއިލާ އަނެއް އާއިލާ ބައްދަލުވުމާ މި ކަހަލަ ކަންތައްތައް މަދުކޮށްލަން އެބަ ޖެހޭ ހަމަ. މި ދަނޑިވަޅުގައި ހުއްޓާލަން ޖެހޭ ކަންތައްތައް މިއީ،" ޑރ. ޝަހީދު ވިދާޅުވި އެވެ.\nޑރ. ޝަހީދު ރޭ ނޫސްވެރިންނާ ވާހަކަދައްކަވަނީ: ފިޔަވަޅުތައް އަޅާ އިރު ބޮޑަށް ފައިދާ ކުރަނީ ބޮޑެތި ގިނަ ފިޔަވަޅުތަކެއް އަވަހަށް އަޅައިގެން ކަމަށް ވިދާޅުވި.\nބަލި ފެތުރޭ މިންވަރު ވަޒަންކުރަން ބޭނުންކުރާ ބައެއް މިންގަނޑުތަކުން ހާލަތު ދައްކާ ގޮތް ޑރ. ޝަހީދު ކިޔައިދެއްވި އިރު، ހަފުތާއަކު ފެންނަ ކޮވިޑް ކޭސްތަކާއި އަލާމާތްތައް ހުރި މީހުންގެ ތެރެއިން ޕޮޒިޓިވްވާ އަދަދާއި ހޮސްޕިޓަލުގައި ފަރުވާދޭން ޖެހޭ ވަރަށް ބަލިވާ މީހުން އަދިވެސް ވަރަށް ގިނަ އެވެ.\n1. ހަފުތާއަކު ޕޮޒިޓިވްވާ އަދަދު\nކޮވިޑްގެ ދެވަނަ ރާޅުގައި ހަފުތާއެއްގެ މައްޗަށް އެންމެ ގިނައިން ފެނިފައި ވަނީ 971 ކޭހެވެ. އެކަމަކު ތިންވަނަ ރާޅުގައި އެއް ހަފްތާ އިން 1000 އަށް ވުރެ ގިނަ ކޭސް ވެސް ފެނިއްޖެ އެވެ. ދެވަނަ ރާޅުގައި ކޭސްތަކުގެ އަދަދު 900 އަށް ވުރެ މަތީގައި ހުރީ ދެ ހަފުތާއަކު އެވެ. އެކަމަކު މި ރާޅުގައި ކޭސްތައް 900 އަށް ވުރެ މަތީގައި ހުންނަތާ ހަތަރު ހަފުތާ ވެއްޖެ އެވެ. ޑރ. ޝަހީދު ވިދާޅުވީ ދެވަނަ ރާޅެކޭ އެއްފަދަ ފިޔަވަޅުތަކެއް މިދިޔަ ހަތަރު ހަފުތާ ތެރޭގައި އެޅި ނަމަވެސް މި ރާޅަށް މާ ބޮޑު ބަދަލެއް އަންނަ ކަމުގެ ނިޝާނެއް ނުފެންނަ ކަމަށެވެ.\nThe graph shows weekly cases.\nIn the second peak, the highest number of cases per week was 970 cases and this trend was not observed for more than2weeks.\nBut at the present peak, we have more than 1,000 cases per week. And from 3rd Feb, more than 900 cases per week.\n— Health Protection Agency (@HPA_MV) February 26, 2021\nހަފްތާއަކު ޕޮޒިޓިވްވާ އަދަދު ދައްކައިދޭ ޗާޓެއް\nތިންވަނަ ރާޅުގައި ކުއްލިއަކަށް އެހާ ބޮޑަށް ބަލި ފެތުރިގެންދިޔަ މައިގަނޑު ސަބަބަކީ އިނގިރޭސި ވިލާތުން ފެނުނު، ބާރަށް ފެތުރޭ ވައްތަރުގެ ކޮވިޑް ވައިރަސް ރާއްޖޭގައި އުޅޭތީ ކަމަށް މާހިރުން ކުރިން ބުނެފައިވެ އެވެ. މި ފަހަރު ކޮވިޑް ކޮންޓްރޯލުން ނެއްޓީ ކޭސްތައް މަދުވުމުން ދަތުރުފަތުރަށާއި އެއްވެ އުޅުމަށް ދިން ލުއިތަކަށް ފަހުގަ އެވެ. ފިޔަވަޅުތަކަށް އަމަލު ނުކުރާ މީހުންނާ ދޭތެރޭ ފިޔަވަޅުއެޅުން ވަރުގަދަ ކުރީ ވެސް ބޮޑަށް ބަލި ފެތުރެން ފެށުމުންނެވެ.\n2. އަލާމާތްތައް ހުރެ ޕޮޒިޓިވްވާ މީހުން\nއަލާމާތްތައް ހުރެގެން ކޮވިޑަށް ޓެސްޓުކުރާ މީހުންގެ ތެރެއިން ޕޮޒިޓިވްވާ މީހުންގެ އަދަދު ނުވަތަ ފްލޫ ޕޮޒިޓިވިޓީ ޖެނުއަރީ ދެވަނަ ހަފުތާ އިން ފެށިގެން އަދިވެސް ހުރީ ފަސް ޕަސެންޓަށް ވުރެ މަތީގަ އެވެ.\nThe graph shows the number of people who get positive after testing with flu symptoms.\nAlthough we are having more cases compared to 2nd peak, flu positivity shows less. This means that people are not going to the flu clinic even though they have COVID-19 symptoms.\nއަލާމާތްތައް ފެނުމުން ޓެސްޓުކުރަން ދާ މީހުން ވަނީ މަދުވެފައި\n"މީގެން މި ދައްކައިދެނީ އަދިވެސް ކޮންޓްރޯލް ވުމެއް ނެތި, ގިނަ އަދަދަކަށް ކޮވިޑް-19ގެ ވައިރަސް ފެތުރެމުންދާ ކަން،" ޑރ. ޝަހީދު ވިދާޅުވި އެވެ.\nއޭނާ ވިދާޅުވިގޮތުގައި އަލާމާތްތައް ހުރި ޕޮޒިޓިވް މީހުން ދެވަނަ ރާޅަށް ވުރެ މިހާރު މަދު ނަމަވެސް އެ ގޮތަށް ދައްކަނީ އެފަދަ މީހުން ޓެސްޓުކުރަން ދާ މިންވަރު މަދުވުމުން ކަމަށް ލަފާކުރެވެ އެވެ.\n"އެހެންވީމާ މީގެން އަޅުގަނޑުމެންނަށް މި ބެލެވޭ އެއްޗަކީ މި ބައްޔާ ދޭތެރޭގައި މީހުން ސަމާލުވާ މިންވަރު މިހާރު ކުޑަވެފައި މި ވަނީ. ވަރަށް ބޮޑަށް އާދައިގެ ބައްޔެކޭ, މި ގޮތަށް ހީވެފައި މި އޮންނަނީ،" ޑރ. ޝަހީދު ވިދާޅުވި އެވެ.\nއޭނާ ވިދާޅުވީ ފްލޫ ކްލިނިކަށް ދައްކައިގެން ނުވަތަ ވޮލަންޓަރީ ޓެސްޓިން ސެންޓަރުތަކަށް ގޮސްގެން ޓެސްޓުކުރާ މީހުންގެ އަދަދު މަދުކަން ފާހަގަކުރެވޭ ކަމަށާއި އެހެންކަމުން ފްލޫ ޕޮޒިޓިވިޓީ ކުރިއަށް ވުރެ މާ ބޮޑަށް ދަށް ކަމަށް ނުބެލެވޭނެ ކަމަށެވެ.\n3. އެޑްމިޓްކުރާ މީހުން\nހޮސްޕިޓަލުގައި އެޑްމިޓްކޮށްގެން ފަރުވާ ދޭން ޖެހޭ މީހުންގެ އަދަދު ވެސް މިހާރު ވަރަށް ގިނަ އެވެ. އެޑްމިޓްކުރަން ހުރި އެނދުތައް ފުރެން ކައިރިވެ، އެޑްމިޓްކުރާނީ ކޮން ކަހަލަ މީހުންނެއްތޯ ކަނޑައަޅާ މިންގަނޑަށް ބަދަލު ގެންނަން ވެސް ވަނީ ޖެހިފަ އެވެ.\nޑރ. ޝަހީދު ވިދާޅުވީ "އޭގެ މާނައަކީ ހާލު ދެރަ މީހުން އޮބްޒާވްކުރުމެއް ނެތި ގޭގައި ބަހައްޓާ ވާހަކައެއް ނޫން" ކަމަށާއި އެކަމަކު މިހާރު މޮނިޓަރިންއާ އެކު ގޭގައި ހައި ރިސްކު މީހުން ވެސް ބައިތިއްބާ ކަމަށެވެ.\nThe graph shows hospital admissions.\nHospital admissions are more in the 3rd peak compared to the 2nd peak.\nއެޑްމިޓްކުރަން ޖެހޭ މީހުންގެ އަދަދު ވަނީ ވަރަށް ބޮޑަށް އިތުރުވެފައި\nއެޑްމިޓްކުރާނެ މީހުން ކަނޑައަޅާ މިންގަނޑު ބަދަލު ކުރިޔަސް އެނދުތައް ފުރޭ އަދަދު ދަށަށް ނުދާތީ އެހެން ބަދަލެއް ވެސް ގެނެސްފައިވާ ކަމަށް ޑޮކްޓަރު ވިދާޅުވި އެވެ. ކުރިން ނަމަ އެޑްމިޓްކުރާ މީހުން 14 ދުވަސް ވަންދެން ހޮސްޕިޓަލުގައި ބައިތިއްބަ އެވެ. އެކަމަކު މިހާރު، ބަލިމީހާގެ ހާލު ރަނގަޅިއްޔާ, ގޭގައި މޮނިޓަކުރެވޭނެ ފަދަ މީހުން އެއަށް ވުރެ އަވަހަށް ގެ އަށް ފޮނުވާލަ އެވެ.\n4. މި މަހު އަށް މަރު\nތިންވަނަ ރާޅާ އެކު، މަރުވާ ރޭޓު ވެސް ވަނީ މަތިވެފަ އެވެ. ކޮވިޑް ޖެހިގެން މިދިޔަ ޑިސެމްބަރުގައި ދެ މީހުން އަދި މި އަހަރުގެ ޖެނުއަރީގައި ހަތަރު މީހުން މަރުވި އިރު މި މަހުގެ މިހާތަނަށް އަށް މީހުން މަރުވެއްޖެ އެވެ.\nWith the increase in cases, deaths also increasing.\n6 deaths in Dec 2020 and Jan 2021 combined. But total 8 deaths in Feb 2021.\nމި ފަހުން މަހަކު މީހުން މަރުވެފައިވާ އަދަދުތައް\nޑރ. ޝަހީދު ވިދާޅުވިގޮތުގައި އިންޑިކޭޓާތަކުން ދައްކަނީ ބަލި ކޮންޓްރޯލްކުރަން އެޅި ފިޔަވަޅުތަކުން އެކަށީގެންވާ ނަތީޖާއެއް ނުފެންނަ ކަމަށެވެ. އެހެންވެ، އޭނާ ވިދާޅުވީ، އިތުރު ފިޔަވަޅުތަކެއް ނާޅައިފި ނަމަ މި ހާލަތު ގިނަ ދުވަސްތަކަކަށް ދެމިގެން ހިނގައިދާނެތީ އަވަހަށް ބޮޑެތި ގިނަ ފިޔަވަޅުތަކެއް އަޅަން ޖެހޭ ކަމަށެވެ.\nތިންވަނަ ރާޅު ކޮންޓްރޯލްކުރަން މިހާރު އަޅާފައި ހުރި ފިޔަވަޅުތަކުގެ އިތުރުން، ކެފޭ އަދި ރެސްޓޯރެންޓުތަކަށް ދިޔުން މަދުކުރުމުގެ ފިޔަވަޅެއް ރޭ ވަނީ އިއުލާންކޮށްފަ އެވެ. ހޮނިހިރުދުވަހުން ފެށިގެން ހަތް ދުވަސް ވަންދެން، މާލެ ސަރަހައްދުގެ ކާބޯތަކެތީގެ ޚިދުމަތް ދޭ ތަންތަނުގައި ތިބެގެން ޚިދުމަތް ހޯދޭނީ ރޭގަނޑު އަށެއް ޖަހަންދެނެވެ. އަދި ޓޭކްއަވޭ އާއި ޑެލިވަރީގެ ޚިދުމަތް ރޭގަނޑު 10:30ގައި ހުއްޓާލަން ޖެހޭނެ އެވެ.\nހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ އެޗުއީއޯސީ ސިއްހަތު ބަލިތައް\n19 ކޮމެންޓް, 15 ރިއެކްޝަންސް\nއަމާ ބުނީތީ ފަރަށްދާ އުސޫލުން ފިޔަވަޅު އެޅިޔަސް ބަދަލެއް ނާންނާނެ. ފައިމަގުގައި މީހުން ހިނގަނީ ތޮއްޖެހިގެން. ހަގީގަތުގައި ރޯގާ އެންމެ އަވަހަށް ފެތުރޭނީ އެހެން. އެޅި ފިޔަވަޅަކީ ދުއްވާ އެއްޗެތި މަނާ ކުރުން. އާހިރުގައި އެކަން މިވީ ކުރި ޖެއްސުމަކަށް.\nބުރުވާލި ބާގިރުގެ ސިޔާސީ މާވަހަރު\nރައްޔިތުން ވާ ބަސްއަހާތާ. ކޮވިޑުގެ ހޫނު އެންމެގަދަވެގެންދިޔަދުވަސްވަރު ބަޖެޓުނޮޅާލުމުގާ ބަޔަކު އަވަދިނެތިއުޅުނީ. ރައްޔިތުން ވާ ބަސްއަހާތީތާ ޗުއްޕުވެސް ނުބުނެ މިހެން މަޑުމަޑުން މިހުންނަނީ.\nއެޗް.ޕީ.އޭ ޓުވިޓަރ އެކައުންޓުގައި ޑރ. މުހައްމަދު އަލީގެ ވީޑިއޯ ކުލިޕްގައި އޭނަ ހިނި އަންނަ ގޮތް ފެނިފައި މިގައުމުގެ ޑޮކްޓަރުންގެ ވިސްނުން ހުރި ގޮތް ސާފުވޭ. ވަރަށް ގިނަ ގައުމުތަކުގެ ޑޮކްޓަރުން ކޮވިޑްގެ އެކިކަންކަމާ ގުޅޭ ގޮތުން އެކި ގައުމުތަކުގައި މައުލޫމާތު ދޭތަން ފެނިއްޖެ އެކަމަކު މިހާ ދަށު ދަރަޖައިގެ ގޮތަކަށް އެކަން ކުރާތަނެއް އަދި ނުފެނޭ. ކިތަންމެ މޮޅު ފާހައް އޮތަސް މީހާގެ ފޯމޭޓިވް އިޔަރސް ގައި ރަގަޅު ވެލިއުސް ދަސްނުކޮށްދިނުމގެ ނަތީޖާ ފެނުނީ.\nވެކްސިން ޖަހަން ނުފަށާއިރު މާރަނގަޅު.\nފުރަތަމަ ކަމަކަށް ކޮވިޑް ވެކްސިންގެ އިތުބާރު ހިފޭ އެހެން ވެކްސިން ވެސް ރާއްޖެ ގެންނަންޖެހޭ! ސަބަބަކީ، ޓެގް ޓީމުން ފޮރުވައިގެން ތިބެފައި ޢަދަދުތައް މަތިވަމުން ގޮސް ދެން ގޮތެއް ނެތުނީމާ ރައްޔިތުންގާތު ބުނީ 66 ޕަސަންޓު ބާރަށް ފެތުރޭ ވޭރިއަންޓާއެކު4ވޭރިއަންޓު ރާއްޖޭގައި އުޅޭ ވާހަކަވެސް! ޢަދަދުތައް 100 އިން މަތީގައި ހުއްޓާ ޔޫކޭން އައި މީހުންތަކާ އިންޑިޔާއިން އަންނަމުން ދިޔަ މީހުންތައް ވެސް ކޮރަންޓީނާ ނުލާ މާލެ ސަރަހައްދަށް ދޫކުރަމުން ދިޔައީ! ސަރުކާރާ ކުންފުނިތަކުގެ މީހުންތައް ވެސް ރަށްރަށަށް "ސަރުކާރު" މަސައްކަތަށް ދާން ހުއްދަ ދެމުން ދިޔައީ! އަނެއްކާ މާޒީގައި ގައުމަށް ދިމާވި މިކަހަލަ ހުރިހާ ކަމެއްގެ އިސް ސަފުގައި އުޅުނީ ފުލުހުންނާ ސިފައިން! މިހާރު އެހެންތަ! ކޮވިޑް ކޮންޓްރޯލުކުރާށޭ ކިޔާފައި ދަރުބާރުގޭގައި އުޅެނީ ތަޖުރިބާ ނެތް ސާޅީހަކަށް މީހުންނޭ ބުންޏަސް ދޮގަކަށް ނުވާނެ!\nއަދި މި ވިސްނަނީ ވެކްސިން ޖަހަންދާން، އެކަމަކު މިހާރު އެބަހީވޭ ވެކްސިން ޖެހުމަކުންވެސް މި ޓެގް ގްރޫޕް ކިބައިން ސަލާމަތް ނުވެވޭނެހެން. ކޮރޯނާޔަށްވުރެ ނުރައްކާ.\nއޯލް ޑްރާމާ. އާބާދީގެ ހަތަރުބައިކުޅަ އެއްބަޔަށް ވެކްސިންޖެހިއިރުވެސް ކުރިއެރުމެއް ނުލިބެޔޭ ބުނާ ހަމައެކަނި ގައުމަކީ މިދިވެހިރާއްޖޭ! އެހެން ހުރިހާ ގައުމެއްގައިވެސް ވެކްސިންޖަހާ ނިސްބަތުން އަދުތައް ދަށްވެ ހޮސްޕިޓަލަށް އެޑްމިޓްކުރަންޖެހޭ މިންވަރު ދަނީ ދަށަށް! މިހެންވީމަ ފެށުނީއްސުރެން މިބުނަނީ ތި ތަފާސްހިސާބަކަށް މަގޭ އެއްވެސް އިތުބާރެއްނެތޭ؟ މުޅިދުނިޔެއާ އިދިކޮޅަށް ރާއްޖެ ދާންވީ ސަބަބަކީ އަރަތެއް ދޯ؟\nބާރަށް ފެތުރޭ ވައްތަރުގެ ކޮވިޑް ވައިރަސް\nގެއަކުން އެކަކު ޕޮޒިޓިވްވީމަ އޭނަވެސް މި ބަހައްޓަނީ ގޭގަ، ދެން އެންމެން އެކުވެގެން މުޅި ގެއަށް ފެތުރެންވީ\nބަލަ ރޭގަނޑާދުވާލު ހިއްޓުމެއްނެތި ބޫންބޫންލާފާ ދުއްވާމީހުން އެހެރަދުއްވަނީ. މަށަށްނޫނީ އެމީހުން ފެންނަކަމަކަށްނުވޭ. ބަލަ އެއީ ޖިންނިތަކެއްތަ؟


Barbeque Hadhanikoh Kujjaku Maruge Ethifaharakun Salaamaiyvehjje - Vaguthu\nބާބަކިއު ހަދަނިކޮށް ކުއްޖަކު މަރުގެ އެތިފަހަރަކުން ސަލާމަތްވެއްޖެ\nބާބަކިއު ހެދުމަކީ އަހަރެމެން ދިވެހިންގެ ތެރޭގައިވެސް ވަރަށް އާއްމު ކަމެވެކެ. އެހެން ނަމަވެސް، މިފަދަ ކަންކަން ކުރުމުގައިވެސް ފަރުވާތެރި ވެގެން އުޅެނީ ވަރަށް މަދު ބައެކެވެ. އިނގިރޭސި ވިލާތުގައި ބާބަކިއު ހެދި އާއިލާ އެއްގެ ފިރިހެން ކުއްޖެއްގެ ފުރާނަ ބޮޑު ނުރައްކަލަކާއި ކުރިމަތިވެ މިހާރު ސަލާމަތްވެފައި ވާއިރު، އެ ކުއްޖާގެ މަންމަ މިވަނީ އެހެން މީހުންނަށް ނަސޭހަތެއް ދީފައެވެ.\nއުމުރުން6އަހަރުގެ އެންތަނީ އޭނާގެ އާއިލާ އާއި އެކު ބާބަކިއު ހެދުމުގައި އުޅެނިކޮށް އޭނާ ވަނީ ކުއްލިއަކަށް ހޮޑުލައި ވަރަށް ބޮޑަށް ހާލު ދެރަވެފައެވެ. އޭނާގެ މަންމަ ހޮސްޕިޓަލަށް ގޮސް ދެއްކުމުން އެނގުނީ އެންތަނީގެ ކަރުގައި ވަރަށް ކުޑަ ދަގަނޑު ނަރުތަކެއް ހުރުމުން އޮޕަރޭޝަން ކުރަން ޖެހޭ ކަމެވެ.\nއެންތަނީގެ ކަރަށް އެ ދަގަނޑު ނަރުތައް ދިޔަ ގޮތާއި ބެހޭ ގޮތުން އޭނާގެ މަންމަ ސުވާލު ކުރުމުން ޑޮކްޓަރު ބުނެފައި މިއީ ބާބެކިއު ހަދަން އުޅޭ އިރުގައި ވަރަށް ގިނަ މީހުންނަށް ދިމާވާ ކަމެއް ކަމަށާއި، މިކަން ކުރިމަތި ވަނީ ބާބަކިއު ސްޓޭންޑް ސާފު ކުރުމަށް ގެންގުޅޭ ބުރުހުގެ ސަބަބުން ކަމަށެވެ.\nމި ބުރުހުން ސްޓޭންޑް ސާފު ކުރުމުން ބުރުހުގައި ހުންނަ ނަރުތައް ސްޓޭންޑުގެ ތެރެއަށާއި ބައެއް ދަގަނޑު ތަކުގައި ހަރުލާއިރު، އޭގެ މަތީގައި ކާނާ ބެހެއްޓުމުން އެ ނަރުތައް ކާނާގެ ތެރެއަށް ވަދެއެވެ. ނަތީޖާ އެއްގެ ގޮތުން އެ އެއްޗެހި އަނގައިގެ ތެރެއަށް ގޮސް ކަރުގައި ތާށިވުމަށް މެދުވެރިވެއެވެ.\nމިއީ ހަމަ އެކަނި އޮޕަރޭޝަނެއްގެ ޒަރިއްޔާ އިން ކުރެވޭ ކަމަކަށް ވާއިރު، ޑޮކްޓަރުން މިވަނީ މިކަމަށް ސަމާލުވުމަށް ގޮވާލާފައެވެ. މިފަދަ ބުރުސްތައް މިހާރު އަންނަނީ ރާއްޖޭގައިވެސް އާއްމު ވަމުންނެވެ.\nމާޗް 5, 2018 08:08\nރޯނު ކޮޅެއް ބޭނުންކޮށްބަލަ\nމާޗް 5, 2018 09:08\nދިވެހިން މިކަން ކުރާ އިރަކު ނުވޭ މިހެންނެއް... ގޮނޑުދޮށައް ފައިބާ ކަށިވެލި ލައިގެން އާންމުކޮށް ދަގަނޑު ދޮވެހަދަނީ\nމާޗް 6, 2018 07:41


Home stay huttifai vanee registration adhi huhdhathah nulibeythy: Firaaq - vNews.mv\nހޯމްސްޓޭ ހުއްޓިފައިވަނީ ރެޖިސްޓްރޭޝަން އަދި ހުއްދަތައް ނުލިބޭތީ: ފިރާގް\nއައިޝަތު އިބްރާހީމް Male' | 16 May 2022, 13:22\nމިއަހަރު ފެށުމާއެކު ރާއްޖޭގައި ތައާރަފްކުރި ހޯމްސްޓޭ ކުރިއަށް ނުގޮސްގެން އުޅެނީ އިދާރީ މައްސަލަތަކެއްގެ ސަބަބުން ކަމަށް އިނަރ މޯލްޑިވްސްގެ މެނޭޖިންގ ޑިރެކްޓަރ މުހައްމަދު ފިރާގު ވިދާޅުވެއްޖެއެވެ.\nރާއްޖެއަށް ފަތުރުވެރިން ގެނައުމުގައި މުހިއްމު ދައުރެއް އަދާކުރަމުންދާ އިނަރ މޯލްޑިވްސްގެ މެނޭޖިންގ ޑިރެކްޓަރ މުހައްމަދު ފިރާގު ވިދާޅުވީ ރާއްޖޭގައި ހޯމްސްޓޭއަށް މާކެޓް އެބައޮތް ކަމަށާއި، އެ ކޮންސެޕްޓް ވަރަށް ބާރަށް ކުރިއަށްވެސް ދިޔަކަމަށެވެ. ނަމަވެސް މިހާރު އެކަން ހުއްޓިފައިވަނީ ރެޖިސްޓްރޭޝަން ނުނިމުމާއި ހުއްދަތައް ނުލިބޭތީ ކަމަށް ފިރާޤު ވިދާޅުވިއެވެ. އަދި މަސް ދުވަސް ތެރޭ 1000 ޓޫރިސްޓުންވެސް ގެނެވިދާނެކަމަށް ޓޫރިޒަމް މިނިސްޓަރ ޑރ. މައުސޫމް ޓެގްކުރައްވާ ޓުވީޓުކުރައްވަމުން ފިރާގު ވިދާޅުވެފައިވެއެވެ.\nރާއްޖޭގައި މުޅިން އަލަށް ތައާރަފްކުރި "ހޯމް ސްޓޭ" ފަށާފައިވަނީ މިއަހަރުގެ ޖެނުއަރީ މަހު މ. ދިއްގަރުންނެެވެ. ހޯމް ސްޓޭ ފެށުމަށް ދިއްގަރުގައި ބޭއްވި ރަސްމިއްޔާތުގައި ވާހަކަފުޅު ދައްކަވަމުން ޓޫރިޒަމް މިނިސްޓަރު ޑރ. އަބުދުﷲ މައުސޫމް ވިދާޅުވީ، ރާއްޖެއަށް ތައާރަފްކުރި ހޯމް ސްޓޭއާއެކު އިގްތިސާދަށް ބޮޑު ކުރިއެރުމެއް އަންނާނެ ކަމަށާއި، އެހެން ނަމަވެސް އެބަދަލު އަންނާނީ ހިންމަތާއެކު މަސައްކަތް ކޮށްގެން ކަމަށެވެ.\nހޯމް ސްޓޭ ފަތުރުވެރިކަމަކީ، އެރަށެއްގައި ދިރިއުޅޭ ބަޔަކާއެކު އެއްގެއެއްގައި ފަތުރުވެރިން ޗުއްޓީ ހޭދަ ކުރާ ބާވަތުގެ ފަތުރުވެރިކަމެވެ. މި ބާވަތުގެ ފަތުރުވެރިކަމަކީ ދުނިޔޭގެ ގައުމުތަކުގައި ކާމިޔާބުކަމާއެކު ހިންގަމުން އަންނަކަމެކެވެ.\nހޯމްސްޓޭ ފަތުރުވެރިކަން ރާއްޖެއަށް ތައާރަފްކުރުމަކީ ރައީސް އިބްރާހީމް މުހައްމަދުސާލިހާއި އެމްޑީޕީގެ "ނޫ އިގްތިސާދު"ގެ މެނިފެސްޓޯގެ ދަށުން ވެފައިވާ ވައުދެކެވެ.


Raees Nasheedh ge salaamathy kan kan varugadha koffaivaa kamah...\n3 ހަފްތާ,3ދުވަސް, 1 ގަޑި, 40 މިނެޓް, 47 ސިކުންތު ކުރިން 550ފަތޯނާ ފާއިޒް\nރައްޔިތުންގެ މަޖިލީހުގެ ރައީސް މުހައްމަދުު ނަޝީދުގެ ސަލާމަތީ ކަންކަން ވަރުގަދަ ކޮށްފައިވާ ކަމަށް ބުނެ މީސްމީޑިއާގައި ފަތުރަމުން އަންނަ ހަބަރުތައް ދޮގު ކުރަން ގައުމީ ދިފާއީ ބާރުން ދެކޮޅު ހަދައިފިއެވެ.\nރައީސް ނަޝީދުގެ ސަލާމަތީ ކަންކަން ވަރުގަދަ ކުރުމަށް ލައިވް ވަޒަން ބޭނުން ކުރުމުގެ ހުއްދަ ދީފައިވާ ކަމަށް ބުނެ މީސްމީޑިއާގައި ރޭ ވަނީ ހަބަރު ފަތުރަން ފަށާފައެެވެ. އަދި ނަޝީދުގެ ސެކިއުރިޓީ ވަރުގަދަ ކޮށްފައިވަނީ އެމަނިކުފާނު އެކަމަށް އެދިވަޑައިގަތުމުން ކަމަށްވެސް މީސްމީޑިއާގައި ދައުރު ވަމުން އަންނަ މެސެޖުގައިވެއެވެ.\nނަޝީދުގެ އެދިވަޑައިގަތުމުގެ މަތިން އެމަނިކުފާނުގެ ސެކިއުރިޓީ ކަންކަން ވަރުގަދަކޮށްފައިވޭތޯ ނޫސްވެރިޔަކު ސުވާލު ކުރުމުން އެމްއެންޑީފްގެ ތަރުޖަމާން މޭޖަރ އިބްރާހިމް އާޒިމް، އެމްއެންޑީއެފްގެ މީޑިއާ ގްރޫޕުގައި ވިދާޅުވީ ވީއައިޕީ ސެކިއުރިޓީއާ ގުޅޭ މައުލޫމާތަކީ ސިއްރު މައުލޫމާތު ކަމަށެވެ.\nއެހެން ކަމުން ވީއައިޕީންގެ ސަލާމަތީ ކަންކަމާ ގުޅޭ ގޮތުން މައުލޫމާތު ނުދެވޭނެ ކަމަށެވެ. އަދި އެމްއެންޑީއެފްގެ އޮޕަރޭޝަނަލް ލެވެލްގެ ކަންކަމާ ގުޅޭ ގޮތުންވެސް މައުލުމާތު ނުދެވޭނެ ކަމަށް އާޒިމް ވިދާޅުވިއެވެ.\nނަޝީދުގެ ސެކިއުރިޓީ ވަރުގަދަ ކޮށްފައިވާ ކަމުގެ ހަބަރު ފެތުރެމުން އަންނައިރު، މީގެ ކުރިން ރައީސް ނަޝީދު ވަނީ އެމަނިކުފާނަށް ފުލުހުން ފާރަލަމުންދާ ކަމުގެ މައުލޫމާތު އެމްއެންޑީއެފްއިން ދީފައިވާ ކަމަށް ވިދާޅުވެފައެވެ.\nއެކަމާ ގުޅިގެން އެމްއެންޑީއެފްއިން ވަނީ ބަޔާނެއް ނެރެ، ނަޝީދު ދެއްކެވި ވާހަކަތައް ދޮގު ކޮށްފައެވެ. އެ ބަޔާނުގައި ބުނެފައިވަނީ، ސެކިޔުރިޓީ ބެލެހެއްޓުން ގާނޫނީގޮތުން ލާޒިމް ފަރާތްތަކުގެ ސެކިޔުރިޓީ އާ ގުޅޭގޮތުން ފުލުހުންނާ ގުޅިގެން މަސައްކަތްކުރަންޖެހޭ ހާލަތްތައް އަންނަ ކަމަށެވެ. އެގޮތުން މަސައްކަތްކުރަނީ އެއިރެއްގައި އެބޭފުޅަކަށް އޮތް ނުރައްކަލެއް ވަޒަންކުރުމަށްފަހު އޭގެ މައްޗަށް ބަލައިގެން ކަމަށް އެ ބަޔާނުގައި ބުނެފައިވެއެވެ.\nރައީސް ނަޝީދުގެ ސަލާމަތީ ކަންކަން ވަރުގަދަ ކޮށްފައިވާ ކަމުގެ އަޑުތައް ފެތުރެން ފަށާފައިވާއިރު، އެކަމާ ގުޅޭ ގޮތުން ނަޝީދު މިހާތަނަށް އެއްޗެއް ވިދާޅެއް ނުވެއެވެ. މިދުވަސްވަރު ރައީސް ނަޝީދު ގެންދަވަނީ މޯލްޑިވިއަން ޑިމޮކްރަސީ ނެޓްވޯކް އެމްޑީއެންއިން އިސްލާމް ދީނަށާއި، ކީރިތި ރަސޫލާއަށް ފުރައްސާރަކޮށް ނެރުނު ރިޕޯޓްގެ ދިފާއުގައި ވާހަކަ ދައްކަވަމުންނެވެ.\n57 މިނެޓް ކުރިން 40 0\n2 ގަޑި ކުރިން 25 0


ޖިންނީގެ ސަބަބުން ޖެހޭ ފިރިހެނުންގެ ބަލިތަކާއި އޭގެ ފަރުވާ! | މައިތިރި\nއަޖްނާދު ޢަލީ9ޖެނުއަރީ 2012\n5 މާރޗް 2012 ދުވަހު 01:08 ގައި\nތި ކުރައްވާމަސައްކަތުގެ ހެޔޮސަވާބު ﷲ ތިބާއަށް މިންވަރުކުރައްވާށި އާންމީން.\n8 މާރޗް 2015 ދުވަހު 12:32 ގައި\nވަރައްރަނގަޅު ލިޔުމެއް.. ކުދިންނުލިބުމަައް އެސްފީނާ ޖެހުމުން ދިމާވެދާނެ ކަންތައް ތަކަކީ ކޮބާ؟\n8 މާރޗް 2015 ދުވަހު 12:36 ގައި\nއެސްފީނާގެ ސަބަބުން ދަރިން ނުލިބުމަކީވެސް ވެދާނެ ކަމެއްތޯ؟ އަދި އަލާމަތް ތަކަކީ ކޮބާ؟


Data aai eku mulhi dhuvahu hiley gulhey package eh Ooredhoo in thaaraf kohfi\nއުރީދޫގެ ސީއީއޯ އަދި މެނޭޖިން ޑިރެކްޓަރ ނަޖީބް ހާން--ފޮޓޯ:މިހާރު\nއެއް ޖީބީ ޑޭޓާއާއެކު މުޅި ދުވަހު އުރީދޫ ނަންބަރުތަކަށް ހިލޭ ގުޅާލެވޭ ޕެކޭޖެއް ތައާރަފްކޮށްފި\n1 ޖީބީގެ މޮބައިލް ޑޭޓާއާއެކު އުރީދޫ ނަންބަރުތަކަށް މުޅި ދުވަހު ހިލޭ ގުޅާލެވޭ ޕެކޭޖެއް އުރީދޫއިން ތައާރަފުކޮށްފި އެވެ.\nކޮންމެ ދުވަހެއްގެ ރޭގަނޑު 11:59 އާ ހަމައަށް އެއް ޖީބީ ޑޭޓާ ލިބޭ "ޑެއިލީ ޑޭޓާ ކޮމްބޯ"ގެ އަގަކީ 35 ރުފިޔާ އެވެ. މި ޕެކޭޖަކީ ޕްރީޕެއިޑް ކަސްޓަމަރުންނަށް ހާއްސަކޮށްގެން މި ފެށޭ ރޯދަމަހަށް އުރީދޫއިން އަލަށް ތައާރަފުކުރި ޕެކޭޖެކެވެ.\nރައްކާތެރިކަމާއެކު ގޭގައި ތިބެގެން ޑެއިލީ ޑޭޓާ ކޮމްބޯ އަދި އެހެނިހެން އުރީދޫ ޚިދުމަތްތައް ހޯދުމުގައި ކަސްޓަމަރުންނަށް ފަސޭހައިން އެކްޓިވޭޓް ކުރެވޭނެ ގޮތްތަށް ވަނީ ހަމަޖައްސާފައެވެ. ޑެއިލީ ޑޭޓާ ކޮމްބޯ އުރީދޫ އެޕް މެދުވެރިކޮށް އަދި 1#*929* އަށް ގުޅުއްވައިގެންވެސް އެކްޓިވޭޓް ކުރެވޭނެއެވެ.\nހަލުވިކަމާއެކު ކޮވިޑް-19 ފެތުރެމުންދާ މި ދުވަސްވަރު އުރީދޫއިން ވަނީ އެކުންފުނީގެ ކަސްޓަމަރުންނަށް ލުއިފަސޭހަ ގޮތްތަކެއް ފަހިކޮށްދީފަ އެވެ.\nއޭގެ ތެރޭގައި ސުޕަނެޓް ކަސްޓަމަރުންގެ މަންތްލީ ޕްލޭންގެ ލިމިޓް ހަމަވުމުން ދުވާލަކު ފަސް ޖީބީ ހިލޭ ދިނުމާއި ޕޯސްޓްޕެއިޑް އަދި ޕްރީޕެއިޑް ކަސްޓަމަރުންނަށްވެސް 25 ޕަސެންޓް ބޯނަސް ޑޭޓާ ދިނުން ހިމެނެ އެވެ.


ފަސް އަހަރު ކުރިން ނު ބޭއްވުނު އޭކަން ގެ ޝޯ ބާއްވަނީMikal News\nފަސް އަހަރު ކުރިން ނު ބޭއްވުނު އޭކަން ގެ ޝޯ ބާއްވަނީ\n4 ޖެނުއަރީ 2015, 15:22 |\nމިއަހަރު ފެށިގެން އައީ ޓްއަރިޒަމް ކައުންޓް ޑައުން ޝޯ ނަމުގައި ޖެމެއިކާގެ މަޝްހޫރު ލަވަކިއުންތެރިޔާ ޝޯން ޕޯލް ގެނެސްގެން ބާއްވަން އުޅުނު ޝޯ ސަލާމަތީ ސަބަބުތަކަކާއި ގުޅިގެން ޝޯން ޕޯލް ގެ ބަދަލުގައި ގުޖުރާތުގެ ދެތަރިން ކަމަށްވާ ސަލީމާއި ސުލެއިމާނުގެ ޝޯއަކާއިއެކުއެވެ. ނަމަވެސް، އެރޭ ވަނީ އަންނަ ބުރާސްފަތި ދުވަހުރޭ ކުރިން މައްސަލަ ގޯސްވެ ކެންސަލް ކުރަން ޖެހުނު އޭކަން ގެނެސް ޝޯ ބާއްވާނެ ކަަމަށް އިއުލާން ކުރިއެވެ.\nއެއީ މީގެ5އަހަރު ކުރިއެވެ. 2010 ވަނަ އަހަރު އެޕްރީލް މަހެވެ. އިވެންޓް އޮގައިޒް ކުރުމަށް މަޝްހޫރު ހައިރައިޒުން 10 ހާސް މީހުން ނަށް އަމާޒުކޮށްގެން 1000 ރުފިޔާ އަށް ޓިކެޓް ވިއްކައިގެން މާލޭގެ ކުޅިވަރު އެކުވެނީގެ ކްރިކެޓް ދަނޑުގައި (ޓްރެކް ދަނޑު) އޭކަން ގެ ޝޯއެއް ބޭއްވުމަށް ނިންމާ އެކަން އިއުލާން ކުރިއެވެ. އެއާއިއެކު، ޝެއިޚުންނާއި ދީނަށް ލޯބި ކުރާ ގިނަ ބަޔަކު އެޝޯއާއި ދެކޮޅަށް ތެދުވިއެވެ. ސޯޝަލް މީޑިއާގައި އެ ޝޯއާއި ދެކޮޅަށް ގުރޫޕްތައް ވެސް ހެދިއެވެ. އޭރުގެ ސަރުކާރުންވެސް މިހާރުގެ ސަރުކާރެކޭ އެއްގޮތަށް އެޝޯއަށް ދިޔައީ ފާޅުގައި ތާއީދު ކުރަމުންނެވެ. އެގޮތުން، އޭރުގެ ރައީސް އޮފީހުގެ ޕްރެސް ސެކްރެޓަރީ މުހަންމަދު ޒުހައިރު އޭއެފްޕީ އަށް ދެއްވި އިއްޓަވިއުއެއްގައި ވިދާޅުވެފައި ވަނީ އޭކަން ރާއްޖެ އަންނާތީ އުފާކުރައްވާ ކަމަށާއި އެކަމަށް ތަރުހީބު ދެއްވާ ކަމަށެވެ.\nމިހާރާއި ޚިލާފަށް، އޭރުގެ އިސްލާމިކް މިނިސްޓްރީ މިކަމާއި ދެކޮޅަށް ތެދުވިއެވެ. އެމިނިސްޓްރީން އެޕްރީލް 12 ވަނަ ދުވަހު ނޫސް ކޮންފަރެންސެއް ބޭއްވިއެވެ. އެ ބައްދަލުވުމުގައި މައުލޫމާތު ދެއްވަމުން ސްޓޭޓް މިނިސްޓަރު ޝެއިޚް މުހައްމަދު ޝަހީމް އަލީ ސައީދު ވިދާޅުވީ އެކަމަކީ ގައުމުގައި ހުޅުވިގެންދާނެ ނުބައި ދޮރެއް ކަމަށާއި އެ މިނިސްޓްރީން އެކަމަށް ތަރުހީބު ނުދޭނެ ކަމަށެވެ. “މިއީ މި ގައުމުގައި ހުޅުވިގެންދާ ނުބައި ދޮރެއް. މިކަމާ ބެހޭ ގޮތުން (ހުއްޓުވެން) ކުރެވެން ހުރި މަސައްކަތްތަކެއް އިރާދަ ކުރެއްވިއްޔާ އަޅުގަނޑުމެން ކުރާނަން. މިނިސްޓްރީން ގަބޫލުކުރާ ކަމެއް ނޫން މީ ރާއްޖޭގައި މިފަދަ ކަމަކަށް ފުރުސަތު ދިނުން،” ޝަހީމް ވިދާޅުވި އެވެ.\nއެންމެ ފަހުން، އެޕްރީލް 21 ވަނަ ދުވަހު އެ ޝޯ އޮގަނަޒް ކުރާ ފަރާތުން ވަނީ އެ ޝޯ ސަލާމަތީ ސަބަބުތަކަށް ޓަކައި ފަސްކުރި ކަަމަށް މައުލޫމާތު ދީފައެވެ. އޭގެ ފަހުން އެ ޝޯއެއް ބާއްވާފައެއް ނުވެއެވެ.\nނަމަވެސް، މިފަހަރު ސީދާ ސަރުކާރުން އެފަދަ ޝޯއެއް ބާއްވަން ނިންމެވުމާއި އެކުވެސް އޭރު ޕްރެޝަރ ކުރި ފަރާތްތަކުގެ އަޑުތައް ނީވޭތީ ސުވާލު އުފައްދައެވެ. މިކަމާއި ސުވާލު އުފައްދައި ހަވީރުގެ ނޫހުގެ ހަމްދޫނު ފާހަގަ ކުރައްވަނީ “އޭކަން ރާއްޖެ އަންނަން ހަމަޖެހިފައިވާކަން، އާ އަހަރާ ދިމާކޮށް މިދިޔަ ބުދަ ދުވަހުގެ ރޭ ގަލޮޅު ދަނޑުގައި ބޭއްވި މިއުޒިކް ޝޯގައި، ވީޑިއޯއެއްގެ ޒަރީއާ އިން އޭނާ ވަނީ އިއުލާންކޮށްފައި، އެކަމަކު ކުރީގެ ޕްރެޝަރެއް މިހާރު ނެތް، އޭކަން ރާއްޖެ އަންނާތީ އެކަމާ ކަންބޮޑުވެެގެން ވާހަކަ ދެއްކި ދޫތައް ވެސް ބަންދުވެއްޖެއެވެ. އެކަމަކު ރާއްޖެ މި އަންނަނީ ހަމަ އޭރުގެ ވެސް އޭކަން އެވެ. ތަފާތެއް ނެތެވެ”. ރަގަޅު ވާހަކައެކެވެ. އޭރު އިސްލާމިކް މިނިސްޓްރީން ފާޅުގައި ފާޑު ކިޔާފައިވަނީ މިހާރުގެ އިސްލާމިކް މިނިސްޓަރެވެ. ޑރ. ޝަހީމު އޭރު އިސްލާމިކް މިނިސްޓްރީގެ ނަމުގައި އެ ޝޯ ހުއްޓުވަން މަސައްކަތް ކުރައްވާނެ ކަމަށް ވިދާޅިވެފައި މިފަހަރު އެމަސައްކަތް އެބަ ކުރައްވާތޯއެވެ.\nހަވީރު ނޫހުގެ ހަމްދޫނު ހާމަ ކުރައްވާ ގޮތުން ޝޯން ޕޯލް ރާއްޖެ ގެންނާތީ އެކަމާ ވެސް ދީނީ ބޭފުޅުންނާއި އަދި ޝަހީމް ވާހަކަ ދެއްކެވީ ވަރަށް “ލޮނުމަޑުކޮށް” ކަން އެތައް ބަޔަކު ފާހަގަކުރާ ކަމަށެވެ. ތެދެކެވެ. ޝަހީމު ކުރެއްވީ ސީދާ ބަހުން އެންމެ ޓްވީޓެކެވެ. އެއީ “އާއަހަރާއި ދިމާކޮށް ބޭރުން މީހުން ގެނެސްގެން ޝޯ ބޭއްވުމަކީ ގަބޫލު ކުރެވޭނެ ކަމެއް ނޫން. މަރުގެ އިންޒާރު ދިނުމަކީވެސް ގަބޫލު ކުރެވޭނެ ކަމެއް ނޫން”. އެއަށްފަހު ޝޯއާއި ދެކޮޅަށް ޝަހީމުގެ ޓްރިޓަރ އެކައުންޓުން ކުރެއްވި ޓްވީޓަކީ ބަޔަކު ހެކް ކޮށްގެން ކުރި ޓްވީޓެއް ކަމަށް ވިދާޅުވިއެވެ.\nއިސްލާމްދީނާއި ގައުމަށްޓަކައި ކަމަށް ބުނެ ކުރީގެ ސަރުކާރާއި ދެކޮޅަށް އެއްވުންތައް ބޭއްވުމުގައި އިސްކޮށް ހަރަކާތްތެރި ވެފައިވާ އަދާލަތު ޕާޓީއިން ވެސް މިކަމުގައި މަސައްކަތް ކުރަމުން ދަނީ ފިނި އުސޫލަކުން ނެވެ. ފާހިޝް މަންޒަރުތަކާއި ހަރަކާތްތައް އާއްމުވަމުންދާތީ ކަންބޮޑުވުން ފާޅުކޮށް ނޫސް ބަޔާނެއް ނެރެ ނިންމާލަނީއެވެ. މިހުރިހާ ކަމެއް މިހެން އޮތް އިރު ޓޫރިޒަމް މިނިސްޓަރ އަދި ޝޯ ބޭއްވުމަށް ދައުވަތު ފޮނުއްވި މިނިސްޓަރ އަހުމަދު އަދީބު ވިދާޅުވަނީ ހައްދުފަހަނަޅާ ދިއުމާ ދެކޮޅަށް ތެދުވެވަޑައިގަންނަވާނެ ކަމަށެވެ.


Suneetha Ge Show Mifaharu Ufan Rah Ukulhahuga - Vaguthu\nސުނީ ޝޯއެއްގައި ، ފޮޓޯ: އަވަސް\nއީދު ބަންދެއް ލިބުމާއެކު މާލޭގައި ދިރިއުޅޭ ރަށްރަށުގެ މީހުން ވެސް ހިތްހަމަޖެހިގެން ޗުއްޓީ ހޭދަކޮށްލުމަށް ރަށް ރަށަށް ފުރައެވެ. ގިނަ ރަށް ރަށުގައި އީދު ފޯރި ގަދަ ކޮށްލައެވެެ. މުނިފޫހިފިލުވުމުގެ އެކި ކަހަލަ ކުޅިވަރުތައް ބާއްވާ އީދުގައި ފޯރި ގަދަ ކޮށްލައެވެ.\nއީދު ފާހަގަ ކުރަން ޝޯތައް ދިނުމުގައި ކޮންމެ އަހަރަކުވެސް އެންމެ ކުރީގައި އުޅޭ ފަންނާނަކީ ސުނީތާ އަލީ (ސުނީ)އެވެ. ސުނީގެ ޝޯތަކުން އީދު ފޯރި ގަދަކޮށްލާ، މުނިފޫހިފިލުވުމުގެ ހަރަކާތްތައް އިތުރަށް ފުރިހަމަ ކޮށްލައެވެ. ބެލުންތެރިންނަށް ވެސް ސުނީގެ ޝޯތައް ވަރަށް ކަމުދެއެވެ. ބެލުންތެރިން އެންމެ ފޯރި ހިފާލައި ޖޯޝުގައި ތަރުހީބުދީ އެންމެ ގަޔާވަނީ ވެސް ސުނީގެ ނެށުންތަކަށެވެ.\nޝޯތަކަށް އެންމެ ޑިމާންޑް ބޮޑު ކުޅަދާނަ ނެށުންތެރިޔާ ސުނީގެ ޝޯވެސް މިފަހަރު އޮތީ އޭނާގެ އަމިއްލަ ރަށް، އއ. އުކުޅަހުގައެވެ. ސުނީ ބުނީ މިފަހަރުގެ އީދު ހާއްސަ ކޮށްލީ އާއިލާއަށް ވަގުތު ދިނުމަށް ކަމަށެވެ. އާއިލާއަށް ކުރި ޒިޔާރަތުގެ ތެރެއިން ގިނަ ބައެއްގެ އެދުމާއި އެކު އޭނާ ވަނީ އުކުޅަހުގައި ޝޯއެއް ދީފައެވެ.\n"މިހާރު ވަރަށް ގިނަ ދުވަސް ވެއްޖެ ބޮޑު އީދުގަ ރަށަށް ނާދެވޭތާ. އެހެންވެ ދެން މަންމަ ވެސް ވަރަށް ކިޔާ ރަށަށް އަންނަން. މިފަހަރު އީދު ހަމަ އާއިލާއަށް ހާއްސަ ކޮށްލީ" ސުނީތާ ކިޔައި ދިނެވެ.\nސްޓޭޖް ޝޯތަކާއި، ހިތާނީ ޝޯތަކުގައި ސުނީގެ ރީތި ނެށުންތައް ދައްކާލަމުން އަންނަތާ މިހާރު 26 ވަރަކަށް އަހަރު ވެދާނެއެެވެ. ސުނީ ބުނީ ފާއިތުވި އަހަރުތަކުގައި އަޟްހާ އީދުގައި އާއިލާއާ ބައްދަލުކޮށް، ވަގުތު ހޭދަކޮށްލަން ރަށަށް އާދެވިފައި ނުވާ ކަމަށެވެ.\nއެ ރަށުގެ ކައުންސިލުން ހާމަކޮށްފައިވާ ގޮތުން އީދުގައި އިތުރަށް ކުރިޔަށް ގެންދިއުމަށް ހަމަޖެހިފައިވަނީ މަސް ރޭސް، ޒުވާނުންގެ މެދުގައި ބާއްވާ ވޮލީ ބޯޅަ މެޗް އަދި 30 އަހަރުން މަތީގެ އަދި 30 އަހަރުން ދަށުގެ މީހުންގެ މެދުގައި ފުޓުބޯޅަ މެޗެކެވެ.


CSC ge member Zakariyya ves isthiufaa dhevvaifi\nސީއެސްސީގެ މެންބަރު ޒަކަރިއްޔާ ވެސް އިސްތިއުފާ ދެއްވައިފި\nޑރ. އަލީ ޝަމީމް އާއި ޒަކަރިއްޔާ ހުސައިން: ސީއެސްސީން ދެ ބޭފުޅުން ވެސް އިސްތިއުފާ ދެއްވައިފި\nސިވިލް ސާވިސް ކޮމިޝަން (ސީއެސްސީ) ގެ މެންބަރު ޒަކަރިއްޔާ ހުސައިން ވެސް އެ ކޮމިޝަނުން އިސްތިއުފާ ދެއްވައިފި އެވެ.\nސީއެސްސީގެ މެންބަރު ޒަކަރިއްޔާ ހުސައިން މަގާމުން އިސްތިއުފާ ދެއްވާފައި ވަނީ، ކޮމިޝަންގެ ރައީސް ކަމުގައި ހުންނެވި ޑރ. އަލީ ޝަމީމް ވެސް މަގާމުން އިސްތިއުފާ ދެއްވާފައިވަނިކޮށެވެ. މި ދެ ބޭފުޅުން ވެސް ކޮމިޝަނުން އިސްތިއުފާ ދެއްވަފައި ވަނީ މަޖިލީހުގެ މިއަދުގެ ޖަލްސާގައި ދެ މެންބަރުން ވަކިކުރަން އެޖެންޑާ ކޮށްފައިވަނިކޮށެވެ.\nމަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުން މަޖިލީހުގެ ރައީސް މުހައްމަދު ނަޝީދު ވިދާޅުވީ، ކޮމިޝަންގެ މެންބަރު ކަމުން ޑރ. އަލީ ޝަމީމް އާއި ޒަކަރިއްޔާ ހުސައިން މަގާމުން އިސްތިއުފާ ދެއްވަމުން އެ ދެ ބޭފުޅުން ވަކިކުރަން މަޖިލީހުގެ މިއަދުގެ ޖަލްސާގައި ވޯޓަކަށް ނާހާނެ ކަމަށެވެ.\nއަލީ ޝަމީމާއި ޒަކަރިއްޔާ ހުސައިންގެ އިތުރުން ކޮމިޝަންގެ ނައިބު ރައީސް މުހައްމަދު ޝަހީދު އާއި، މެންބަރު އިބްރާހިމް ޝަހީގް ވެސް ކޮމިޝަންގެ މަގާމުން ވަކިކުރަން މަޖިލީހުގެ މިނިވަން މުއައްސަސާތަކުގެ ކޮމިޓީން ނިންމައި މަޖިލީހުގެ ތަޅުމަށް ފޮނުވާފައިވެ އެވެ.\nސީއެސްސީން އިސްތިއުފާ ދެއްވި އަލީ ޝަމީމް އެ ކޮމިޝަނަށް އައްޔަން ކުރެއްވީ އޮގަސްޓް 18، 2015 ގަ އެވެ. ކޮމިޝަންގެ މެންބަރު ކަމުން އިސްތިއުފާ ދެއްވި ޒަކަރިއްޔާ އެ ކޮމިޝަނަށް ވެސް އައްޔަން ކުރެއްވީ އޮގަސްޓް 18، 2015 އެވެ.\nސީއެސްސީގައި ދެން އިންނަވާނީ މެންބަރު ފާތިމަތު އާމިރާ އެކަންޏެވެ. އާމިރާ ވަކި ކުރަން ވެސް ކޮމިޓީގައި ވޯޓަށް އެހި އެވެ. ނަމަވެސް ވޯޓު ދެއްވި ނުވަ މެންބަރުންގެ ތެރެއިން ފަސް މެންބަރުންގެ އަޣުލަބިއްޔަތުން ފާސްވީ އާމިރާ ވަކި ނުކުރުމަށެވެ.\nއާމިރާއަކީ މިނިވަން މުއައްސަސާތަކުގެ ކޮމިޓީގެ މުގައްރިރު އައްޑޫ މީދޫ ދާއިރާގެ މެންބަރު ރޮޒައިނާ އާދަމްގެ ބޮޑު ދައިތަ އެވެ. އާމިރާގެ މައްސަލަ ކޮމިޓީން ދިރާސާ ކުރިއިރު ރޮޒައިނާ ކޮމިޓީގައި ބައިވެރިވެވަޑައެއް ނުގަންނަވަ އެވެ. ކޮމިޓީގެ ރިޔާސަތުގައި ވެސް އިންނެވީ ނައިބު މުގައްރިރު، ގަލޮޅު ދެކުނު ދާއިރާގެ މެންބަރު މީކާއީލް އަހުމަދު ނަސީމެވެ.


ކީރިތި ޤުރުއާނުގެ ބަގީޗާ: سورة الروم – Ilm\nކީރިތި ޤުރުއާނުގެ ބަގީޗާ: سورة الروم\nވަޙީ އަކީ ޝައްކުކުރެވެންނެތް ޙައްޤުތެދުކަން ބަޔާންކޮށްދީފައިވެއެވެ.\nސޫރަތުގައި އަލިއަޅުވައިލެވިފައިވާ ބައެއް موضوع ތައް\n• މި ސޫރަތް ފެށިފައިވަނީ މުސްތަޤްބަލުގައި ހިނގާނެ ކަމެއްގެ ވާހަކަ ބަޔާންކުރައްވަމުންނެވެ.\nفِي أَدْنَى الْأَرْضِ وَهُم مِّن بَعْدِ غَلَبِهِمْ سَيَغْلِبُونَ ﴿٣﴾\nفِي بِضْعِ سِنِينَ ۗ لِلَّـهِ الْأَمْرُ مِن قَبْلُ وَمِن بَعْدُ ۚ وَيَوْمَئِذٍ يَفْرَحُ الْمُؤْمِنُونَ ﴿٤﴾\n• ރޫމުގެ މީހުން ތަރައްޤީވެ ކުރިއަރާފައިވުމުން އެބައިމީހުން އެ ތިބީ ހައްޤު މަގުގައިކަމަށް އީމާންކަން ބަލިކަށި ބައެއް މުސްލިމުންނަށް ހީވެދާނެއެވެ. އަދި ތަހްޒީބާއި ތަމައްދުންގައި އެހެން ޤައުމުތައް ފަހަތުގައި އެވަނީ އެބައިމީހުން ބާޠިލްގެ މަތީގައި ތިބުމުން ކަމުގައި ހީވެދާނެއެވެ. މި ޒަމާނުގައި މިފަދައިން ހީކުރާ މުސްލިމުން އަދި މާގިނައެވެ. މިއީ ނުރަނގަޅު ޤަބޫލުކުރުމެއްކަން މި ސޫރަތުގައި ބަޔާންކޮށްދީފައިވެއެވެ.\n• މި ސޫރަތުގައި މާތްﷲގެ ކުޅަދުންވަންތަކަމުގެ ހެކިތައް ޙަޔާތުގެ އެކި މައިދާންތަކާއި ރޮނގުވަޅުތަކުގެ އަލީގައި ބަޔާންކޮށްދީފައިވެއެވެ.\no ތާރީޚީ ގޮތުން: ރޫމީންނާއި ފާރިސީންނާއި ދެމެދު މުސްތަޤްބަލުގައި ހިނގާނެ ހަނގުރާމައެއްގެ ޚަބަރު ދީފައިވުން\no އިޤްތިޞާދީ ގޮތުން: ޒަކާތުގެ ފައިދާތަކާއި ރިބާގެ ގެއްލުންތައް ބަޔާންވެފައިވެއެވެ. އަދި ރިބާ ހަރާމްކުރެވިފައިވާކަންވެސް ބަޔާންވެފައިވެއެވެ.\no އިޖްތިމާޢީ ގޮތުން: ޒަވާޖީ ޙަޔާތެއް ބާއްޖަވެރިވުމަށްޓަކައި ބޭނުންވާ ތިން ރުކުން ބަޔާންވެފައިވެއެވެ. އެއީ އެކަކު އަނެކަކަށް ހިތްހަމަޖެހުން ހޯދައިދިނުމާއި ދެމަފިރިންގެ ދެމެދުގައި ކުލުނުވެރިކަން އޮތުމާއި(މަވައްދަތު އޮތުމާއި) ރަޙްމަތް އޮތުމެވެ.\nوَمِنْ آيَاتِهِ أَنْ خَلَقَ لَكُم مِّنْ أَنفُسِكُمْ أَزْوَاجًا لِّتَسْكُنُوا إِلَيْهَا وَجَعَلَ بَيْنَكُم مَّوَدَّةً وَرَحْمَةً ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ ﴿٢١﴾\nތިޔަބައިމީހުންނަށްޓަކައި ހަމަތިޔަބައިމީހުންގެ نفس ތަކުން އަނބިން ހެއްދެވިކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. އެއީ ތިޔަބައިމީހުން އެކަނބަލުންގެ ފަރާތުން ހަމަހިމޭންކަން ލިބިގަތުމަށްޓަކައެވެ. އަދި އެކަލާނގެ ތިޔަބައިމީހުންގެ މެދުގައި ލޯތްބާއި، އޯގާވެރިކަން ލެއްވިއެވެ. ހަމަކަށަވަރުން، ފިކުރު ހިންގާ ބަޔަކަށް އެކަމުގައި ހެކިތަކެއްވާކަން ކަށަވަރެވެ.\no އިންސާނާގެ އަސްލަކީ ވެލިކަން ބަޔާންކޮށްފައިވެއެވެ.\nوَمِنْ آيَاتِهِ أَنْ خَلَقَكُم مِّن تُرَابٍ ثُمَّ إِذَا أَنتُم بَشَرٌ تَنتَشِرُونَ ﴿٢٠﴾\nއަދި އެކަލާނގެ ތިޔަބައިމީހުން ވެލީން އުފެއްދެވުންވަނީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންނެވެ. ދެން އެހިނދު، ތިޔަބައިމީހުން އިންސާނުންގެ ގޮތުގައި (ބިމުގައި) ފެތުރިގެންވަމުއެވެ.\no އުޑުތަކާއި ބިން ހެއްދެވުމުގެ ވާހަކަ އައިސްފައިވެއެވެ.\nوَمِنْ آيَاتِهِ خَلْقُ السَّمَاوَاتِ وَالْأَرْضِ وَاخْتِلَافُ أَلْسِنَتِكُمْ وَأَلْوَانِكُمْ ۚ إِنَّ فِي ذَٰلِكَ لَآيَاتٍ لِّلْعَالِمِينَ ﴿٢٢﴾\nއުޑުތަކާއި ބިން ހެއްދެވުމާއި، ތިޔަބައިމީހުންގެ ދޫތަކާއި (އެބަހީ: ބަސްތަކާއި) ކުލަތައް ތަފާތުވެފައިވާކަމީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންވާ ކަމެކެވެ. ހަމަކަށަވަރުން، އެކަމުގައި (އެފަދަ ކަންތައް) ދަންނަމީހުންނަށް ހެކިތަކެއްވާކަން ކަށަވަރެވެ.\no ރޭގަނޑާއި ދުވާލުގެ ވާހަކަ އައިސްފައިވެއެވެ.\nوَمِنْ آيَاتِهِ مَنَامُكُم بِاللَّيْلِ وَالنَّهَارِ وَابْتِغَاؤُكُم مِّن فَضْلِهِ ۚ إِنَّ فِي ذَٰلِكَ لَآيَاتٍ لِّقَوْمٍ يَسْمَعُونَ ﴿٢٣﴾\nއަދި ރޭގަނޑާއި ދުވާލުގެ ވަގުތުގައި ތިޔަބައިމީހުން ނިދާ ނިދުމާއި، އެކަލާނގެ فضل ވަންތަކަމުގެ ތެރެއިން އެދި ތިޔަބައިމީހުން މަސައްކަތްކުރުންވަނީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންނެވެ. ހަމަކަށަވަރުން، އެކަމުގައި އަހާ ބަޔަކަށް ހެކިތަކެއްވާކަން ކަށަވަރެވެ.\no ވިދުވަރާއި ވާރޭގެ ވާހަކަ އައިސްފައިވެއެވެ.\nوَمِنْ آيَاتِهِ يُرِيكُمُ الْبَرْقَ خَوْفًا وَطَمَعًا وَيُنَزِّلُ مِنَ السَّمَاءِ مَاءً فَيُحْيِي بِهِ الْأَرْضَ بَعْدَ مَوْتِهَا ۚ إِنَّ فِي ذَٰلِكَ لَآيَاتٍ لِّقَوْمٍ يَعْقِلُونَ ﴿٢٤﴾\nއަދި ތިޔަބައިމީހުންނަށް ބިރުދެއްކެވުމުގެ ގޮތުންނާއި (ވާރެއާމެދު) އެދުންވެރި ކުރެއްވުމުގެ ގޮތުން، ވިދުވަރު ތިޔަބައިމީހުންނަށް ދެއްކެވުމާއި، ބިންގަނޑު މަރުވުމަށްފަހު އުޑުން ފެން ވެއްސަވައި، އެ ފެނުގެ ސަބަބުން އެ ބިން އަލުން ދިރުއްވާކަން ވަނީ، އެކަލާނގެ ކުޅަދުންވަންތަކަމުގެ ހެކިތަކުގެ ތެރެއިންނެވެ. ހަމަކަށަވަރުން، ވިސްނާބަޔަކަށް އެކަމުގައި ހެކިތަކެއްވާކަން ކަށަވަރެވެ.\nއިސްވެ މިދެންނެވި ހެކިތަކާއި މެދު ވިސްނާ ފިކުރުކޮށްފިނަމަ ﷲ ތަޢާލާއަކީ އެއްކައުވަންތަ ޚާލިޤްކަމާއި ވަޙީއަކީ ޙައްޤު ތެދުކަން ޔަޤީންވާނެއެވެ.\n• ރޫމުގެ ވާހަކަ މި ސޫރަތުގައި އައިސްފައިވުމުގެ އެއް ސަބަބަކީ އެކި ޒަމާންތަކުގައި އެ ޤައުމުގެ މީސްތަކުންގެ އުނދަގޫތައް މުސްލިމުންނަށް ފޯރާފައިވާތީއެވެ. އަދި އެބައިމީހުންނަށް ލިބިފައިވާ ތަރައްޤީއާއި ތަމައްދުންގެ ސަބަބުން ބައެއް މުސްލިމުން ފިތުނަވެރިވާތީއެވެ.\nރަސޫލާ صَلَّى اللهُ عَلَيْهِ وَسَلَّمَ ގެ ޙަދީޘްފުޅެއްގައިވެއެވެ.\n“ تَقُومُ السَّاعَةُ وَالرُّومُ أَكْثَرُ النَّاسِ ”\n(ޤިޔާމަތްވާހިނދު އެންމެ ބޯ ގިނަ ޖަމާޢަތަކީ ރޫމީންގެ ޖަމާޢަތެވެ)\nމި ސަބަބުތަކަށްޓަކައި ރޫމީންގެ މައްޗަށް މުސްލިމުންނަށް ނަޞްރު ލިބިދާނެކަމާއިމެދު ބައެއް މީހުން ޝައްކުކޮށްފާނެއެވެ. މި ސޫރަތް ބާއްވައިލެއްވުމުން މުސްލިމުން އެބައިމީހުންގެ މައްޗަށްވެސް ނަޞްރު ހޯދާނެ ކަމުގެ ޔަޤީންކަން މުސްލިމުންނަށް ލިބުނެވެ.\n• ޒިކުރުކުރުންފަދަ އެހެން އެއްވެސް އަޅުކަމެއް ނުވެއެވެ. އެއީ އެންމެ މާތް އަޅުކަމެވެ. އެއީ ކޮށްލަން އެންމެ ފަސޭހަ އަޅުކަމެވެ. އަދި އެއީ ހައްޓަށް ލުއި، މީޒާނުގައި އެންމެ ބަރުވެގެންވާ އަޅުކަމެވެ. ދުވަހުގެ އެންމެހާ ވަގުތެއްގައިވެސް ޒިކުރު ކުރުންމަތީގައި ދެމިތިބުމަށް މި ސޫރަތުގައި އަންގަވައިފައިވެއެވެ.\nفَسُبْحَانَ اللَّـهِ حِينَ تُمْسُونَ وَحِينَ تُصْبِحُونَ ﴿١٧﴾\nފަހެ، ތިޔަބައިމީހުން ރޭގަނޑުގެ ތެރެޔަށް ވަންނަހިނދުގައްޔާއި، ފަތިހުގެ ތެރެޔަށް ތިޔަބައިމީހުން ވަންނަހިނދު، اللَّه އަށް تسبيح ކިޔައި ނަމާދުކުރާށެވެ!\nއުޑުތަކާއި، ބިމުގައި އެންމެހާ تعريف އާއި ثناء މިލްކުވެގެންވަނީ އެކަލާނގެއަށެވެ. އަދި އަނދިރިވަމުން އަންނަ ވަގުތުގައްޔާއި، ތިޔަބައިމީހުން މެންދުރުގެ ތެރެއަށް ވަންނަހިނދުގައި (اللَّه އަށް ތިޔަބައިމީހުން تسبيح ކިޔައި ނަމާދުކުރާށެވެ!)\n• ޒަކާތުގެ ފައިދާތަކާއި ރިބާގެ ގެއްލުންތައް ބަޔާންވެފައިވެއެވެ.\nوَمَا آتَيْتُم مِّن رِّبًا لِّيَرْبُوَ فِي أَمْوَالِ النَّاسِ فَلَا يَرْبُو عِندَ اللَّـهِ ۖ وَمَا آتَيْتُم مِّن زَكَاةٍ تُرِيدُونَ وَجْهَ اللَّـهِ فَأُولَـٰئِكَ هُمُ الْمُضْعِفُونَ ﴿٣٩﴾\nއަދި މީސްތަކުންގެ މުދަލުން رِبا ގެ ގޮތުގައި އިތުރުވުމަށްޓަކައި ތިޔަބައިމީހުން ދިން އެއްޗެއް، اللَّه ގެ حضرة ގައި އިތުރުވެގެން ނުދާނެތެވެ. އަދި اللَّه ގެ وجه ފުޅު އެދިގެން زكاة ގެ ގޮތުން ތިޔަބައިމީހުން ދިން އެއްޗަކާމެދު (ދަންނާށެވެ!) އިތުރުކުރާ ބަޔަކީ ހަމަ އެއުރެންނެވެ.\n• މުޞީބާތްތައް ޖެހުމުގެ މައިގަނޑު ސަބަބަކީ އަޅުގަނޑުމެންނަށް ކުރެވޭ ފާފަތަކެވެ.\nظَهَرَ الْفَسَادُ فِي الْبَرِّ وَالْبَحْرِ بِمَا كَسَبَتْ أَيْدِي النَّاسِ لِيُذِيقَهُم بَعْضَ الَّذِي عَمِلُوا لَعَلَّهُمْ يَرْجِعُونَ ﴿٤١﴾\nމީސްތަކުންގެ އަތްތަކުން ހޯދައިގަތް ކަންތަކުގެ ސަބަބުން، އެއްގަމާއި ކަނޑުގައި ނުބައިކަން ފާޅުވެއްޖެއެވެ. އެއުރެން ކުރި ބައެއް عمل ގެ ރަހަ އެއުރެންނަށް ދެއްކެވުމަށެވެ. (އެއީ) އެއުރެން (توبة ވެ) رجوع ވުމަށްޓަކައެވެ.\n) މި ސޫރަތުގެ 41 ވަނަ އާޔަތް)\n• ދިގު ޢުމުރެއް ލިބިފައި، މާތްﷲގެ ރުއްސެވުމާއި ފުއްސެވުން އަދައިގެން ހެޔޮ ޢަމަލުތައް ކުރުމުގައި އެ ޢުމުރު ހޭދަކުރާ މީހާއަށް އުފާވެރިކަމުގެ ޚަބަރު ހުއްޓެވެ. އަދި އެމީހެއްގެ ޢުމުރު ބޭކާރު ވާހަކަތަކާއި ކަންތައްތަކާއި ޝަހްވަތުގެ އެދުންތައް ފުރިހަމަ ކުރުމުގައި ނަގާލި މީހާ އަށް ހުރި ގެއްލުމާއި ހަލާކުގެ ބޮޑު ކަމާއެވެ.\nاللَّـهُ الَّذِي خَلَقَكُم مِّن ضَعْفٍ ثُمَّ جَعَلَ مِن بَعْدِ ضَعْفٍ قُوَّةً ثُمَّ جَعَلَ مِن بَعْدِ قُوَّةٍ ضَعْفًا وَشَيْبَةً ۚ يَخْلُقُ مَا يَشَاءُ ۖ وَهُوَ الْعَلِيمُ الْقَدِيرُ ﴿٥٤﴾\nބަލިކަށިކަމުގެ ތެރެއިން ތިޔަބައިމީހުން ހެއްދެވި ކަލާނގެއީ، اللَّه އެވެ. ދެން ބަލިކަށިކަމަށްފަހު، ބާރެއްލައްވައި އަދި ބާރަށްފަހު ބަލިކަށިކަމާއި، ދުވަސްވުމުގެ ދެރަކަމާއި، ނިކަމެތިކަން ލެއްވީވެސް އެކަލާނގެއެވެ. އެކަލާނގެ އިރާދަކުރައްވާ އެއްޗެއް އެކަލާނގެ ހައްދަވަތެވެ. އަދި އެކަލާނގެއީ، މޮޅަށް ދެނެވޮޑިގެންވާ، ކުޅަދުންވަންތަ ރަސްކަލާނގެއެވެ.\n) މި ސޫރަތުގެ 54 ވަނަ އާޔަތް)\nވާރޭ ވެހޭ މަންޒަރު ސިފަކޮށް ލިޔުންތެރިން ވަނީ އެތަކެއް ލިޔުމެއް ލިޔެފައެވެ. ޅެންވެރިންވަނީ އެތަކެއް ޅެމެއް ހަދާފައެވެ. ކުރެހުންތެރިންވަނީ އެތަކެއް ކުރެހުމެއް ކުރަހާފައެވެ. އިލާހީ މަޞްދަރުތަކުގައިވެސް ވާރެޔާއި ގުޅޭ އެތަކެއް ނައްޞުތަކެއް ވަނީ އައިސްފައެވެ. މިގޮތުން އައްރޫމު ސޫރަތުގައި އައިސްފައިވާ ސިފަކުރުމާއިމެދު އަޖައިބުނުވާ ޅެންވެރިއެއް، ލިޔުންތެރިއެއް އަދި ކުރެހުންތެރިއެއް ނެތެވެ. ޢަރަބި ޝާޢިރުންނާއި އަދީބުންގެ އިތުރުން އެކި ބަސްބަހުގެ ފުންނާބު އުސް އެތަކެއް ލިޔުންތެރީންނަކާއި ޅެންވެރިންނެއްވަނީ މި ވަޞްފާއިމެދު އާޝޯހުވެ، އެކަމާއިމެދު ވާހަކަ ދައްކަވާފައެވެ.\nاللَّـهُ الَّذِي يُرْسِلُ الرِّيَاحَ فَتُثِيرُ سَحَابًا فَيَبْسُطُهُ فِي السَّمَاءِ كَيْفَ يَشَاءُ وَيَجْعَلُهُ كِسَفًا فَتَرَى الْوَدْقَ يَخْرُجُ مِنْ خِلَالِهِ ۖ فَإِذَا أَصَابَ بِهِ مَن يَشَاءُ مِنْ عِبَادِهِ إِذَا هُمْ يَسْتَبْشِرُونَ ﴿٤٨﴾\nاللَّه އީ، ވައިރޯޅިތައް ފޮނުއްވައި، އަދި އެ ވައިރޯޅިތައް ވިލާތައް އުފުލައި، އަދި އެކަލާނގެ އިރާދަކުރައްވާ ފަދައަކުން އުޑުގައި އެ ވިލާތައް ފަތުރުއްވައި، އަދި އެ ވިލާތައް ވަކިވަކިވެގެންދާ އެތިކޮޅުތަކެއް ކަމުގައި ލައްވާ ރަސްކަލާނގެއެވެ. ފަހެ، އެ ވިލާތަކުގެ ތެރެއިން ކެރި ނުކުންނާތީ ތިބާޔަށް ފެންނާނެތެވެ. ފަހެ، އެކަލާނގެ އަޅުތަކުންގެ ތެރެއިން އެކަލާނގެ އިރާދަކުރައްވާ ބަޔަކަށް އޭގެ نعمة ދެއްވައިފިނަމަ، އެހިނދު ކުއްލިޔަކަށް އެއުރެން އުފާ حاصل ކޮށްގަނެތެވެ.\nوَإِن كَانُوا مِن قَبْلِ أَن يُنَزَّلَ عَلَيْهِم مِّن قَبْلِهِ لَمُبْلِسِينَ ﴿٤٩﴾\nއަދި އޭގެކުރިން އެއުރެންގެ މައްޗަށް ވާރޭ ވެއްސެވުމުގެކުރިން އުންމީދު ކެނޑި، މާޔޫސްވެފައި ތިބިބަޔަކު ކަމުގައި އެއުރެންވޫއެވެ.\nفَانظُرْ إِلَىٰ آثَارِ رَحْمَتِ اللَّـهِ كَيْفَ يُحْيِي الْأَرْضَ بَعْدَ مَوْتِهَا ۚ إِنَّ ذَٰلِكَ لَمُحْيِي الْمَوْتَىٰ ۖ وَهُوَ عَلَىٰ كُلِّ شَيْءٍ قَدِيرٌ ﴿٥٠﴾\nފަހެ، اللَّه ގެ رحمة ގެ އަސަރުތައް ދެކެބަލާށެވެ! ބިންގަނޑު މަރުވުމަށްފަހު، (ވާރޭގެ ސަބަބުން) އެކަލާނގެ އެ ބިންގަނޑު ދިރުއްވަނީ ކޮންފަދައަކުން ހެއްޔެވެ؟ ހަމަކަށަވަރުން، އެކަލާނގެއީ، މަރުވެފައިވާ މީހުން ދިރުއްވާ ރަސްކަލާނގެކަން ކަށަވަރެވެ. އެކަލާނގެއީ، ކޮންމެ ކަމަކަށްމެ ކުޅަދުންވަންތަ ރަސްކަލާނގެއެވެ.\n(އައްރޫމު ސޫރަތުގެ 48 ވަނަ އާޔަތުން ފެށިގެން 50 ވަނަ އާޔަތުގެ ނިޔަލަށް)\nالم [٣٠:١] غُلِبَتِ الرُّومُ [٣٠:٢] فِي أَدْنَى الْأَرْضِ وَهُم مِّن بَعْدِ غَلَبِهِمْ سَيَغْلِبُونَ [٣٠:٣] فِي بِضْعِ سِنِينَ ۗ لِلَّهِ الْأَمْرُ مِن قَبْلُ وَمِن بَعْدُ ۚ وَيَوْمَئِذٍ يَفْرَحُ الْمُؤْمِنُونَ [٣٠:٤] (الروم 1-4) މާނައީ: ا ل م (މި އަކުރުތަކުގެ مراد ދެނެވޮޑިގެންވަނީ اللَّه އެވެ.) ރޫމް ބަލިކުރެވިއްޖެއެވެ. އެބައިމީހުން ބަލިވުމަށްފަހުގައި ބިމުގައިވާ އެންމެ ތިރި ސަރަޙައްދުއި އެބައިމީހުން ކާމިޔާބު ހޯދާނެއެވެ. (عربى ންނާ) އެންމެ ކައިރި ބިމުގައި (فارسى ންގެ އަތުން) رومى ން ބަލިވެއްޖައޫއެވެ. އަދި އެއުރެން ބަލިވުމުގެ ފަހަށް، މަދު އަހަރުކޮޅެއްގެ ތެރޭގައި ކާމިޔާބު ހޯދާނެތެވެ. (އެބަހީ: فارسى ންގެ މައްޗަށެވެ.) އޭގެކުރިންވެސް އަދި އޭގެފަހުންވެސް ހުރިހާކަމެއް މިލްކުވެގެންވަނީ، اللَّه އަށެވެ. އަދި އެދުވަހުން مؤمن ން އުފާކުރާނެތެވެ.\nމިއާޔަތުގެ ޢިލްމީ ދިރާސާ:\nބައިޒަންޓޭނިއަން އިންބުރާޠޯރިއްޔާއާއި ފާރިސްގެ ރަސްކަމާދެމެދުގައި ހަނގުރާމަތަކެއް ކުރެވުނުކަން ތާރީޚުގެ ފޮތްތަކުން ސާބިތުވެފައިވެއެވެ. ބައިޒަންޓޭނިއަން އިންބާރާޠޯރިއްޔާއަކީ ރޯމް އިންބުރާޠޯރިއްޔާގެ އިރުމަތީ ފަޅިއަށް ކިޔުނުނަމެކެވެ. ރޯމްގެ ރަސްކަން ފުޅާވުމުގެ ސަބަބުން ދެބައަކަށް ބަހައިލީއެވެ. އެއީ ބަޙުރުލް މައްޔިތު ނުވަތަ ޑެޑްސީގެ އައްސޭރީގެ ސަރަޙައްދުތަކުގައިކުރެވުނު ހަނގުރާމައެކެވެ. އަދި އެހަނގުރާމާގައި ރޯމަނުންގެ މައްޗަށް ފާރިސީން ބޮޑުވެގެންވާ ކާމިޔާބީއެއް ހޯދިއެވެ. އެއީ މީލާދީ ސަނަތުން 619ވަނަ އަހަރުއެވެ.\nމިހަނގުރާމާގައި ރޯމަނުންނަށް ވަރަށް ބޮޑެތި ގެއްލުންތަކަކާ ކުރިމަތިލާން ޖެހުނެވެ. އަދި އެދުވަސްވަރުގެ އެންމެންވެސް ހީކުރީ ބައިޒަންޓޭނިއަން އެމްޕަޔަރ ނުވަތަ އިންބުރާޠޯރިއްޔާގެ ނިމުން އައީކަމުގައެވެ. އެހެންނަމަވެސް އެއްވެސްބަޔަކު ވެދާނެކަމަށް އުންމީދުނުކުރި ކަމެއްވީއެވެ. 627ވަނަ އަހަރުގެ ޑިސެމްބަރ މަހުގައި ނާނީފިޔާއޭ (Nineveh) ކިޔުނު ސަރަޙައްދުގައި ބިއިޒަންޓީނިއަނުންނާއި ފާރީސީންގެ މެދުގައި އެހަނގުރާމާގައި ރޯމަނުން ފާރިސީން ބަލިކޮށް ރޯމަނުން އަތުން އަތުލާފައިވާ ބިންތައް އަލުން އެމީހުންގެ އަތްމައްޗަށް ގެނައެވެ.\nސައިންޓިފިކް ޙަޤީޤަތް: ބިމުގެ ސަޠަޙާގައި ހުރި އަޑިގުޑަންތައް ބަލައި ދިރާސާކުރުމުގެ ގޮތުން ޖައްވުން ނަގާފައިވާ ފޮޓޯތަކުން ބިމުގައި ހުރި އަޑިގުޑަންތަކުގެ ފުންމިނާއި އުސްމިން ދެނެގަނެވުނެވެ. މިދެންނެވުނު ފޮޓޯތަކުން ސާބިތުވާގޮތުގައި ހިކިފަސްތަނުގައި ހުރި އެންމެ ފުން އަޑިގަނޑަކީ ފަލަސްޠީނުގައިވާ ބަޙުރުލް މައްޔިތު (Dead sea)ގެ އައްސޭރީގައި ނުވަތަ ކައިރީގައި އޮންނަ ޞަރަޙައްދެކެވެ. ޑެޑްސީއަކީ ބުޙައިރާއެކެވެ. ބުޙައިރާގެ މާނައަކީ ވަށައިގެން ހިކިފަސްތަން އޮންނަ ލޮނު ފެންގަޑެކެވެ. ބިމުގެ ސަޠަޙައަށްވުރެ އެސަރަޙައްދު 395 މީޓަރު ފުނެވެ. އެކަން ސެޓެލައިޓުތަކުން ނަގާފައިވާ ފޮޓޯތަކުންވަނީ ސާބިތުވެފައެވެ.\nމިޒަމާނުގެ ޖިއޮލޮޖީ ޢިލްމުގެ އެތައް މިންގަނޑަކުން ކުރެވުނު އެތައް ދިރާސާއެއްގެ އަލީގައި ސާބިތުވެފައިވާ ގޮތުގައި ބިމުގައިވާ އެންމެ ތިރި ސަރަޙައްދަކީ ޑެޑްސީގެ ވާދީއެވެ. ނުވަތަ غور بحر الميت އެވެ.( Dead Sea Depression) މިސަރަޙައްދަކީ ކަނޑުގެ ސަޠަހައަށްވުރެ އަޑީގައި ނުވަތަ ފުނުގައިވާ ބޮޑު ބިމުގެ ސަރަޙައްދެކެވެ. ބިމުގެ ގޮތުން ބަލާނަމަ ނުހަނު ފަސްގަނޑު ރަނގަޅު ސަރަޙައްދެކެވެ. އަދި ޑެޑްސީ އޮންނަނީ މިވާދީގެ އެންމެ ތިރި ނުވަތަ ފުން ސަރަޙައްދުތަކުގައެވެ. އެހެނީ ޑެޑްސީގެ ސަޠަޙައިގެ ލެވެލްއަކީ ކަނޑުގެ ސަޠަޙައިގެ ލެވެލްއަށްވުރެ 400އެއްހާ މީޓަރު ފުނެވެ. އަދި އެބުޙައިރާގެ ފުން ސަރަޙައްދުތަކުގެ ސަޠަޙަ ކަނޑުގެ ސަޠަޙައަށްވުރެ ގާތްގަނޑަކަށް 800 މީޓަރު ބިމުގެ ސަޠަޙައަށްވުރެ ފުންވާނެ ކަމުގައި ސައިންސްވެރިން ވިދާޅުވެއެވެ. އަދި ޑެޑްސީގެ އައްސޭރިފަށަކީ ބިމުގައިވާ ހިކިފަސް އެންމެ ތިރި ސަރަޙައްދެވެ. ކަނޑުގެ ސަޠަޙައަށްވުރެ 413 މީޓަރު ތިރީގައެވެ.\nމިއާޔަތުގައިވާ އިޢުޖާޒު ދެބާވަތެއްކަމުގައި ބުނެވިދާނެއެވެ. އެއީ ތާރީޚީ އިޢުޖާޒާއި ސައިންޓިފިކް އިޢުޖާޒެވެ. ތާރީޚީ އިޢުޖާޒަކީ މިއާޔަތްތަކުގައި ރޯމަނުން ފާރިސީންގެ މައްޗަށް 1 އަހަރާއި 9އަހަރާ ދޭތެރޭގެ މުއްދަތެއްގެ ތެރޭގައި ކާމިޔާބު ހޯދާނެކަމަށް އަންގަވާފައިވަނިކޮށް7އަހަރު ފަހުން ރޯމަނުން ފާރިސީންގެ މައްޗަށް ކާމިޔާބު ހޯދިއެވެ. މިއާޔަތަށް ޤުރައިޝުވަންހައިގެ މުޝްރިކުން ނުހަނު މަލާމާތްކޮށް އުޅުނެވެ. އެބައިމީހުން އަދި އެޒަމާނުގެ އެއްވެސް ބަޔަކު ރޯމަނުންނަށް އަލުން ކާމިޔާބު ލިބިދާނެކަމުގައި ހީނުކުރެއެވެ.\nސައިންޓިފިކް އިޢުޖާޒަކީ އެޒަމާނުގައި އެއްވެސް ބައަކަށް ހޯދިފައިނުވާ މުހިންމު ޖިއޮލޮޖިކަލް އަދި ޖިއޮގުރަފިކަލް ޙަޤީޤަތެއް މިއާޔަތުގައި ބަޔާންވެފައިވުމެވެ. އެއީ ބިމުގައިވާ އެންމެ ތިރި ނުވަތަ އެންމެ ފުން ހިކިފަސްތަނަކީ ކޮބައިކަމެވެ. މިޒަމާނުގައި ބޭނުންކުރާ ވަސީލަތްތައް އަދި މިންކުރުމުގެ އުޞޫލުތައް ނެތި މިފަދަ ޙަޤީޤަތެއް އިންސާނުންނަށް ދެނެގަނެވުމަކީ ކުރެވޭނެކަމެއްނޫނެވެ. އެހެންކަމުން މިއާޔަތުން ނުހަނު ސާފުކޮށް ކީރިތި ޤުރުއާނަކީ އިންސާނެއްގެ ބަހެއްނޫންކަން ސާބިތުވެއެވެ.\n“މި ސޫރަތުގެ2ވަނަ އާޔަތުގައިވާ އިޢުޖާޒް” މި މަޢުލޫމާތު ނަގާފައިވަނީ


Android Focus Mode Beta maruhalaa in beyrah | Mihaaru\nއެންޑްރޮއިޑް ފޯކަސް މޯޑް ބޭނުންކުރާއިރު، އުނދަގޫކުރާ ޒާތުގެ ނޮޓިފިކޭޝަންތައް އަދި މެސެޖްތައް ހުއްތުވައިދޭ\n07 ޑިސެމްބަރ 2019 - 07:46\nއެންޑްރޮއިޑް "ފޯކަސް މޯޑް" އަކީ ސްމާޓްފޯން ފީޗާއެކެވެ. މަސައްކަތްކުރަނީ "ޑު ނޮޓް ޑިސްޓާބް"އާ ދާދި އެއް ގޮތަކަށެވެ. ބޭނުމަކީ އޮފީސް މަސައްކަތުގައި އުޅޭއިރު ނުވަތަ އެ ޒާތުގެ މުހިންމު ކަމެއްގައި ޝާމިލްވެވިފައި ވަނިކޮށް، ވައިބާ، ޓްވީޓާ، ޓެލެގްރާމް އަދި ފޭސްބުކް ފަދަ އެޕްލިކޭޝަންތަކުން އަންނަ ނޮޓިފިކޭޝަންތައް އަދި މެސެޖްތައް ވަގުތުކޮޅަކަށް ހުއްޓުވައިލުމެވެ.\n"ފޯކަސް މޯޑް"ގެ ލަފުޒީ މާނަ އަށް ވިސްނާލުމުން ދޭހަވާ ގޮތަށް، މިސާލަކަށް ކެމެރާ ވަކި ތަނަކަށް ފޯކަސްކުރުމުން، އެ ތަނެއް ވަކިން ސާފުކޮށް ފެނަން ގޮތަށް، ފޯކަސް މޯޑުން ކޮށްދޭ ކަމަކީ، އިޚުތިޔާރުކުރާ ވަކި އެޕްލިކޭޝަންތަކަކަށް ފޯކަސްކޮށް ހުއްޓުވައިލުމެވެ. މި ގޮތަށް ހުއްޓުވާފައި އިން އެޕްލިކޭޝަނެއް ހުޅުވަން އުޅެފި ނަމަ، އަމިއްލަ އިޚުތިޔާރުގައި ހުއްޓުވާފައި އިން އެޕްލިކޭޝަނެއްކަން ބުނެ ވެސް ދެ އެވެ.\nފުރަތަމަ ޕެރެގްރާފްގައި، ފޯކްސް މޯޑް އަޅާ ކިޔާފައި ވާނީ "ޑް ނޮޓް ޑިސްޓާބް"އާ އެވެ. އެކަމަކު ވެސް ފޯކަސް މޯޑް މަސައްކަތްކުރަނީ، ޑް ނޮޓް ޑިސްޓާބް މަސައްކަތްކުރާ ގޮތަށް، އަކުރުން އަކުރަކަށް ނޫނެވެ. ޑް ނޮޓް ޑިސްޓާބް އޮންކޮށްފައިި ހުންނައިރު، ނޮޓިފިކޭޝަންތައް އަދި ފޯން ކޯލްތައް ވެސް ބަންދު ވެ އެވެ.\nގޫގުލުން ފޯކަސް މޯޑް ދޫކޮށްފައި ވަނީ އެންޑްރޮއިޑް ފޯނުތަކަށެވެ. އެކަމަކު، ހުރިހާ ފޯނުތަކަކަށް ނޫނެވެ. މި ފީޗާ ބޭނުންކުރަން އެދޭ ނަމަ، އެންޑްއިޑް9އަށް ވުރެ މަތިވާން ޖެހެ އެވެ. އަދި އެ ފޯނަކީ ގޫގުލްގެ "ޑިޖިޓަލް ވެލްބީން" ސަޕޯޓްކުރާ ފޯނަކަށް ވާންޖެހެ އެވެ. "ޑިޖިޓަލް ވެލްބީން" އަކީ ފޯނުގެ ސެޓިން ތެރޭގައި ހިމެނޭ "ކަނެކްޝަންސް"، "ވޯލްޕޭޕާސް އެންޑް ތީމްސް" އަދި "އެޑްވާންސްޑް ފީޗާސް" ކަހަލަ ކެޓަގަރީއެކެވެ.\nގޫގުލުން މިހާރު ވަނީ ފޯކަސް މޯޑް ބީޓާ މަރުހަލާއިން ބޭރުކޮށްފަ އެވެ. އެހެންކަމުން، ލަސްތަކެއް ނުވެ، ސަޕޯޓްކުރާ ފޯނުތަކަށް މި ފީޗާ ލިބެން ފަށާނެ އެވެ. މި ޚަބަރު ކިޔާލުމުން ވެސް މި ފީޗާ ބޭނުންކުރާ ހިތްވެއްޖެ އެވެ. ތަޖުރިބާކޮށްލެވުމުން މާ ބޮޑަށް ގަޔާވެވިދާނެހެން ވެސް ހީވެ އެވެ.\nއިތުރު ލިޔުންތައް ފޭސްބުކް ގޫގްލް އެންޑްރޮއިޑް ސްމާޓް ފޯން ޓްވިޓާ


ލޮކްޑައުންގައި ކުރެވިދާނެ ފައިދާހުރި ބައެއް ކަންކަން\nލިޔުއްވީ: ޢާއިޝާ ވަޙީދާ|2020-05-19T23:44:38+05:00May 19th, 2020|ވަގުތު މެނޭޖްކުރުން|\nދުނިޔޭގެ އެކިކަންކޮޅުތަކުގައި މިހާރު ހަލުވި ކަމާއެކު ފެތުރެމުން އަންނަ ކޮރޯނާ ވައިރަސް ނުވަތަ ކޯވިޑް-19، އިތުރަށް ފެތުރުން ހުއްޓުމަށް ހުރިހާ ޤައުމަކުން ވެސް އަންނަނީ މަސައްކަތް ކުރަމުންނެވެ.\nއެގޮތުން ބައެއް ޤައުމުތަކުގައި ގެއިން ބޭރަށް ނިކުތުން މަނާކޮށްފައިވާއިރު، އަނެއް ބައި ޤައުމުތަކުގެ ރައްޔިތުން އެމީހުން އަމިއްލައަށް ވެސް ގެއިން ބޭރަށް ނުނިކުމެ ގޭގައި ކަރަންޓީނު ވެގެން ތިބެއެވެ. މިހެން ތިބޭއިރުގައި ވެސް އެކަކު އަނެކަކާއި މަދުވެގެން ދެ ފޫޓުގެ ދުރުމިނެއް ބެހެއްޓުމަށް ވެސް ގިނަ މީހުން ސަމާލުކަން ދެއެވެ.\nއިނގިރޭސިވިލާތުގެ ކަމާއި ބެހޭ ފަރާތްތަކުން ރައްޔިތުންނަށް އިރުޝާދު ދީފައިވނީ، ގޭގައި އަމިއްލައަށް ކަރަންޓީނުވެފައި ތިބޭއިރު ކޮންމެހެން ބޭރަށް ދާން ޖެހިގެން ނޫނީ ގެއިން ބޭރަށް ނުނިކުތުމަށާއި ސްކޫލާއި ވަޒީފާ އަދި މިނޫންވެސް ގިނަ މީހުންނާއިއެކު އުޅެން ޖެހޭ ތަންތަނަށް ނުދިޔުމަށާއި، ބަސް ފެރީ ފަދަ ގިނަ މީހުންނާއެކު ދަތުރު ކުރަން ބޭނުންކުރާ އުޅަނދުފަހަރަށް ވެސް ނޭރުމުގެ އިތުރުން ގެއަށް ބޭރުން މެހެމާނުން ވެސް ނުގެނައުމަށެވެ.\nގެއިން ބޭރަށް ނުނިކުމެ އަބަދު ގޭގައި ތިބުމަކީ ވެސް ގިނަ މީހުންނަށް ފަސޭހަކަމެއް ނޫނެވެ. އަދި މިކަމުގެ ސަބަބުން ނަފްސާނީ ގޮތުންނާއި ޖިސްމާނީ ގޮތުން ވެސް އެތައް ކަމަކާއި ކުރިމަތިލާން ޖެހެއެވެ. މިފަދަ ކަންކަމުން އަރައިގަނެވޭނެ ބައެއް ގޮތްތަށްވެއެވެ. އެގޮތުން މިއަންނަނިވި ނުކުތާތަކުގައި އޭގެތެރެއިން ބައެއް ކަންކަމަށް އަލި އަޅުވާލާނަމެވެ.\n1- ނަފްސާނީ ގޮތުން ތައްޔާރުވެ ތިބުން\nގޭގައި ގިނަވަގުތު ތިބެން ޖެހުމުން ނަފްސާނީ ގޮތުން ލިބޭ ނުތަނަވަސްކަން ފިލުވާލެވޭނެ ގޮތްތައް، އަމިއްލައަށް ސިކުނޑިއަށް ވިސްނައި ދިނުން ވަރަށް މުހިންމެވެ. އެގޮތުން ގޭގައި ތިބެނީ ތިމާއާއި އެހެން މީހުންގެ ވެސް ރައްކަލަކަށްކަން ވިސްނައިދީ، ތިމާގެ ސިކުނޑިއަށް ލުއި ފަސޭހަކަންކަން ކުރުން މުހިންމެވެ. މިސާލަކަށް ބުނާނަމަ، ތިމާއަށް އުފަލެއް ލިބޭނެ ކަންކަން ކުރުން ވަރަށް މުހިންމެވެ.\n2- ގޭތެރެ ސާފުކުރުން.\nމިއީ ވެސް ގޭގައި މިހާރު ހުންނަ ވަގުތު ކުރެވިދާނެ ވަރަށް މުހިންމު ކަމެކެވެ. ގޭތެރެ ހިރަފުސް ފޮޅާ، ކުނިކަހާ ސާފުތާހިރުކޮށް ބެހެއްޓުމުގެމުގެ މަސައްކަތް ކުރުމުން، ގޭގައި މިހާރު މި ހޭދަކުރާ ވަގުތުގައި ކުރަން ކަމެއް ލިބުމުގެ އިތުރުން، ތިމާ ދިރިއުޅޭ ތަން ސާފު ޠާހިރުކޮށް ހުރުމުން ލިބޭ ހިތްހަމަ ޖެހުން ވެސް އިންތިހާއަށް ބޮޑެވެ.\n3- ޓައިމްޓޭބަލެއް ހެދުން\nގިނަ ފަހަރަށް ކުރަން ހުންނަ ކަންކަން ގިނަކަމުން އޭގެ ތެރެއިން ބައެއް ކަންކަން ނުވެވެސް ދޭ، ދެއްތޯއެވެ؟ މިއީ މިކަމަށް ވެސް ގެނެވިދާނެ ޙައްލެކެވެ. ޚާއްސަކޮށް ދަރިން ތިބި ނަމައެވެ. ޓައިމްޓޭބަލެއް ހަދާ، އެކުދިން އަޅުކަމުގައި ހޭދަކުރަންވީ ވަގުތާއި، ކިޔަވަން ހޭދަކުރަންވީ ވަގުތާއި ކެއުމަށާއި ކުޅެން ހޭދަ ކުރަންވީ ވަގުތުތައް ވެސް ކަނޑައަޅާށެވެ. އަދި އެގޮތަށް އެކުދިން ކަންކަން ކުރޭތޯ ބަލާށެވެ. އެއިރުން އެ ކުދިންނާއި އެކު ތިމާވެސް ހުންނާނީ މިކަން ވަކި ޤަވާއިދަކުން ބެލެހެއްޓުމަށް ހޭނިފައެވެ.\n4- ކަންތައް ވަމުން އަންނަ ގޮތް ދަރިންނަށް ކިޔައިދިނުން.\nކުއްލިއަކަށް ދިރިއުޅުމަށް މިފަދަ ބޮޑު ބަދަލެއް އައުމުން ކޮންމެ ކުޑަކުއްޖެއްގެ ހިތުގައިވެސް ވަރަށް ގިނަ ސުވާލުތަކެއް އުފެދޭނެއެވެ. އެހެންކަމުން މިއީ ކޮން ކަމެއްކަމާއި ރައްކާތެރިވުމުގެ ގޮތުން ކުރެވިދާނެ ކަންކަން ދަރިންނަށް ވެސް ކިޔައިދިނުން ވަރަށް މުހިންމެވެ. ނަމަވެސް ދަރިން ބިރުނުގަންނާނެ ގޮތަކަށް އެކުދިންނާ މިކަންކަން ހިއްސާ ކުރަށް ވަރަށް ބޮޑަށް ސަމާލުކަން ދޭންވާނެއެވެ.\n5- އެކަނިވެރިކަމާއި ހަނގުރާމަ ކުރުން\nގޭގައި މިހެން ގިނަ ވަގުތު ބަންދުވެފައި ހުރުމަކީ ފާޑުފާޑުގެ ޙިޔާލުތައް ސިކުނޑިއަށް ގެނުވާނެ ކަމެކެވެ. އޭގެ ތެރެއިން އެއްކަމަކީ ތިމާއަކީ އެކަނިވެރިއެއް ކަމަށް ހީވުމެވެ. މިހެން ވިސްނެން ފެށުމުން އާއިލާގެ މީހުންނާއި އެކުވެގެން ކޮންމެވެސް ކަމެއް ކުރުމުގައި އަވަދިނެތި އުޅޭށެވެ. މީހުންނާއި ފޯނުންވެސް ވާހަކަ ދައްކާށެވެ.\n6- ކޮންމެ ދުވަހަކުވެސް ވަކިވަރަކަށް ނަމަވެސް ޤުރްޢާން ކިޔެވުން\nމިއީ އެހެން ދުވަސްތަކުގައި ވެސް ކުރަންޖެހޭ ކަމެކެވެ. ކޮންމެ ދުވަހަކުވެސް ކީރިތި ޤުރްޢާން ކިޔެވުމުން ސިކުނޑި ތާޒާ ވުމުގެ އިތުރުން އަހަރުމެންނަށް ދީނީ އަޅުކަމެއް ވެސް ކުރެވުނީއެވެ. އެކަމުގެ ސަވާބާއި ދަރުމަ އަހަރުމެންނަށް އާޚިރަތުގައި ވެސް އިން-ޝާ ﷲ ލިބޭނެއެވެ.\n7- ޛިކްރު ކުރުމާއި ޞަލަވާތްކިޔުން އިތުރު ކުރުން\nމާތް ﷲ އަށް ޛިކްރު ކުރުމާއި އެކަލާނގެ ރަސޫލާ H އަށް ގިނަގިނައިން ޞަލަވާތާއި ސަލާމް ކުރުމަކީ ވެސް ނުހަނު ފައިދާހުރި ކަމެކެވެ. ހުރިހާ ވަގުތެއްގައި ވެސް އަހަރެމެން އެންމެ ހަނދުމަ ކުރަންވާނީ އެކަލާނގެއާއި އެކަލާނގެ ރަސޫލާ H މަތިންނެވެ.\n8- އިސްލާމްދީނާއި ބެހޭގޮތުން ޢިލްމުވެރިން ދެއްވާފައިވާ ދަރުސްތަކާއި ޢިލްމީ ކުލާސްތައް އޮންލައިންކޮށް އަޑުއަހާ ބެލުން.\nގިނަމީހުން މިދުވަސްކޮޅު މިލިބޭ ހުސްވަގުތުތައް ހޭދަ ކުރަނީ މުނިފޫހިފިލުވަން ފިލްމާއި އެފަދަ ވީޑިއޯތައް ބެލުމުގައެވެ. މީގެ ބަދަލުގައި އިސްލާމްދީނާއި ބެހޭގޮތުން ދީނީ ޢިލްމުވެރިން ދެއްވާފައިވާ ދަރުސްތަކާއި ޢިލަމީ ކްލާސްތައް އޮންލައިންކޮށް އަޑުއަހާ ބެލުމަކީ ހުސްވަގުތަކުގެ ފައިދާ އެންމެ ރަގަޅަށް ހޯދޭނެ އެއްގޮތެވެ.\n9. ނަމާދުކޮށް ދުޢާ ކުރުން\nއަހަރެމެންނަށް ޝިފާ ދެއްވާނީ، އަދި އެންމެހާ ނިޢުމަތްތަކެއް ދެއްވާނީ ވެސް މާތް ﷲ އެވެ. އެކަލާނގެއީ ހުރިހާ ކަމަކަށް ވެސް އެންމެ ކުޅަދުންވަންތަ ރަސްކަލާނގެއެވެ. ނަމާދު ކުރުމަކީ ކޮންމެ މުސްލިމެއްގެ މައްޗަށް ވެސް ފަރުޟު ކުރައްވާފައިވާ އަޅުކަމެކެވެ. އެހެންކަމުން މިދުވަސްތަކުގައި ވެސް ނަމާދަށް ފަރުވާތެރިވާށެވެ. އަދި މިފަދަ މުސީބާތުން އަވަހަށް ސަލާމަތް ކުރެއްވުން އެދި އެކަލާނގެ ޙަޟްރަތައް ގިނަގިނައިން ދުޢާ ކުރާށެވެ.\n10- އިންޓަނެޓާއި ދުރުވުން\nތެދެކެވެ. މިހާރު ހިނގަމުންދާ ކަންތަކާއިމެދު އެންމެ ފަހުގެ މައުލޫމާތުވެސް އެންމެ ފަސޭހައިން ލިބޭނެ އެއް ޒަރީޢާއަކީ އިންޓަނެޓެވެ. ނަމަވެސް މާގިނައިން އިންޓަނެޓް ބޭނުން ކުރުމަކީ ނުވަތަ ސޯޝަލް މީޑިއާ ބޭނުން ކުރުމަކީ ތިމާއަށް ނަފްސާނީ ގޮތުން އެތައް މައްސަލަތަކެއް ކުރިމަތިވާ ކަމެއްކަން ބައެއް ސިއްޙީ މާހިރުނާއި ނަފްސާނީ ދާއިރާގެ ތަޖުރިބާކާރުން ވެސް ބުނެފައިވެއެވެ. ވީމާ، އިންޓަނެޓުގައި ހޭދަކުރާ ވަގުތު މަދުކޮށްލުމަކީ ވަރަށް މުހިންމު ކަމެކެވެ.\n11. ހާސް ނުވުން\nމިއީ ވިސްނުން ވަރަށް މުހިންމު ކަމެކެވެ. ކޯވިޑް-19 އިން ރައްކާތެރިވުމުގެ ގޮތުން އެޅެން ހުރި ހުރިހާ ފިޔަވަޅެއް ވެސް އަޅާށެވެ. އެކަމަކު ކަންކަމާއިމެދު މާ ބޮޑަށް ހާސް ނުވާށެވެ. އަދި މާޔޫސް ނުވާށެވެ. ކެރިގެން ހިއްވަރާއި އެކު ދިރިއުޅުމާއި ކުރިމަތިލާގެން ކުރިއަށް ދާށެވެ. މީން ކޮންމެ ކަމަކީވެސް ﷲގެ އިމްތިޙާނެވެ. ކޮންމެ ކަމެއްގެ ފަހަތުގައިވެސް ވަރަށް މަތިވެރި ޙިކްމަތްތަކެއް ވާނެކަން ދަންނާށެވެ. ﷲއަށް ވަކީލު ކުރުމާއި އެކު ސަބަބުތަކުގައި ހިފައިގެން ކުރިއަށްދާށެވެ.


Priya, Roshan Ah Ufan Dhuvahuge Thahuniyaa Kiyaifi - Vaguthu\nޕްރިޔާ، ރޯޝަންއަށް އުފަންދުވަހުގެ ތަހުނިޔާ ކިޔައިފި\nކަތިނަޒަރަކުން ފިރިހެން ކުއްޖަކާ ދިމާއަށް ބަލާލި ވީޑިއޯއެއްގެ ސަބަބުން ގިނަ ބައެއްގެ ސަމާލުކަން ލިބިގެން ދިޔަ މަލަޔާލަމްއަށް އުފަން ޕްރިޔާ ޕްރަކާޝް ވާރިއާ، އޭނާއާއިއެކު "އޮރޫ އަދާރް ލަވް" އިން ފެނިގެންދިޔަ ފިރިހެން އެކްޓަރު ރޯޝަން އަބްދުލް ރަހޫފަށް އުފަންދުވަހުގެ ތަހުނިޔާ ކިޔައިފިއެވެ.\nއުފަންދުވަހުގެ ތަހުނިޔާ ކިޔަމުން ޕްރިޔާކުރި ޓްވީޓްގައި އޭނާ ބުނެފައިވަނީ، ރޯޝަންއަށް އުފާވެރި އުފަން ދުވަހަކަށް އެދޭ ކަމަށާއި އޭނާ އިތުރަށް އެއްޗެއް ނުބުންޏަސް ރޯޝަންއަށް ހުރިހާ ވާހަކައެއްވެސް އެނގޭނެ ކަމަށެވެ.\nޕްރިޔާއާއި ރޯޝަން އެއްކޮށް ނަށަމުންދާ މަންޒަރެއް ދައްކުވައިދޭ ވީޑިއޯއެއްވެސް ދާދިފަހުން މީސްމީޑިއާގައި އާންމުވެފައިވެއެވެ.\nއުމުރުން އެންމެ 18 އަހަރުގެ ޕްރިޔާ އެންމެ ފުރަތަމަ ފެނިގެންދިޔައީ ރޯޝަންއާއިއެކު ވީޑިއޯ ލަވައެއްގެ ތެރޭނެވެ. މާކަ ބޮޑު ދައުރެއް އެ ފިލްމުގައި ޕްރިޔާ އަދާކޮށްފައި ނުވި ނަމަވެސް ކަތިނަޒަރަކުން ރޯޝަންއާއި ދިމާއަށް ބަލާލާ މަންޒަރު ފެނި ގިނަ ބައެއްގެ ސަމާލުކަން ޕްރިޔާއަށް ލިބިގެން ދިޔައީ ދާދި އަވަހަށެވެ.\nކުރީގެ ރިޕޯޓްތައް ބުނާގޮތުގައި، އެ ވީޑިއޯ އާންމުވިތާ މާ ގިނައިރު ނުވަނީސް ގިނަބަޔަކު އެ ވީޑިއޯ ބަލާފައިވާއިރު، ފިލްމު އުފައްދާ ފަރާތްތަކުގެ ވެސް އެކިއެކި ހުށަހެޅުންތައް ޕްރިޔާއަށް ދިޔައީ ލިބެމުންނެވެ.\nރޯހިތު ޝެޓީ ޑައިރެކްޓްކުރާ ބޮލީވުޑް ފިލްމު "ސިންބާ" ގެ ރޯލަކުން ކުޅަދާނަ އެކްޓަރު ރަންވީރު ސިންގްއާއިއެކު ޕްރިޔާ ފެނިގެންދާނެ ކަމަށް ކުރިން ޚަބަރުތައް ބުނި ނަމަވެސް، ފަހުގެ ރިޕޯޓްތައް ބުނަނީ އެ ފިލްމުން ޕްރިޔާގެ ބަދަލުގައި ރަންވީރާއިއެކު ފެނިގެންދާނީ ސާރާ އަލީ ޚާން ކަމުގައެވެ.\nޕްރިޔާ ވަނީ ދާދިފަހުންވެސް ޓީވީ އިސްތިހާރެއް ކުޅެފައެވެ. މި އިޝްތިހާރު އިންޑިޔާގެ 12 ބަހަކުން ގެނެސްދީފައިވާއިރު، ޔޫޓިއުބުގައިވާ މިއިޝްތިހާރުގެ ހިންދީ ވާރޝަން މަދު ވަގުތު ކޮޅެއްގެ ތެރޭގައި އެއް ލައްކައަށްވުރެ ގިނަ މީހުންވަނީ ބަލާފައެވެ.\nޕްރިޔާއެކޭ އެއްގޮތަށް އެކްޓްރެސް ދިޝާ ވެސް އޭނާގެ ލޮލުގެ ޖާދޫގައި މީހުން ޖައްސަނީ؟\nއެންމެ ރީތި ޕްރިޔާ މިފަހަރު ސަމާލުކަން ހޯދީ ލަވަ ކިޔައިގެން\nއެތައް ބައެއްގެ ސަމާލުކަން ޕްރިޔާ އާއި ރޯޝަން ފޮޓޯއަކަށް


ކޮވިޑްން ރައްކާތެރިވުމަށް އަޅާފައިވާ ފިޔަވާޅުތައް ހަރުދަނާ ކުރުމަށް މައުމޫން ގޮވާލައްވައިފި | Sandhaanu\nކޮވިޑްން ރައްކާތެރިވުމަށް އަޅާފައިވާ ފިޔަވާޅުތައް ހަރުދަނާ ކުރުމަށް މައުމޫން ގޮވާލައްވައިފި\nކޮވިޑް-19 އިން ރައްކާތެރިވުމަށް ރާއްޖޭގައި އަޅާފައިވާފިޔަވަޅުތައް ހަރުދާ ކުރެއްވުމަށް ކުރީގެ ރައީސް މައުމޫން އަބްދުލްގައްޔޫމް ގޮވާލައްވައިފިއެވެ.\nރައީސް މައުމޫން މިއަދު ކުރެއްވި ޓްވީޓެއްގައި ވިދާޅުވީ އަވައްޓެރި ސްރީ ލަންކާގައި ރޭއްސުރެ ފެށިގެން މި މަހުގެ 30 ގެ ނިޔަލަށް ލޮކްޑައުން އިއުލާން ކޮށްފި ކަމަށާ ރާއްޖޭގައި ވެސް ފިޔަވަޅުތައް އިތުރަށް ހަރުދަނާ ކުރަން ޖެހޭ ކަމަށެވެ.\nކޯވިޑްފެތުރުން ކޮންޓްރޯލް ކުރުމަށްޓަކައި ޝްރީލަންކާގައި ރޭއްސުރެފެށިގެން މިމަހުގެ 30 ވަނަދުވަހުގެ ނިޔަލަށް ލޮކްޑައުން އިޢުލާންކޮށްފި. ރާއްޖޭގައި އަޅާފައިވާ ފިޔަވަޅުތައްވެސް އިތުރަށް ހަރުދަނާކުރަން ޖެހޭ” އެޗްޕީއޭ ޓްގް ކްރައްވައި ރައީސް މައުމޫން ކުރެއްވި ޓްވީޓްގައި ވިދާޅުވެފައިވެއެވެ.\nކޯވިޑްފެތުރުން ކޮންޓްރޯލް ކުރުމަށްޓަކައި ޝްރީލަންކާގައި ރޭއްސުރެފެށިގެން މިމަހުގެ 30 ވަނަދުވަހުގެ ނިޔަލަށް ލޮކްޑައުން އިޢުލާންކޮށްފި. ރާއްޖޭގައި އަޅާފައިވާ ފިޔަވަޅުތައްވެސް އިތުރަށް ހަރުދަނާކުރަން ޖެހޭ @HPA_MV\n— Maumoon Abdul Gayoom (@maumoonagayoom) August 21, 2021\nކޮވިޑްގެ ހާލަތު ލަންކާގައި އަނެއްކާވެސް ގޯސް ވުމާއި ގުޅިގެން އެގައުމުގައި ވަނީ އިއްޔެ އިން ފެށިގެން ލޮކްޑައުން އިއުލާން ކޮށްފައެވެ. އަދި އިއްޔެ އިން ފެށިގެން 10 ދުވަހުގެ މުއްދަތަށް ވަނީ ލޮކްޑައުން އިއުލާން ކޮށްފައެވެ.\nދުވާލެއްގެ މައްޗަށް ލަންކާއިން ޕޮޒިޓިވްވާ މީހުންގެ އަދަދު 4،000 ހާވަރު އުޅޭއިރު މިދިޔަ ހަފްތާގައި އެކަނިވެސް އެގައުމުން ވަނީ 270 އަށްވުގެ ގިނަ މީހުން މަރުވެފައެވެ. އަދި މިހާތަނަށް ޖުމްލަ 6985 މީހުން ވަނީ މި ބަލީގައި މަރުވެފައެވެ.\nކޮވިޑް-19 އިން ރައްކާތެރިވުމަށް ސަރުކާރުން އަޅާފައިވާ ފިޔަވަޅުތަކަށް މިހާރުވަނީ ވަރަށް ބޮޑަށް ލުއި ދީފައެވެ.\nއެގޮތުން ރާއްޖޭގެ ބޯޑަރުތައް ހުޅުވާލާ އާންމު ހާލަކަށް ރާއްޖެ ގެނެސްފައިވާއިރު މިހާލތަށް ގެނެސްފައިވަނީ ކޮވިޑްން ރައްކާތެރިވުމަށް ހާއްސަ ގައިޑްލައިނެއް އެކުލަވާލައި އެގައިޑް ލައިނަން އަމަލުކުރުމަށް އިރިޝާދު ދެމުންނެވެ.


Anburaa dhaan beynunvaa bidheyseen nan note kurumah hulhuvaalaifi - vNews.mv\nފޮޓޯ: ފުވައްމުލަކު ސިޓީ ކައުންސިލް\nއަނބުރާ ގައުމަށްދާން ބޭނުންވާ ބިދޭސީންނަށް އެ ފުރުސަތު ފުވައްމުލަކުގައި ހުޅުވާލައިފި\nރިފާޢަތު Gn. Fuvahmulah | 23 May 2020, 17:21\nކޮވިޑް-19 އާއި ގުޅިގެން ފުވައްމުލައް ސިޓީގައި ދިރިއުޅޭ ބިދޭސީންގެ ތެރެއިން އެނބުރި ގައުމަށް ދާން ބޭނުންވާ މީހުނަށް އެ ފުރުސަތު އެ ރަށު ކައުންސިލުން ހުޅުވާލައިފިއެވެ.\nފުވައްމުލަކު ސިޓީ ކައުންސިލްގެ އިދާރާއިން ނެރެފައިވާ އިއުލާނެއްގައިވަނީ ފުވައްމުލަކުގައި ދިރިއުޅޭ ބިދޭސީންގެ ތެރެއިން އެނބުރި ގައުމަށް ދާން ބެނުންވާ މީހުން5ޖޫން 2020 ވާ ހުކުރު ދުވަހުގެ ކުރިން ފުވައްމުލައް ސިޓީ ކައުންސިލްގެ ހޮޓްލައިން ނަންބަރު 1618 އަށް ގުޅުއްވައިގެން ނަން ނޯޓު ކުރުމަށް އެދޭ ކަމަށެވެ.\n"މިމީހުންގެ މައުލޫމާތު ސިޓީ ކައުންސިލާއި ހިއްސާ ކުރުމުގައި ބިދޭސީން ގެންގުޅޭ ފަރާތްތަކުގެ އެހީތެރިކަން ފޯރުކޮށްދެއްވުން އެދެން."\nފުވައްމުލަކު ސިޓީ ކައުންސިލް އިދާރާ\nމީގެ އިތުރަށް އެސިޓީން ވަނީ ކޯވިޑް-19އާ ގުޅިގެން އަޅާފައިވާ ފިޔަވަޅުތަކަށް ލުޔެއް ދިނުމަށްވެސް ނިންމާފައެވެ. އެގޮތުން ފުވައްމުލަކު ސިޓީގައި މިހާރު އާންމު ވިޔަފާރި ކުރުމުގެ ހުއްދަ ވަނީ ދީފައެވެ. އެގޮތުން ކާބޯތަކެތި ވިއްކާތަންތަނާއި، ފިހާރަތާކާއި، ސެލޫންއާއި ބޯކޮށާ ތަންތަނާއި، ގަރާޖު ވަޑާންގެފަދަ ތަންތަން ހުޅުވުމުގެ ހުއްދަ ވަނީ ދޫކޮށްފައެވެ.\nމީގެއިތުރުން ނައިބުތުއްތު މަގު ވަކި ވަގުތެއްގައި، ބަނދު ކޮށްފައި ބޭއްވުން ވަނީ އުވާލާފައެވެ.\nމި ފިޔަވަޅުތަކަށް ލުޔެއް ދިންނަމަވެސް، ޖިސްމާނީ ގައިދުރުކަން ބެހެއްޓުމާއި، އަދި އާންމު ވިޔަފާރިއަށްފަހު ޑިސްއިންފެކްޓު ކުރުންފަދަ ކަންކަން އުސޫލެއްގެ ގޮތުން ވަނީ ކަނޑައަޅާފައެވެ. މީގެއިތުރުން ޓޭކް އަވޭއަށް އިސްކަން ދިނުމާއި، ޙިދުމަތް ދިނުމުގައި އަންގި އާއި މާސްކު ބޭނުން ކުރުމަށް ކައުންސިލުން ވަނީ އަންގާފައެވެ. އަދި މިސްކިތްތަކުގައި ޖަމާއަތުގައި ނަމާދުކުރާއިރު އިސްލާމިކް މިނސިްޓްރީން ނެރެފައިވާ ގައިޑްލައިނާ އެއްގޮތަށް އަމަލުކުރުމަށްވެސް ކައުންސިލުން ވަނީ އިލްތިމާސްކޮށްފައެވެ.\nކޮވިޑް-19 އާއި ގުޅިގެން ކައުންސިލުން ނިންމާފއިވާ ނިންމުންތައް ތަންފީޒު ކުރުމަށްޓަަކައި ރަށުގެ ރައްޔިތުންގެ ދެއްވި އެއްބާރުލުމަށާއި އެހީތެރިކަންވެސް ފާހަގަކޮށް ރަށުގެ ރައްޔިތުންނަށް ކައުންސިލްގެ މޭޔަރ އަބްދުﷲ ފަލާހު ޝަރީފް ވަނީ ޝުކުރުއަދާކުރައްވާފައެވެ.\nބިދޭސީ ކޮރޯނާވައިރަސް ފުވައްމުލައް ފުވައްމުލައް ސިޓީ ކައުންސިލް ރާއްޖެ


ކެޓްރީނާ ކައިފް ރާއްޖޭގައި | Feshun.mv\n25 ޖެނުއަރީ 2022 - 10:36\nބޮލީވުޑްގެ މަޝްހޫރު ތަރި ކެޓްރީނާ ކައިފް އިޝްތިހާރެއްގެ ޝޫޓިން އަކަށް ރާއްޖެ އަތުވެއްޖެ އެވެ.\nމިއީ ކެޓްރީނާ ރާއްޖެއައި ފުރަތަމަ ފަހަރެއް ނޫނެވެ. މީގެކުރިންވެސް އެތައް ފަހަރެއްގެ މަތިން ޗުއްޓީ ހޭދަކުރުމަށާއި، މަސައްކަތައް ކެޓްރީނާ ރާއްޖެ އައިސްފައިވެ އެވެ. އަދި ބޮލީވުޑްގެ ގިނަ ތަރިންނެއްގެ މެދުގައި އެންމެ މަޤުބޫލު މަންޒިލެއްގެ ގޮތުގައި ރާއްޖެވެފައިވާއިރު، ކެޓްރީނާގެ އެންމެ މަޤުބޫލު މަންޒިލަކީވެސް މިއީ އެވެ.\nއެކްޓަރު ވިކީ ކޯޝަލް އާއެކު ދާދިފަހަކުން ޒަވާޖީ ހަޔާތެއް ފެށުމަށްފަހު، މި ދެ ބައިވެރިން ހަނީމޫނު ހޭދަކުރި މަންޒިލަކީވެސް ރާއްޖެ ކަމަށް ބައެއް ރިޕޯޓުތައް ބުނެއެވެ. ނަމަވެސް އެކަން މި ދެމީހުން ކަށަވަރެއް ނުކޮށްދެއެވެ. އެއީ ދެމީހުން ކައިވެނިކުރީވެސް ވަރަށް ސިއްރުން ކަމަށްވެފައި، ދެމީހުންގެ އަމިއްލަ ދިރިއުޅުމުގެ ކަންކަން މީސްމީޑިއާގައި އެހާބޮޑަށް ހިއްސާނުކުރާތީއެވެ.\nއިއްޔެ ކެޓްރީނާ އޭނަގެ އިންސްޓަގްރަމްގައި ހިއްސާކުރި ފޮޓޯތަކުގައި އޭނާ ވަނީ، ރާއްޖެއަކީ އޭނާގެ "ހެޕީ ޕްލޭސް" ކަމަށް ބުނެފަ އެވެ. އިޝްތިހާރެއްގެ މަސައްކަތަށް ކެޓްރީނާ ރާއްޖެއައިސްފައިވާއިރު، މިފަހަރުގެ ދަތުރުގައި ވިކީ ކޯޝަލް ބައިވެރިވިކަމެއް ކަށަވަރެއް ނޫނެވެ.\nކެޓްރީނާ އާއި ވިކީ ކޯޝަލް ކައިވެނިކުރުމަށްފަހު، ދެމީހުންވެސް ވަނީ ވަރަށް އަވަހަށް މަަސައްކަތަށް ނިކުމެފަ އެވެ. ކެޓްރީނާގެ ކުރިއަށް ހުރި ފިލްމުތަކަށް ބަލާއިރު އެންމެ ފާހަގަކޮށްލެވޭ އެއް ފިލްމަކީ ސަލްމާން ޙާން އާއެކު ފެނިގެންދާ "ޓައިގާ 3" ގެ މަސައްކަތެވެ. މި ފިލްމްގެ މަސައްކަތް ލަސްވެފައި ވަނީ އިންޑިއާގެ ކޮވިޑްގެ ހާލަތާއި ގުޅިގެންނެވެ.


VIDEO: Aligadha thariehge erumaai ossun\nއަލީ ވަހީދުގެ ސިޔާސީ ކުރިއެރުމާއި ވެއްޓުން ސިފަކޮށް އަވަސް އިން ތައްޔާރުކުރި ވީޑިއޯ ރިޕޯޓް -- އަވަސް ވީޑިއޯ: އަބޯ\nރާއްޖޭގެ ފަހުގެ ސިޔާސީ ތާރީހު ދުށް އެންމެ ކާމިޔާބު ބޭފުޅުންގެ ތެރޭގައި އަލީ ވަހީދު ހިމެނެ އެވެ. ރައީސް މައުމޫންގެ ހިޔަނީގައި ސިޔާސީ މައިދާނަށް ނުކުންނެވި ހިސާބުން އޭނާގެ ވާހަކަ ދެއްކުންތެރި ކަމަށް ގިނަ ބަޔަކު ޝައުގުވެރިވި އެވެ. ސިޔާސީ މައިދާނުން އަލީ ވަހީދުގެ ފުރަތަމަ ކާމިޔާބަކީ 2009 ވަނަ އަހަރު ރައްޔިތުންގެ މަޖިލީހަށް ވަޑައިގަތުމެވެ. މަޖިލީހުގެ އެންމެ ހަގު މެންބަރުގެ ގޮތުގަ އެވެ.\nދައުރުގެ ވަކި ހިސާބަކުން ޑީއާރުޕީ ދޫކޮށް އޭރު ވެރިކަން ކުރަމުންދިޔަ އެމްޑީޕީއަށް ބަދަލުވެވަޑައިގެންނެވި އެވެ. އަލީ ވަހީދުގެ މި ނިންމެވުމުގައި ފައިސާގެ ބޮޑެތި މުއާމާލަތްތަކެއް ހިނގި ކަމުގެ އަޑު ގަދަވި އެވެ. އެކަމަކު އެ ތުހުމަތުތަކުން އަލީ ވަހީދު ފަހަތަށް ޖައްސައެއް ނުލެވުނެވެ. އެމްޑީޕީގެ ޗެއާޕާސަންކަން ކުރައްވާ ޕާޓީގެ އާންމު މެންބަރުންގެ ލޯބި އޭނާ ހޯއްދެވި އެވެ. އޭގެ ފަހުން 2018 ވަނަ އަހަރު ގާސިމް އިބްރާހިމް ޖުމްހޫރީ ޕާޓީއާ ގުޅިވަޑައިގެން އެޕާޓީގެ ކުރިބޯއްޓަށް ވާސިލްވި އެވެ.\nއަލީ ވަހީދަކީ މި ސަރުކާރުގެ ފުރަތަމަ ޓުއަރިޒަަމް މިނިސްޓަރެވެ. އަލީ ވަހީދު ވިދާޅުވަމުން ގެންދެވީ، ކުރިން ޓޫރިޒަމް މިނިސްޓްރީގައި އޮތް ކޮރަޕްޝަންގެ ކިލަނބުގަނޑު ދުއްވާލާ ރައްޔިތުން އިތުބާރު ކުރާ ތަނަކަށް އެ މިނިސްޓްރީ ބަދަލު ކޮށްލަވާނެ ކަމަށެވެ. އެކަމަކު، އެ ކިލަނބުގަނޑު ފިލައި ނުދަނީސް ޓޫރިޒަމް މިނިސްޓްރީގެ އެތެެރެ ވަނީ ބޮޑު ހަޑިއަކުން ކިލަނބުވެފަ އެވެ.\nސިޔާސީ މައިދާނުގައި މިއީ އަލީ ވަހީދާ ލައްވާލި ބޮޑު ރާޅެކެވެ. ސިޔާސީ އެހެން ޕްލެޓްފޯމްތަކުން އަލީ ވަހީދަށް އޮތް ފުރުސަތު ހަނިވީއެވެ. ސިޔާސީ ކުރިމަގު އަލުން ބައްޓަން ކުރަން އުނދަގޫވީ އެވެ. ފަހަރުގައި މިއީ އޭނާގެ ސިޔާސީ ޒަމާން ނިމުނީ ކަމުގައިވެސް ވެދާނެ އެވެ.\nއެމްޑީޕީ ރައީސް މުހައްމަދު ނަޝީދު ރައީސް މައުމޫން އަބްދުލްގައްޔޫމް + ރައީސް އިބްރާހިމް މުހައްމަދު ސޯލިހު ގާސިމް އިބްރާހިމް ޖުމްހޫރީ ޕާޓީ އަލީ ވަހީދު ޑީއާރްޕީ ޕޮލިޓިކްސް


Covid Fethurey Sababu Dhenegannan Jehey- Dr. Mohamed Ali - Vaguthu\nކޮވިޑް ފެތުރޭ ސަބަބު ދެނެގަންނަން ޖެހޭ - ޑރ. މުހައްމަދު އަލީ\nރާއްޖޭގައި ކޮވިޑް-19 ގެ ވޭދަނަތައް އިތުރުވަމުން އަންނަ މި ދަނޑިވަޅުގައި އެކަކު އަނެކަކާއި ބައްދަލުވާ ގޮތަށް އެއްވުންތައް ހުއްޓުވައި ބަލި ފެތުރޭ ސަބަބު ހޯދަން ޖެހޭ ކަމަށް އައިޖީއެމްއެޗްގެ އެތެރެހަށީގެ ހާއްސަ ޑޮކްޓަރު، ޑރ. މުހައްމަދު އަލީ ވިދާޅުވެއްޖެއެވެ.\nރާއްޖޭގައި ކޮވިޑް-19 އަށް ފައްސިވާ މީހުންގެ އިންސައްތަ ދުވަހުން ދުވަހަށް ދަނީ އިތުރުވަމުންނެވ.ެ އެގޮތުން ފާއިތުވި ދުވަސްތަކުގައި ބަލި ޖެހޭ މީހުންގެ އަދަދު ވަނީ 400 އަށްވުރެ މައްޗަށް އަރާފައެވެ. އަދި އިއްޔެ އެކަނި މި ބަލި ޖެހުނު މީހުންގެ އަދަދު 500 އިން މައްޗަށް ވަނީ އަރާފައެވެ.\nމުހައްމަދު އަލީ ކުރެއްވި ޓުވިޓެއްގައި ވިދާޅުވީ، އެހެން ގައުމުތަކުގެ ކޮވިޑްގެ ތަފާސް ހިސާބުތަކަށް ބަލާއިރު، ރާއްޖޭގައި ވެސް މިހާރު ކޮވިޑްގެ ވޭދަނަތައް އިތުރުވަމުން އަންނަކަން ފާހަގަ ކުރެވޭ ކަމަށެވެ.\nއެހެންކަމުން އެކަކު އަނެކަކާއި ބައްދަލުވާ ގޮތަށް ބާއްވާ ބައްދަލުވުންތައް އެއްކޮށް ހުއްޓާލަން ޖެހޭ ކަމަށް އޭނާ ވިދާޅުވިއެވެ.\n"އަދި ބަލި ފެތުރޭ ސަބަބު ހޯދަންޖެހޭ. ވެދާނެ ބަލީގެ އާ ވައްތަރެއްގެ ސަބަބުން ކަމަށް، ނުވަތަ މީހުން އުޅޭ ގޮތުގެ ސަބަބުން ކަމަށް" ޑރ. މުހައްމަދު އަލީ ވިދާޅުވިއެވެ.\nއާ ވައްތަރެއްގެ ސަބަބުން ބައްޔަށް ފައްސިވާ މީހުންގެ އިންސައްތަ އިތުރުވާ ކަމަށް ޑރ. ވިދާޅުވެފައިވާއިރު، އަވަށްޓެރި އިންޑިއާއިން ގިނަ އަދަދަކަށް ފަތުރުވެރިން ރާއްޖެ އަންނާތީ އެގައުމުން ފެނިފައިވާ ކޮވިޑްގެ ވައްތަރު ރާއްޖޭގައި އުޅުމަކީ އެކަށީގެންވާ ކަމެއް ކަމަށް ބައެއް ފަރާތްތަކުން އަންނަނީ ވިދާޅުވަމުންނެވެ.\nއަދި އިންޑިއާއިން ފެންނަމުންދާ ކޮވިޑްެގެ ގިނަ ވައްތަރުތައް މިހާރުވެސް އަވައްޓެރި ގައުމުތަކުން ފެންނަމުންދާކަމަށް ބޭރު ދުނިޔޭގެ ހަބަރުތައް ބުނެއެވެ.\nމެއި 3, 2021 16:23\nދެން މިހާ ދުވަސްވަންދެން މާސްކްއަޅާށޭ...... ގައިދުރުކުރާށޭ...... ގިނަގިނައިން އަތްދޮންނާށޭ....... ގޭގައި ތިބޭށޭ...... މިހެން ތި ގޮވީ ކީއްވެ. މިހާރު ދޯ މިއެނީ އެއީ ކޮވިޑާ ގުޅުމެއްވެސް ނެތް ކަމެއްކަން\nމެއި 3, 2021 17:03\nބަލަ ކަލޭމެނާ ހަވާލުކޮށްގެން ތިބޭތާ 1.5 އަހަރު ވީ، ދެން ކީއްތިކުރީ، ކަލޭމެނަށް ސާފު ނުވިޔަސް ވެގެން އުޅޭގޮތް މީހުނަށް އިނގޭ\nމެއި 3, 2021 18:15\nކޮވިޑް ފެތުރޭ ސަބަބަކީ މި އަނިޔާވެރި ސަރުކާރު..\nމެއި 3, 2021 19:21\nކޮބާ ޑަކްޓަރުން ބަސް ގަބޫކުރާނެ ކަމަށް ބުނި ރައީސް؟؟؟؟؟ ގައުމު އިންޑިއާ ހާލަތަށް ވެއްޓމުގެ ކުރިން ފިޔަވަޅު އަޅުއްވާ. ފުލް ލޮކްޑައުނަށް ނުދިޔަސް ހަރުކަށި ފިޔަވަޅުތައް އެޅޭނެ! ބޮޑުވަޒީރު ދައްކާބިރަށް ހެއްލުނީމަ ކޮވިޑް މި ގައުމަށް އެތެރެވީ. ފެތުރުނީ..މިހާރު ބިރުވެރި ރަގަބީލު ޖަހަނީ....\nމެއި 3, 2021 21:44\nކަލޭމެން މަޤާމުގެ ބޭނުމުގަ ސިޔާސީވީމަ ވާނީ މިހެން މުހައްމަދު އަލީ ދެން ކޯއްޗެކޭ ކިޔާކަށް ކަލޭމެން ދައްކާ ވާހަކަ ދިމަލެއް ނުވޭ ހަދަނީ ހުސް ދޮގު